ભારતમાં કોરોનાથી 50 લાખ લોકોના મોત…! અમેરિકન રિપોર્ટમાં દાવો – NET DAKIYA\nભારતમાં કોરોનાથી 50 લાખ લોકોના મોત…! અમેરિકન રિપોર્ટમાં દાવો\nકેન્દ્ર સરકારના આંકડા પ્રમાણે માત્ર4લાખથી વધુના મોત\nકોરોના વાયરસની ત્રીજી લહેરની શક્યતાનું સંકટનો સામનો કરી રહ્યુ છે ભારત બીજી લહેરમાં કોરોનાનું વિકરાળ સ્વરૂપ જોઈ ચૂક્યું છે. ભારતમાં કેન્દ્રીય સ્વાસ્થ્ય મંત્રાલય અનુસાર કોરોના મહામારીથી અત્યાર સુધીમાં ચાર લાખ 18 હજારથી વધારે ભારતીયોના મોત થયા છે. પરંતુ એક અમેરિકન રિપોર્ટમાં દાવો કરવામાં આવ્યો છે કે, ભારતમાં કોરોનાથી સરકારના આંકડા કરતાં 10 ગણા વધારે મોત થયાની સંભાવના છે. રિપોર્ટ અનુસાર, ભારતમાં કોરોનાથી 34થી 47 લાખ મોત થયા છે. આ રિપોર્ટને તૈયાર કરવામાં4વર્ષ સુધી વડાપ્રધાન નરેન્દ્ર મોદીના મુખ્ય આર્થિક સલાહકાર રહેલા અરવિંદ સુબ્રમણ્યમ પણ શામિલ છે.\nવૈજ્ઞાનિકો અને સંશોધકોનું કહેવું છે કે, ભારત સરકારના આંકડા વાસ્તવિક સંખ્યાથી ઓછા છે. એપ્રિલ અને મેમાં કોરોનાની બીજી લહેર ભારતમાં પીક પર હતી, ત્યારે દેશભરમાં હોસ્પિટલમાં જગ્યા મળતી ન હતી, દર્દીને પરત મોકલવા પડતા હતા. બાદમાં એ દર્દીઓના ઘરમાં જ મોત થઈ ગયા.\nસેન્ટર ફોર ગ્લોબલ ડેવલપમેન્ટના સંશોધકોએ જાન્યુઆરી 2020થી જૂન 2021 સુધી 34 લાખથી 47 લાખની વચ્ચ મોતનો અંદાજ વ્યક્ત કર્યો છે. આ વિભાજન અને સવતંત્રતા બાદથી દેશની સૌથી મોટી માનવ ત્રાસદી બની ગઈ છે.\nનેશનલ ઇન્સ્ટિટ્યૂટ ઓન ડ્રગ એબ્યૂજ (એનઆઈડીએ) અને નેશનલ ઇન્સ્ટિટ્યૂટ ઓફ હેલ્થ (એનઆઈએચ)ના રિસર્ચમાં કહેવામાં આવ્યું હુતં કે, ભારતમાં 25,500 બાળકોએ કોરોનાને કારણે પોતાના માતાને ગુમાવી દીધા છે જ્યારે 90751 બાળકોએ પોતાના પિતા અને 12 બાળકોએ માતા પિતા બન્નેને ગુમાવ્યા છે. કોરોના મહામારીન પ્રથમ 14 મહિના દરમિયાન ભારતના એક લાખ 19 હજાર બાળકો સહિત 21 દેશોમાં 15 લાખથી વધારે બાળકોએ કોરોનાને કારણે માતા પિતાને ગુમાવ્યા છે જે તેમની સારસંભાળ રાખતા હતા.\nઆ રિસર્ચના આંકલન અનુસાર, વિશ્વભરમાં 11 લાખ 34 હજાર બાળકોએ પોતાના માતા પિતા અથવા સંરક્ષક દાદા-દાદી/નાના-નાનીને કોરોનાને કારણે ગુમાવ્યા છે. તેમાંથી 10,42,000 બાળકોએ પોતાના માતા, પિતા અથવા બન્નેને ગુમાવ્યા છે. મોટાભાગના બાળકોએ માતા પિતામાંથી કોઈ એકને ગુમાવ્યા છે.\nPrevપાછળદેશમાં બર્ડ ફ્લૂથી પ્રથમ મોત, 11 વર્ષીય બાળકનું સારવાર દરમિયાન મૃત્યુ\nઆગળચીખલી પોલીસ સ્ટેશનમાં બે આરોપીઓના મોત, ફાંસો લગાવી આપઘાત કરી લીધો હોવાની ચર્ચાNext


પાદરીબાબાઓનાં પરાક્રમો – Saurabh Shah Online\nબીજાઓનાં પાપ ગણાવીને આપણાં પાપ ઓછાં થતાં નથી. સો ટકા સાચી વાત, પણ અહીં વાત જુદી છે. મારાં પાપ છાવરીને હું માત્ર તમારાં જ પાપ ગણાવતો હોઉં તો ઈટ્સ હાય ટાઈમ કે તમારે મને એક્સપોઝ કરવો પડે.\n૨૮મી ઑગસ્ટે ‘બાબા રામરહીમ, વેટિકમના પોપ અને શાહી ઈમામ’ લેખ પ્રગટ થયાના બીજા દિવસે ‘ઈન્ફિનિટી ફાઉન્ડેશન’વાળા જગવિખ્યાત હિન્દુત્વ સ્કૉલર રાજીવ મલહોત્રા સાથે સંકળાયેલી ‘ઈન્ડિયાફૅક્ટ્સ ડૉટ આરજી’ સંસ્થાએ પોતાની વેબસાઈટ પર એક ભરપૂર રિસર્ચ સાથેનો ચોંકાવનારો રિપોર્ટ પ્રગટ કર્યો. આ વિશ્ર્વસનીય અહેવાલમાં દરેક માહિતીના સોર્સને ટાંકવામાં આવ્યો છે.\nભારતમાં અંગ્રેજી મીડિયા માટે (અને એનું આંધળું અનુકરણ કરનારા મોટાભાગના ભારતીય ભાષાઓના મીડિયા માટે પણ) ગૉડમૅન એટલે હિંદુ/શીખ કે જૈન સાધુ. ગૉડમૅન ચર્ચ સાથે સંકળાયેલા પાદરીઓ અને ઈસ્લામ ધર્મ સાથે સંકળાયેલા ધર્મગુરુઓ પણ આવી જાય એવું જાણે કોઈ જાણતું જ નથી. સેક્સ, પૈસા કે પછી અંધશ્રદ્ધા સાથે સંકળાયેલા કૌભાંડો આ હિંદુ/શીખ/જૈન ગૉડમૅન જ કરે છે એવી છાપ ઊભી કરવામાં મીડિયાની બદમાશીનો અને અન્ય ધર્મો દ્વારા એમને અપાતી આર્થિક સહિતની બીજી ‘સગવડો’નો ઘણો મોટો ભાગ છે.\nહિંદુ/શીખ/જૈન સાધુઓનાં આવાં કૌભાંડો જેટલાં નીંદનીય અને ઘૃણાસ્પદ છે એટલાં જ અન્ય ધર્મોના ધર્મગુરુઓનાં છે, પણ એ લોકોનાં કૌભાંડોને મીડિયા દબાવી દે છે, અંદરનાં પાનાંઓમાં સંતાડી દે છે.\nમીડિયા કેટલું બાટસ્ડ અને બદમાશ થઈ શકે છે તે જુઓ. બ્રહ્માંડમાં સૌથી વધુ સર્ક્યુલેશન ધરાવતા એક અંગ્રેજી અખબાર સમૂહના ટેબ્લોઈડમાં ફ્રન્ટ પેજ પર નૉર્મલી આગલા દિવસની ઈમ્પોર્ટન્ટ ઘટનાઓની હેડલાઈન જરૂર હોય. ટ્રિપલ તલાકવાળો સુપ્રીમ કોર્ટનો ચુકાદો આવ્યો જેના પ્રત્યાઘાત આખા દેશના મુસ્લિમ સમુદાયમાં તો પડ્યા, એટલું જ નહીં જગત આખાના ઈસ્લામિક દેશોમાં પણ એ ચુકાદો ચર્ચાયો, પણ આ અંગ્રેજી ટેબ્લોઈડ આ સમાચારને ફ્રન્ટ પેજ પર લેવાનું ‘ચૂકી ગયું’. થોડાક જ દિવસમાં ગુરમિત સિંહ ઉર્ફે (બાબા રામરહીમને વીસ વર્ષની) સજા પડી અને આ ટેબ્લોઈડે ફ્રન્ટ પેજ પર ઉછળી ઉછળીને એ સમાચાર પ્રગટ કર્યા.\n‘ઈન્ડિયાફૅક્ટ્સ’ (ડૉટ ઓઆરજી. ડૉટ ઈન વળી જુદી છે) એ જબરજસ્ત રિસર્ચ કરીને છેલ્લા એકાદ દસકામાં પચાસથી વધુ ખ્રિસ્તી પાદરીબાબાઓનાં એવાં કૌભાંડોની યાદી આપી છે જેના વિશે પોલીસ ફરિયાદ થઈ હોય/ કોર્ટમાં કેસ ચાલ્યો હોય/ સજા પડી હોય/ કેસ હજુ ચાલુ હોય. આ બધા જ પાદરીઓ ભારતીય છે અથવા ભારતમાં વસે છે. એમનાં મોટા ભાગનાં સેક્સ કૌભાંડોનો ભોગ સગીર ઉંમરનાઓ બન્યાં છે.\nઆ પચાસ જેટલા કેસીસમાંના ફિફ્ટી પર્સેન્ટ અર્થાત્ પચીસ કેસ તો છેલ્લાં દોઢ વર્ષના જ છે. આમાંના ૭ જેટલા કેસમાં કોર્ટની ખૂબ લાંબી કાર્યવાહી પછી ગુનેગાર પાદરીઓને સજા પણ થઈ છે. આમાંના ૩૦ જેટલા કેસ તમિળનાડુ અને કેરળ રાજ્યમાં જ નોંધાયેલા છે.\nચર્ચ અને સરકારના સત્તાધીશોએ કેટલાક આરોપી પાદરીબાબાઓને બચાવવા માટે જે પ્રયત્નો કર્યા છે તેમાંના જગજાહેર એવા આટલા છે: ગોવાના ભૂતપૂર્વ ગવર્નર એસ. સી.જામિરે ફાધર ન્યૂટન રોડ્રિગ્સ નામના પાદરીબાબાનો કેસ રફેદફે કરાવ્યો હતો. રોડ્રિગ્સે ૧૩ વર્ષની ઉંમરની સગીર વ્યક્તિનું જાતીય શોષણ કર્યું હતું એવો એમના પર આરોપ છે.\nઊટીના મોટા ચર્ચે રેવરન્ડ, જયપૉલને થયેલી સસ્પેન્શનની સજા પાછી ખેંચી લીધી. આ સાહેબ પર અમેરિકામાં ૧૪ વર્ષની બે ટીનેજર પર જાતીય આક્રમણ કરવાનો આરોપ છે.\nબાય ધ વે, આ અને હવે પછીના દરેક કેસની મૂળ વિગતોની લિન્ક તમને ઈન્ડિયાફૅક્ટ્સની વેબસાઈટ પર આ માહિતીના ઉલ્ેલખ સાથે જ મળશે. દાખલા તરીકે રેવરન્ડ જોસેફ પલનિવલ જયપૉલ વિશેનો કમ્પલીટ રિપોર્ટ ૧૪ ફેબ્રુઆરી, ૨૦૧૩ના ‘ઈન્ડીપેન્ડન્ટ’માં છપાયેલો છે જેમાં લખ્યું છે કે ૬૧ વર્ષના આ પાદરીબાબાને દસ વર્ષ પહેલાં બે કુમારિકાઓ સાથે અઘટિત જાતીય કૃત્યો કરવા બદલ રોમન કેથલિક ચર્ચે સસ્પેન્ડ કર્યા અને પછી એ અમેરિકાથી ભાગીને ઈન્ડિયા આવી ગયા અને છેવટે ડાયરેક્ટ વેટિકનથી છોડવામાં આવેલા હુકમને પરિણામે ઊટીના બડા ચર્ચે એમનું સસ્પેન્શન પાછું ખેંચીને એમને વાજતેગાજતે ફરી પાછા ભગવાન ઈશુના પનોતા પુત્ર તરીકે માનવજાતનું કલ્યાણ કરવાની જવાબદારી સોંપી. આ પાદરીબાબા જ્યારે અમેરિકાથી ભાગીને ઈન્ડિયા આવી ગયા ત્યારે, ૨૦૧૨માં ઈન્ટરપોલે એમની ધરપકડ કરી અને એમને દેશાંતર કરીને પાછા અમેરિકા ભેગા કરવામાં આવ્યા. ત્યાં એમના પર કેસ ચાલ્યો. અમેરિકાની કાયદા પદ્ધતિ મુજબ ત્યાં પ્લી બાર્ગેનિંગ થાય છે. પાદરીબાબાએ બે નહીં પણ એક ટીનએજ છોકરીને સેક્સ્યુઅલી અબ્યુઝ કરવાનો ગુનો કબૂલ કર્યો અને પ્લી બાર્ગેનિંગમાં બીજી ટીનએજર સાથેનો આક્ષેપ પડતો મૂકવામાં આવ્યો. પાદરીબાબાને ૨૦૧૫માં એક વર્ષની જેલની સજા થઈ પણ આટલો સમય તેઓ ઑલરેડી અન્ડર ટ્રાયલ કેદી તરીકે જેલમાં રહી ચૂકેલા એટલે કેસમાંથી છૂટી ગયા અને ભાગીને તરત ઈન્ડિયા આવી ગયા જ્યાં વેટિકનના કહેવાથી આ ‘બળાત્કારીબાબા’ પરનું સસ્પેન્શન ઉઠાવી લેવામાં આવ્યું.\nતમિળ દૈનિક ‘દિનમલાસ’ રિપોર્ટ મુજબ (આની ઓરિજિનલ લિન્ક છે જે તમિળમાં છે. આપણને આવડતું નથી) નમક્કલ ગામના સામ આરોન નામના પાદરીબાબા પર સેક્સ્યુઅલ અસોલ્ટનો ચાર્જ હોવા છતાં તેઓ જામીન પર છૂટી ગયા.\nબિશપ એન. એલ. કરકરે નામના ૪૨ વર્ષના, હૈદરાબાદના મેથોડિસ્ટ ચર્ચના ઉચ્ચ હોદ્દો ધરાવતા પાદરીબાબા સામે એક મહિલાએ ફરિયાદ નોંધાવી હતી કે ઉદ્ગીર (લાતુર જિલ્લા)માં આવેલા મેથોડિસ્ટ ચર્ચ ઑફ ઈન્ડિયાના ગેસ્ટહાઉસમાં આ સાહેબની કામવાળી તથા રસોઈયણ તરીકેની ફરજ પોતે બજાવતી હતી ત્યારે એને સ્કૂલમાં પરમેનન્ટ નોકરી આપવાની લાલચ આપીને સતત બે વર્ષ સુધી એનું જાતીય શોષણ કરવામાં આવ્યું હતું. મદ્રાસના ‘હિન્દુ’ નામના અંગ્રેજી દૈનિકના રિપોર્ટ મુજબ મહારાષ્ટ્ર પોલીસે આ પાદરીબાબા સામે એફ.આઈ.આર. નોંધી હોવા છતાં આગળ કોઈ કાર્યવાહી કરી નથી અને બાબાજી છુટ્ટો ફરે છે.\n‘ધ ઈન્ડિયન એક્સપ્રેસ’માં ૨૧ ઑગસ્ટ, ૨૦૧૬ના દિવસે પ્રગટ થયેલા અહેવાલ મુજબ ૨૦૧૩ની સાલની ૨૩મી જુલાઈએ ફાતિમા સોફિયા નામની એક માતાની ૧૭ વર્ષની જુવાનજોધ દીકરીની લાશ કેરળના પલક્કડ જિલ્લાના વાલયાર ગામના ચર્ચના ફાધર અરોક્યરાજના ગેસ્ટ રૂમમાંથી મળી આવી. પોલીસે આત્મહત્યાનો કેસ દર્જ કરીને ફાઈલ બંધ કરી દીધી.\nએ પછી ઘટનાઓએ એવો વળાંક લીધો કે પાદરીબાબાએ પેલી નિર્દોષ ક્ધયાની માતા આગળ ક્ધફેસ કરવું પડ્યું કે મેં જ તારી દીકરીની હત્યા કરી છે. એક પત્ર દ્વારા સાબિત થયું કે દીકરી અને ‘ફાધર’ વચ્ચે સંબંધો હતા. ચર્ચની ખાનગી વિધિમાં ફાધરને ‘ડીફ્રોક’ કરવામાં આવ્યા અથવા તો પદચ્યુત કરવામાં આવ્યા, સાદી ભાષામાં કહીએ તો સસ્પેન્ડ કરવામાં આવ્યા. વેટિકન સાથે પત્રવ્યવહાર થયો. કેરળમાં થોડાક પોલીસ અફસરોની બદલી થઈ.\nછોકરીની માતાના દિવસરાતના પ્રયત્નો પછી છેવટે ૨૦૧૬માં આ કાંડ છાવરવા બદલ બિશપ ઉપરાંત કુલ પાંચ પાદરીબાબાઓની ધરપકડ થઈ. પાંચેયને જામીન મળી ગયા. બિશપ પર તો હત્યા અને બળાત્કારનો ગુનો દાખલ થયેલો છતાં એમને પણ બેલ મળી ગઈ. બિશપ કહે છે કે હું નિર્દોષ છું, પણ ચર્ચની ૧૯ ઑગસ્ટ, ૨૦૧૩ની જે ખાનગી કાર્યવાહીમાં એમને ‘ડીફ્રોક’ કરવામાં આવ્યા હતા તે વિધિના દસ્તાવેજોમાં, મર્ડરના ચાર જ અઠવાડિયા બાદ, બિશપે છોકરી સાથે ‘શારીરિક સંબંધો’ હતા અને મેં એને ‘વાપરી’ (યુઝ્ડ) છે એવી કબૂલાતો લખાયેલી છે.\nછોકરીની માતા કહે છે કે આ પાદરીબાબા મને દીદી કહેતા અને મારી દીકરી એમને મળી ત્યારે છઠ્ઠા ધોરણમાં ભણતી હતી.\nઆ પાદરીબાબા અત્યારે છુટ્ટા રખડે છે. આ કે આવા કોઈ કાંડને તમે ટીવી પર બ્રેકિંગ ન્યૂઝમાં જોયા નથી, છાપાના ફ્રન્ટ પેજ વાંચ્યા નથી. આ અને આવા અનેક કિસ્સાઓને મીડિયાએ ફ્રન્ટ પેજ પર મૂકવાને બદલે અંદરના પાને દાટી દીધા છે. કાલે પૂરું કરીએ, બાકી આ લોકોના ભવાડાઓ વિશે લખ્યા કરીશું તો અંત જ નહીં આવે.\nજૂની કહેવત છે: ચોરને ખાંસી અને સાધુ-પાદરીને દાસી ના પરવડે.\nબકો (પાડોશણને): ભાભી, તમને કેટલા બાબા?\nભાભી: બાબા બાબા નઈ કેવાનું. કેટલા દીકરા એમ પૂછવાનું, હમજ્યો!\n( મુંબઇ સમાચાર : શુક્રવાર, 1 સપ્ટેમ્બર 2017)\n← આવ રે, વરસાદ\nખ્રિસ્તી ધર્મગુરુઓ કરે તે લીલા →


hanging if victim's died in rape | પીડિતાના મૃત્યુના સંજોગોમાં જ દુષ્કર્મીને ફાંસીની સજા - Divya Bhaskar\nHanging If Victim's Died In Rape\nપીડિતાના મૃત્યુના સંજોગોમાં જ દુષ્કર્મીને ફાંસીની સજા\n- કેન્દ્ર સરકારે વટહુકમ બહાર પાડ્યો\nદુષ્કર્મ સંબંધિત કાયદામાં સુધારા માટે કેન્દ્ર સરકારે વટહુકમને મંજુરી આપી છે પરંતુ સરકારે એ જ કર્યું છે જે તે કહેતી આવી હતી. નવા કાયદામાં દુષ્કર્મના સૌથી જઘન્ય કેસમાં જ અપરાધીને ફાંસીની સજા થશે. અનેક સંગઠનો દુષ્કર્મ કેસમાં ફાંસીની સજાની માગણી કરી રહ્યાં હતાં. જો કે સરકારે જાતીય સતામણી અને જાતીય શોષણની વ્યાખ્યા વિસ્તારી છે.\nવટહુકમ શુક્રવારે જ રાષ્ટ્રપતિને મોકલી આપવામાં આવ્યો હતો. તેઓ શનિવારે તેના પર હસ્તાક્ષર કરે તેવી શક્યતા છે. એ પછી તે કાયદો બની જશે.જસ્ટિસ વર્મા સમિતિએ મહિલાઓ સંબંધિત અપરાધોને કાબૂમાં લાવવા કાયદામાં સુધારાની ભલામણ કરી હતી. વર્મા સમિતિએ ૨૯ દિવસમાં તેનો અહેવાલ તૈયાર કરી ૨૩ જાન્યુઆરીએ સરકારને સોંપ્યો હતો.\nકેન્દ્રે આ ભલામણોને આધારે વટહુકમ લાવવાનો નિર્ણય કર્યો છે. હાલના કાયદામાં દુષ્કર્મ બદલ મહત્તમ સાત વર્ષની જેલની સજાની જોગવાઈ છે. વડાપ્રધાન મનમોહનસિંઘના નિવાસસ્થાને યોજાયેલી બેઠકમાં વર્મા સમિતિની બાકીની ભલામણો પર વિચારણા કરવામાં આવી ન હતી.\n- હત્યાની સ્થિતિમાં ફાંસની સજા અત્યારે પણ છે\nહત્યાના મામલામાં પહેલેથી જ ફાંસીની સજાની જોગવાઇને સરકારે દુષ્કર્મ સાથે જોડીને વટહુકમ બનાવી દીધો છે. રાષ્ટ્રપતિને મોકલવામાં આવેલા આ વટહુકમમાં જણાવવામાં આવ્યું છે કે, દુષ્કર્મના આરોપીને આ સજા ત્યારે જ આપવામાં આવે જ્યારે દુષ્કર્મ પીડિતનું મૃત્યુ થયું હોય અને જ્યારે કેસ રેરેસ્ટ ઓફ રેરેસ્ટ જણાય. જો કે, આ વ્યવસ્થા અત્યારે પણ છે. ૨૨ વર્ષ જુના એવા જ એક કેસના અપરાધી ધનંજય ચેટરજીને ૨૦૦૪માં ફાંસી આપી દેવામાં આવી છે.\n- વટહુકમ લાવવાનો અર્થ\n- સંસદસત્ર શરૂ થવાના ૨૦ દિવસ પહેલા વટહુકમનો નિર્ણય. જેથી સરકારની ગંભીરતા જાહેર થાય.\n- વર્મા સમિતિનો રિપોર્ટ મળવાના નવ દિવસમાં ભલામણો સ્વીકારીને સરકારે સતર્કતા દર્શાવી.\n- જેથી બજેટ સત્ર દરમિયાન સરકારને ઘેરવાની વપિક્ષને તક ન મળે.\n-ક્યા ગુનાની કેટલી સજા\nઅપરાધ : દુષ્કર્મ કરવા બદલ\nસજા : ૨૦ વર્ષથી આજીવન કેદ સુધી\nઅપરાધ : એસિડ ફેંકવા બદલ, સજા : ૧૦ વર્ષથી આજીવન કેદ સુધી\nઅપરાધ : બળજબરી સાથે છેડતી, સજા : બે વર્ષથી પાંચ વર્ષની કેદ\nઅપરાધ : અશ્લીલ ઇશારા બદલ, સજા : એકથી ત્રણ વર્ષની કેદ\n- જાતીય અપરાધની પરિભાષા વિસ્તારાઈ\nનવા કાયદામાં મહિલાઓનાં કપડાં ઉતારવાં, બૂરી નજરે જોવું, પીછો કરવો અને માનવ તસ્કરી જેવા અપરાધોને પણ જાતીય અપરાધની શ્રેણીમાં મૂકવામાં આવ્યા છે.\n- હવે શું ?\n- છ મહિનામાં વટહુકમ પર સંસદની મંજુરીજરૂરી.\n- વિપક્ષ-સાથી પક્ષોમાં સંમત્તિ સાધવી પડશે.


All services of Yes Bank will start from March 18, 1,132 branches of the bank can be transacted.|18 માર્ચથી યસ બેંકની તમામ સેવાઓ પહેલાંની જેમ શરૂ થશે, બેંકની 1,132 બ્રાંચમાંથી ટ્રાન્ઝેક્શન કરી શકાશે\nAll services of Yes Bank will start from March 18, 1,132 branches of the bank can be transacted.\nયુટિલિટી ડેસ્ક. યસ બેંકના ખાતાધારકો માટે એક રાહતના સમાચાર છે. બેંકે સોમવારે ટ્વિટ કરીને આ જાણકારી આપી છે કે, ખાતાધારકો પરથી બેંકે તમામ પ્રતિબંધ હટાવી દીધા છે. બેંક 18 માર્ચ સાંજે6વાગે દરેક સેવાઓ પહેલાંની જેમ શરૂ કરશે. એટલે કે ખાતાધારકો 19 માર્ચથી ટ્રાન્ઝેક્શન કરી શકશે. ખાતાધારકો બેંકની તમામ 1,132 બ્રાંચમાંથી લેવડ-દેવડ કરી શકશે. તે ઉપરાંત ગ્રાહકોને ડિજિટલ સર્વિસિઝ અને પ્લેટફોર્મ પર પણ કોઈ પ્રકારની સમસ્યાનો સામનો કરવો નહીં પડે.\n5 માર્ચ 2020ના રોજ સાંજે6વાગ્યાથી રિઝર્વ બેંક ઓફ ઈન્ડિયા (RBI)દ્વારા યસ બેંક ડિપોઝિટર્સની ઉપાડની મર્યાદા 50,000 રૂપિયા નક્કી કરવામાં આવી હતી. ત્યારથી યસ બેંકના કોઈ પણ ગ્રાહક કોઈપણ માધ્યમથી પૈસા ટ્રાન્સફર કરી શકતા નહોતા અને ATMમાંથી પણ પૈસા ઉપાડી શકતા નહોતા.\nનાણામંત્રી નિર્મલા સીતારમણે શુક્રવારે પ્રેસ કોન્ફ્રરન્સમાં જણાવ્યા પ્રમાણે, યસ બેંક માં ભારતીય સ્ટેટ બેંક (SBI) 49 % ભાગીદારી ખરીદશે. SBI3વર્ષ સુધી પોતાની સ્ટેકને 26 % થી ઓછી કરી શકશે નહીં. તે ઉપરાંત પ્રાઇવેટ બેંકો પણ રોકાણ કરશે. પ્રાઇવેટ બેંકો માટે પણ લોક ઇન પીરિઅડ3વર્ષ સુધીનો જ રહેશે. જોકે તેના માટે સ્ટેકની લિમિટ 75 % સુધી છે.\nAll servicesYes Bankstart from March 18


વેલેંટાઈન ડે પર વરુણ ધવને આપી ફેન્સને ગિફ્ટ: ફિલ્મ 'અકટુબર'નું ટીઝર રિલીઝ\nમુંબઈ: બૉલીવુડ અભિનેતા વરુણ ધવને પોતાના ચાહકોને વેલન્ટાઈન દિવસે એક ખુબસુરત ગિફ્ટ આપી છે. વરુને આગામી ફિલ્મ અકટુબરnu ટીઝર રિલીઝ કર્યું છે. આ ફિલ્મમાં વરુણ સાથે અભિનેત્રી બિનિતા સંધુ નજરે પડશે. વરુણ અને બિનીતાની આ ફિલ્મ વર્ષ 2017થી ચર્ચામાં છે. ફિલ્મના સેટ પરથી ઘણી વખત આ બન્નેના ફોટો પણ વાઇરલ થાય છે.\nવરુને ટ્વિટર પર વિડિઓ શેયર કરીને લખ્યું આ ફિલ્મ મારા દિલના ખુબ નજીક છે. તમે તમારો વેલેન્ટાઈન દે અકટુબર સાથે ઇન્જોય કરો. ટીઝરમાં3શોટ્સ જોવા મળે છે. જેમાં એક સીનમાં વરુણ ઝાડને જોવે છે. બીજા સીનમાં બિનિતા ઘરની બારીમાંથી જોઈ રહી છે. અને છેલ્લા સીનમાં વરુણ સ્વર્ણ લીલા ઘાસમાંથી એક ફૂલ ઉપાડી રહ્યો છે.


10 October, 2012 03:17 AM IST |\nતકલીફમાં હોય એવા લોકો પ્રતિ તમારી સાચી સહાનુભૂતિ તમને લોકોમાં પ્રિય બનાવી રહી છે. લોકો પોતાના ઘરગથ્થુ અને પ્રોફેશનલ પ્રૉબ્લેમ ઉકેલવા માટે તમારી સલાહ લેવા તમારી પાસે આવશે.\nતમારા ઘરને તાત્કાલિક ધોરણે સમારકામની જરૂર છે અને ગણેશજી જણાવી રહ્યા છે કે આજે તમે તમારા લાંબા સમયથી વિલંબમાં મુકાયેલા આ કામને પૂરું કરવા માટે પ્રોફેશનલને અપૉઇન્ટ કરશો.\nઆજે તમે તમારો મિજાજ ગુમાવો એવી પૂરી શક્યતા છે, કારણ કે તમારા પરિવારના સભ્યોની અપેક્ષા પૂરી ન કરી શકવાનો રંજ તમારા મનને કોરી રહ્યો છે. ગણેશજી સલાહ આપે છે કે તમારા ખર્ચ પર કન્ટ્રોલ રાખો.\nગણેશજી કહી રહ્યા છે કે સમય ઝડપથી બદલાઈ રહ્યો છે અને જેટલી જલદી તમે આ હકીકતનો સ્વીકાર કરશો એટલું તમારા માટે વધારે સારું રહેશે. કામ અને ગમ્મતનું કૉમ્બિનેશન તમને ખુશ રાખશો.\nઆજે તમારે કેટલીક નિરાશાઓનો સામનો કરવો પડશે. આટલી મહેનત પછી પણ તમને તમારી અપેક્ષા મુજબ પરિણામ નથી મળ્યું એને લીધે અકળાઈ ગયા છો. વધુપડતો ખર્ચ કરવાથી દૂર રહેજો.\nતમારામાં રહેલી કલાત્મકતા આજે આગળ આવશે. જોકે એમાંથી તમે પૈસા ઊભા કરી શકશો નહીં માટે તમારા શોખને શોખ જ રહેવા દેવામાં સાર છે. તમે તમારામાં રહેલી ઊર્જાનું વ્યવસ્થિત રીતે નિયમન કરી શકશો એમ ગણેશજી કહે છે.\nઆજે થોડો ટફ દિવસ જશે એમ ગણેશજી કહે છે. પરિવારજનોની તબિયતને લઈને ખૂબ જ ચિંતિત થઈ જશો. જોકે ચિંતા કરશો નહીં, થોડા સમયમાં બધું થાળે પડી જશે.\nતમે દૂરંદેશી છો, મગજથી શાર્પ છો અને એક સારા નેતા બનવાના તમારામાં બધા જ ગુણ છે એમ ગણેશજી જણાવી રહ્યા છે. જોકે એને લીધે બીજા માટે તમારી અપેક્ષાઓ વધારી દેશો તો દુ:ખી થશો.\nકામને લઈને તમારામાં રહેલી ઊંડી સમજ પ્રત્યે લોકોનું ધ્યાન ખેંચાશે. જોકે ઉત્સાહમાં આવીને પોતે જ પોતાનાં વખાણ કરવા ન મંડી પડતા. તમારું કામ બોલશે તેમ જ તમારા ઉપરી અધિકારીઓ પણ તમારા કામને નજરઅંદાજ નહીં કરી શકે.\nઆજે તમારો મોટા ભાગનો સમય તમારા વ્યવસાયને લગતી બાબતોમાં વપરાઈ જશે. બીજાં કોઈ કાર્યો કરવા માટે તમારી પાસે ખૂબ થોડો સમય રહેશે એમ ગણેશજી કહે છે. તમારાં ભૂતકાળનાં કમોર્નું ફળ મળશે. તમે તટસ્થતાથી તમારું કામ પાર પાડશો.\nતમારા વ્યવસાયને લગતી બાબતોમાં ઊંડું ધ્યાન આપવાને કારણે તમે તમારા કૉમ્પિટિટર્સને બરાબર ફાઇટ આપી શકશો એમ ગણેશજી કહે છે. તમે તમારી વ્યાવસાયિક કુનેહને કારણે જે પરિસ્થિતિમાં બીજા બધા પડી ભાંગતા હોય એમાં પણ આબાદ રીતે પાર પડશો.\nગણેશજી કહે છે કે આજે લાંબા ગાળાના પ્રોફેશનલ કે પર્સનલ સંબંધોને આગળ વધારવા માટેનો બેસ્ટ દિવસ છે. સિંગલ લોકો પોતાના માટે યોગ્ય લાઇફ-પાર્ટનર શોધી શકશે. સાત સમંદર પારનો એક કૉન્ટૅક્ટ ફરી તરોતાજા થશે.\nએક દિવસ એવું બન્યું કે બિલાડીનું એ બચ્ચું માંદું પડ્યું. સાવ અશક્ત, આંખો પણ ખોલે નહીં. છોકરો બહુ ચિતિંત થઈ ગયો. અરે, આ મરી જશે તો શું થશે?\n28 July, 2021 10:26 IST | Mumbai | Morari Bapu


Every day 150 newspapers are sold. Maintenance of the library | દરરોજ 150 વર્તમાનપત્ર વેચી થાય છે લાઇબ્રેરીનો નિભાવ; ભરતનગર ગામે વાંચનની ભૂખ જગાવવા 2006માં શરૂ કરેલી લાઈબ્રેરીમાં આજે 7300 પુસ્તકો - Divya Bhaskar\nEvery Day 150 Newspapers Are Sold. Maintenance Of The Library\nમોરબીમાં સમૃદ્ધ પુસ્તકોનો ખજાનો:દરરોજ 150 વર્તમાનપત્ર વેચી થાય છે લાઇબ્રેરીનો નિભાવ; ભરતનગર ગામે વાંચનની ભૂખ જગાવવા 2006માં શરૂ કરેલી લાઈબ્રેરીમાં આજે 7300 પુસ્તકો\nગામના બાળકો - યુવાનોને મોબાઇલ કરતાં પણ પુસ્તકો સાથે વધુ લગાવ : ગ્રામજનો\nલાઇબ્રેરીમાં ધાર્મિક, વેદ, વાર્તાઓ, નવલકથાઓ, જીવનને લગતા પુસ્તકોનો સંગ્રહ\nમોરબીના ભરતનગર ગામે દરરોજ 150 વર્તમાનપત્રો વેચી તેમાંથી મળતા નફામાંથી સમૃદ્ધ પુસ્તકોના ખજાના સમી લાઈબ્રેરીનો નિભાવ કરવામાં આવે છે. ભરતનગરમાં વીર સાવરકર લાઇબ્રેરીની સ્થાપના વર્ષ 2006માં કરવામાં આવી હતી. ગામના બાળકોને મોબાઇલ નહીં પણ પુસ્તકો સાથે લગાવ થયો છે. હાલ ગ્રામજનોના સાથ અને સહકારથી બાળકો લાઈબ્રેરીમાંથી પુસ્તકો ઘરે લઈ જઈને વાંચતા થયા છે. આજના જમાનામાં લાયબ્રેરી માટે આટલો પ્રેમ હોવો એ પણ નાનીસૂની સિધ્ધિ તો ન જ કહેવાય.\nમોરબીના ભરતનગર ગામે આવેલી લાઇબ્રેરીમાં હાલ 7300 પુસ્તકો છે. દર વર્ષે લાઇબ્રેરી દ્વારા પુસ્તક વાંચનની સ્પર્ધા કરી ગામમાં વિદ્યાર્થીઓમાં ઇનામ વિતરણ કરવામાં આવે છે. જેથી કરીને બાળકો પુસ્તક વાંચન માટે પ્રોત્સાહિત થાય છે. દરરોજ 150 જેટલા છાપા વર્તમાનપત્રો વેચીને તેનો નફો લાઇબ્રેરીમાં અપાઈ રહ્યો છે. લાઇબ્રેરી વર્ષના 365 દિવસ ખુલ્લી જ રહે છે, એક પણ દિવસ રજા રાખવામાં આવતી નથી. લાઈબ્રેરીમાં કોઈ પણ જાતની મેમ્બરશીપ રાખવામાં આવેલ નથી.\nએટલે કે કોઈપણ પ્રકારની ફી રાખેલ નથી કોઈને પણ પુસ્તક વાંચવા માટે આવવા તથા પુસ્તક ઘરે લઈ જવા માટે છૂટ આપવામાં આવી છે. લાઇબ્રેરીમાં ધાર્મિક, વેદ, વાર્તાઓ, નવલકથાઓ, જીવનને લગતા ઘણા બધા પુસ્તકોનો સંગ્રહ છે. આ લાઇબ્રેરી હાલમાં વલ્લભભાઈ મોરસાણીયા સંભાળે છે અને તેમને મુકેશભાઈ દવે, ભીમજીભાઈ અઘારા, દેવસીભાઈ અઘારા, રાઘવજીભાઇ કાસુન્દ્રા તથા લીંબાભાઇ ફેફર મદદરૂપ થાય છે.\nપુસ્તકો સાચા માર્ગદર્શક અને માનવ-વિકાસ માટે ઘણાં નિર્ણાયક સાબિત થયાં છે. પુસ્તક આપણા સાચા મિત્ર છે. આજના આ ડિઝટલ - સ્પર્ધાત્મક યુગમાં વ્યક્તિ પાસે વાંચન માટે સમય નથી.ત્યારે ભરતનગરના ગ્રામજનોનો વાંચન પ્રત્યેનો લગાવ ખરેખર પ્રશંસનીય છે.\nપ્રસંગ હોય તો પહેલો ફાળો લાઇબ્રેરી માટે\nસામાન્ય રીતે એવું બનતું હોય કે ગામમાં કોઈ પણ ઘરે પ્રસંગ હોય ત્યારે મંદિરો અને ગૌશાળાનો ફાળો કાઢવામાં આવે છે, ત્યારે મોરબીના આ ભરતનગરના ગ્રામજનો આવા પ્રસંગોમાં લાઈબ્રેરી માટે પણ એક ફાળો કાઢે છે. આ દાન તેમજ અન્ય દાતાઓના સહયોગથી લાઇબ્રેરીમાં 10 કબાટ કોમ્પ્યુટર વગેરે સાધનો વસાવ્યા છે.સમાજ માટે નમૂનેદાર કામગીરી કરનારા નાના એવા ગામની આ સિધ્ધિ


business News : ફંડ્સમાં રોકાણકારોના સરેરાશ રોકાણમાં ઘટાડો - mutual fund 134 | I am Gujarat\nmutual fund 134\nફંડ્સમાં રોકાણકારોના સરેરાશ રોકાણમાં ઘટાડો\nI am Gujarat | Updated: 26 Nov 2019, 08:43:00 AM\n72234115 બીરજુ શાહ\nઅમદાવાદ:ફંડોમાં SIPથી રોકાણમાં વૃદ્ધિ થઈ હોવાના, એસેટ અંડર મેનેજમેન્ટમાં વધારો કે પછી ફોલિયોની સંખ્યા વધતાં ચિત્ર એવું ઊપસી રહ્યું છે કે શેરબજારની અસ્થિરતાની અસર રોકાણકારોના માનસ પર થઈ નથી. પરંતુ હકીકતમાં રોકાણકારોના રોકાણની ટિકિટ સાઇઝમાં ગયા વર્ષની સરખામણીએ ઘટાડો નોંધાયો છે.\nજે સૂચવે છે કે જેમ શેરબજારમાં રોકાણ કરવામાં રિટેલ ઇન્વેસ્ટર સાવચેતી વર્તી રહ્યો છે તેવું જ માનસ ફંડોમાં રોકાણ કરવામાં ધરાવે છે. વધતા ફોલિયોને કારણે નવા ઇન્વેસ્ટરો બજારમાં આવી રહ્યા છે પણ તેની સામે જો રોકાણ ફંડમાં થયેલી વૃદ્ધિને ગણતરીમાં લઈએ તો ગયા વર્ષની સરખામણીએ સરેરાશ ગ્રોથ ઘટ્યો હોવાનું જોવાશે. મ્યુચ્યુઅલ ફંડ નિષ્ણાતોનું માનવું છે કે નવા રોકાણકારો વધી રહ્યા હોવાથી અને બીજી તરફ શેરબજારની સ્થિતિ ફેરવરેબલ નહીં હોવાને કારણે ટિકિટ સાઇઝમાં ઘટાડો થયો છે.\nએમ્ફી પાસેથી પ્રાપ્ત ડેટા અનુસાર, સપ્ટેમ્બર 2019ને અંતે પૂરા થયેલા સમયગાળાને અંતે રોકાણકારોનું સરેરાશ રોકાણ 23 ટકા ઘટીને ₹59,201 કરોડનું રહ્યું હતું. ગયા વર્ષના સમાન ગાળા દરમિયાન આ આંકડો ₹77,318 કરોડ રહેતાં જાન્યુઆરીથી સપ્ટેમ્બર દરમિયાન તેમાં 23 ટકાનો ઘટાડો થયો હતો. રોકાણકારોમાં શેરબજારમાં આવેલા ઘટાડાને કારણે રોકાણ પેટર્ન બદલાઈ છે.\nતેઓ પોર્ટફોલિયોમાં એકસમાન યોજનામાં રોકાણ કરવાને બદલે તેને વૈવિધ્યસભર રાખવાનો પ્રયાસ કરી રહ્યા છે જેથી બજારની ચંચળતા સામે રક્ષણ મળી રહે એમ AXN કેપિટલ & એડવાઇઝરના હિતેષ મહેતા જણાવીને ઉમેરે છે કે, જો ગયા મહિના દરમિયાન ફંડોનું વેઇટેજ મોટા ભાગે સુરક્ષિત સેક્ટોરલમાં વધુ રહ્યું હતું અને તેને કારણે આવા સેક્ટોરલની કામગીરી પર ઓવરઓલ પોઝિટિવ જોવાઈ છે. મોટા ભાગના ફંડ મેનેજર્સનો વ્યૂ પણ બેલેન્સ અને ડાઇવર્સિફાઇડ પોર્ટફોલિયો પર રહ્યો હતો જેથી બજારની ચંચળતા સામે સુરક્ષિત રહી શકાય. આને કારણે તેઓ પણ રોકાણકારોને નીચું જોખમ રાખવા વધુ સમજાવી રહ્યા હોવાનું જોવાયું હતું.\nએમ્ફીના ડેટા અનુસાર સપ્ટેમ્બરને અંતે ફંડ હાઉસોની નવા ફોલિયોની સંખ્યા 7.70 લાખ વધી હતી જે વર્ષ અગાઉની સમાન ગાળાની સરખામણીએ 10 ટકાનો ગ્રોથ દર્શાવે છે અને સપ્ટેમ્બર 2019ને અંતે કુલ સંખ્યા 8.56 કરોડ નોંધાઈ હતી. તેવી જ રીતે ગયા વર્ષના સમાન ગાળાની સરખામણીએ ફંડોની AUMમાં પણ વૃદ્ધિ થઈ હતી અને કુલ AUMમાં વ્યક્તિગત ઇન્વેસ્ટરની એસેટ ₹14.09 લાખ કરોડ હતી જે 14 ટકાનો ગ્રોથ બતાવે છે.\nવ્યક્તિગત રોકાણકારોની એસેટમાં ઇક્વિટી સંબધિત યોજનાઓનો હિસ્સો 87 ટકાનો છે જે HNIની ટકાવારી કરતાં પણ વધુ છે. એનો અર્થ એ થયો કે મોટા ભાગના ઇન્વેસ્ટરો હજી પણ ઇક્વિટીમાં વધુ એક્સ્પોઝર ધરાવે છે એમ વધુમાં મહેતાએ કહ્યું હતું. હાલ લગભગ 44 ફંડો સક્રિય છે અને તેમાં રોકાણકારોના એવરેજ ઇક્વિટી એકાઉન્ટની સાઇઝ ₹63,701ની રહી છે. સૂત્રોનું કહેવું હતું કે, સરેરાશ ટિકિટ સાઇઝ માત્ર રિટેલ ઇન્વેસ્ટર્સની ઘટી છે એવું નથી પણ ચાલુ કેલેન્ડર વર્ષના પ્રથમ નવ મહિનામાં HNI, કોર્પોરેટ્સ અને સંસ્થાકીય રોકાણકારોની પણ ઘટી છે. એટલે ઓવરઓલ ઇન્વેસ્ટમેન્ટ ક્લાયમેન્ટ સાવચેતીનો હોવાનું કહી શકાય.\nHNIની એવરેજ ટિકિટ સાઇઝ ઘટીને ₹8.4 લાખ રહી હતી જે ગયા વર્ષના સમાન ગાળામાં ₹15.7 લાખ રહેતાં તેમાં 46 ટકાનો ઘટાડો થયો છે. જ્યારે કોર્પોરેટ્સની 37 ટકા ઘટીને ₹1.3 કરોડની થઈ હતી જે આગલા વર્ષના સમાન ગાળામાં ₹2 કરોડ હતી. જ્યારે સંસ્થાકીય રોકાણકારોની ટિકિટ સાઇઝ ₹10.4 કરોડથી ઘટીને ₹8.6 કરોડની હતી. મની માર્કેટ/લિક્વિડ ફંડમાં સરેરાશ ટિકિટ સાઇઝ ઇક્વિટી કરતાં ઊંચી જોવાઈ હતી. એનું કારણ મની માર્કેટ સાધનોમાં કોર્પોરેટ્સ, HNI વધુ સક્રિય હોવાનું છે. આવો વર્ગ ટૂંકા ગાળાનું ફંડ મની માર્કેટમાં પાર્ક કરીને સુરક્ષિત રોકાણ રળવાનો હેતુ ધરાવે છે. જોકે, છેલ્લા એક વર્ષ દરમિયાન મની માર્કેટમાં પણ ઊંચી ઊથલપાથલ જોવા મળી હતી.\nસોનાની કિંમત પ્રમાણે જાણો દેશના ટૉપ-10 પાસે કેટલી સંપત્તિ આર્ટિકલ શો\nWeb Title : mutual fund 134


પુલવામા એટેક: 44 જવાનોની શહીદીના 100 કલાકમાં કાશ્મીર ખાતેની જૈશ – એ – મોહમ્મદની લીડરશીપનો કરાયો સફાયો – Revoi.in\nપુલવામા એટેક: 44 જવાનોની શહીદીના 100 કલાકમાં કાશ્મીર ખાતેની જૈશ – એ – મોહમ્મદની લીડરશીપનો કરાયો સફાયો\nપુલવામામાં આતંકવાદી હુમલા બાદ માત્ર 100 કલાકની અંદર જૈશ-એ-મોહમ્મદે કાશ્મીરમાં વસવાટ કરનારા તમામ ટોચના આતંકીઓનો સફાયો કર્યો છે. આ વાત પુલવામા હુમલા મામલે સેના, પોલીસ અને સીઆરપીએફની એક જોઈન્ટ પ્રેસ કોન્ફરન્સમાં કહેવામાં આવી છે.\nલેફ્ટિનેન્ટ જનરલ કંવલજીતસિંહ ઢિલ્લને કહ્યુ છે કે ઘાયલોની પરિસ્થિતિમાં ઝડપથી સુધારો થઈ રહ્યો છે. તેમણે કહ્યુ છે કે હુમલાના 100 કલાકો બાદ ત્રણ આતંકીઓને ઠાર કરવામાં આવ્યા છે. જૈશ-એ-મોહમ્મદે આઈએસઆઈની મદદથી પુલવામા હુમલાને અંજામ આપ્યો હતો.\nલેફ્ટિનેન્ટ જનરલ ઢિલ્લને કહ્યુ છે કે જેમણે પણ હથિયાર ઉઠાવ્યા છે, તે તમામને ઠાર મારવામાં આવશે. સેનાએ આતંકવાદીઓના માતાપિતાને અપીલ કરી છે કે તેઓ પોતાના સંતાનોને સરન્ડર કરવા માટે જણાવે.\nતેમણે કહ્યુ છે કે 15મી ફેબ્રુઆરીએ જેવા પ્રકારનો હુમલો થયો, તેવો હુમલો કાશ્મીરમાં ઘણાં લાંબા અરસા બાદ થયો છે. આવા પ્રકારના હુમલાનો સામનો કરવા માટે તમામ વિકલ્પો ખુલ્લા રાખવામાં આવ્યા છે.\nસીઆરપીએફના આઈજી ઝુલ્ફિકાર હસને કહ્યુ છે કે તેમનો હેલ્પલાઈન નંબર 14411 દેશભરમાં કાશ્મીરીઓની મદદ કરી રહ્યો છે. દેશભરમાં જેટલા પણ કાશ્મીરી બાળકો અભ્યાસ કરી રહ્યા છે, તે તમામની મદદ અને સુરક્ષા કરવામાં આવશે.\nલેફ્ટિનેન્ટ જનરલ કંવલજીતસિંહ ઢિલ્લને ક્હ્યુ છે કે જૈશ-એ-મોહમ્મદ પાકિસ્તાન આર્મીનું જ ફરજંદ છે. આ મામલામાં પાકિસ્તાની સેનાની 100 ટકા સંડોવણી છે. આમા કોઈ શંકાને સ્થાન નથી. તેમણે કહ્યુ છે કે તેઓ તમામને આશ્વસ્ત કરી રહ્યા છે કે તમામ પ્રકારની ઈન્ટેલિજન્સ પર તેઓ કામ કરી રહ્યા છે.\nકાશ્મીરના આઈજી એસ. પી. વાણિએ કહ્યુ છે કે કાશ્મીરમાં યુવકોની આતંકી સંગઠનોમાં ભરતી છેલ્લા કેટલાક મહીનાઓમાં ઓછી થઈ છે. કાશ્મીર ખીણમાં જે પણ ઘૂસણખોરી કરશે, તે જીવતા બચવાના નથી.\nસીઆરપીએફનું કહેવું છે કે પુલવામા હુમલા બાદ તેમણે કાફલાની મૂવમેન્ટના નિયમોમાં ફેરફાર કર્યો છે. લેફ્ટિનેન્ટ જનરલ ઢિલ્લને કહ્યુ છેકે પુલવામા હુમલાના માસ્ટરમાઈન્ડ કામરાનને આઈએસઆઈ પાસેથી નિર્દેશ મળતા હતા.\nલેફ્ટિનેન્ટ જનરલ ઢિલ્લને જમ્મુ-કાશ્મીરના પથ્થરબાજોને અપીલ કરતા કહ્યુ છે કે કોઈપણ નાગરિક અથડામણના સ્થાન પર જાય નહીં. તેમણે ચેતવણી આપી છે કે જો આમ થાય છે, તો તેમણે એક્શન લેવા પડશે.\ntags: KAMRAN Kashmir PULWAMA ATTACK\nprevious પાકિસ્તાનનો સાથ આપનાર ચીનની કંપનીઓ પર રોક લગાવો: સ્વદેશી જાગરણ મંચ\nnext પુલવામા એટેક: પાકિસ્તાની નાગરિકોને 48 કલાકમાં રાજસ્થાનના બિકાનેર જિલ્લાને છોડવાના આદેશ


Income tax department claims that Sonu Sood stole more than Rs 20 crore in taxes | ITનો દાવો- સોનુ સૂદે 20 કરોડથી વધુની ટેક્સ ચોરી કરી, તેને વિદેશમાંથી ગેરકાયદે ફંડિંગ મળ્યું,ED પણ તપાસ શરૂ કરી શકે છે - Divya Bhaskar\nIncome Tax Department Claims That Sonu Sood Stole More Than Rs 20 Crore In Taxes\nસોનુની મુશ્કેલી વધી:ITનો દાવો- સોનુ સૂદે 20 કરોડથી વધુની ટેક્સ ચોરી કરી, તેને વિદેશમાંથી ગેરકાયદે ફંડિંગ મળ્યું,ED પણ તપાસ શરૂ કરી શકે છે\nઆવકવેરા વિભાગે નિવેદનમાં કહ્યું, અભિનેતા અને તેના સહયોગીઓના પરિસરમાં સર્ચ દરમિયાન કરચોરી સાથે સંબંધિત શંકાસ્પદ પુરાવા મળ્યા છે.\nવિભાગનું કહેવું છે કે સોનુ સૂદ 20 કરોડથી વધુની ટેક્સ ચોરીમાં સંડોવાયેલો છે\nસોનુ સૂદના ઘરે 15 સપ્ટેમ્બરના રોજ ITના દરોડા પડ્યા હતા\nદરોડા બાદ એક્ટર અથવા તેની PR ટીમની તરફથી કોઈ નિવેદન સામે નથી આવ્યું\nબોલિવૂડ એક્ટર સોનુ સૂદની વિરુદ્ધ દરોડામાં આવકવેરા વિભાગે મોટો ખુલાસો કર્યો છે. વિભાગનું કહેવું છે કે સોનુ સૂદ 20 કરોડથી વધુની ટેક્સ ચોરીમાં સંડોવાયેલો છે. આવકવેરા વિભાગે સતત ત્રણ દિવસ સુધી અભિનેતાના મુંબઈના ઘરે સર્વે કર્યો હતો. વિભાગે નિવેદનમાં કહ્યું કે, અભિનેતા અને તેના સહયોગીઓના પરિસરમાં તપાસ દરમિયાન કર ચોરી સાથે સંબંધિત શંકાસ્પદ પુરાવા મળ્યા છે.\nવિભાગે કહ્યું કે, સૂદે વિદેશી ડોનર્સ પાસેથી 2.1 કરોડની નોન-પ્રોફિટ રકમ ભેગી કરી છે, જે આવા પ્રકારના લેવડદેવડને નિયંત્રિત કરતા કાયદાનું ઉલ્લંઘન છે. અત્યાર સુધીની તપાસમાં 20 એવી એન્ટ્રીઓ વિશે જાણવા મળ્યું છે, જેને આપનાર લોકોએ છેતરપિંડી કરી હોવાનું કબૂલ્યું હતું. તેમણે રોકડ ચેક જાહેર કરવાની વાત પણ સ્વીકારી. CBDTના અનુસાર, મુંબઈ, લખનઉ, કાનપુર, જયપુર, દિલ્હી અને ગુરુગ્રામ સહિત કુલ 28 જગ્યાએ દરોડા પાડ્યા છે.\nકોરોનાકાળમાં ગરીબ અને મજૂરોની મદદ કરીને દુનિયાભરમાં ચર્ચામાં રહેલા અભિનેતા સોનુ સૂદની મુશ્કેલીઓ વધી ગઈ છે. આવકવેરા વિભાગે તેના મુંબઈ, લખનઉ, કાનપુર, જયપુર, દિલ્હી અને ગુરુગ્રામ સહિત 28 જગ્યાએ3દિવસની રેડ બાદ 20 કરોડની ટેક્સ ચોરીનો દાવો કર્યો છે. આ દરોડા બાદ એક્ટર અથવા તેની PR ટીમની તરફથી કોઈ નિવેદન સામે નથી આવ્યું.\nITનો દાવો છે કે ,તપાસમાં બહાર આવ્યું છે કે સોનુ સૂદે વિદેશી ડોનર્સ પાસેથી 2.1 કરોડનું નોન-પ્રોફિટ ફંડિંગ ભેગું કર્યું છે, જે આ પ્રકારની લેવડદેવડને નિયંત્રિત કરતા કાયદાનું ઉલ્લંઘન છે.\nલખનઉની એક કંપનીનાં 11 લોકર મળ્યાં\nઈન્કમ ટેક્સ ડિપાર્ટમેન્ટને તેની ચેરિટી ટ્રસ્ટ પર ફોરેન કોન્ટ્રિબ્યુશન એક્ટના નિયમોનું ઉલ્લંઘનનો પણ આરોપ લગાવ્યો છે. આવકવેરાના આ ખુલાસા પછી, એન્ફોર્સમેન્ટ ડિરેક્ટોરેટ (ED)ની પણ આવનાર સમયમાં આ કેસમાં એન્ટ્રી થઈ શકે છે.\nઆવકવેરા વિભાગે જણાવ્યું છે કે લખનઉની એક ઈન્ફ્રા કંપની પર દરોડા પાડવામાં આવ્યા હતા. આ કંપનીમાં મુંબઈ બેસ્ડ એક્ટરની ભાગીદારી છે અને આ કંપનીએ મોટા પાયે ટેક્સ ચોરી કરી છે. કંપનીના દિલ્હી, જયપુર, લખનઉ અને ગુરુગ્રામ સ્થિતિ આવેલી જગ્યા પર દરોડા પાડવામાં આવ્યા હતા અને દરોડા દરમિયાન 1 કરોડ3લાખની રોકડ મળી આવી હતી. 11 લોકરો પણ મળી આવ્યા છે. આવકવેરા વિભાગને આ કંપનીના 175 કરોડ રૂપિયાની લેવડદેવડ પર પણ શંકા છે.\nસૂદની ઘણી જગ્યાએથી ઘણા દસ્તાવેજો મળ્યા\nIT વિભાગનો દાવો છે કે સોનુ સૂદ પોતાની આવકને લઈને જે જાણકારી આવકવેરા વિભાગને આપી રહ્યો છે તે શંકાના દાયરામાં છે. આવકવેરા વિભાગે સોનુ સૂદના ઠેકાણામાંથી એવા દસ્તાવેજો મળ્યા, જેનાથી જાણવા મળ્યું કે તેને મોટાપાયે ટેક્સ ચોરી કરી છે.\nશેલ કંપનીઓ દ્વારા પૈસાની હેરાફેરી કરવાનો પ્રયાસ\nસૂત્રોના અનુસાર, સોનુ સૂદને ફિલ્મ ઉદ્યોગમાંથી જે પૈસા મળતા હતા, તેમાંથી તે ઘણા પૈસા પોતાની આવકમાં ન બતાવીને નકલી કંપનીઓ દ્વારા અનસિક્યોર્ડ લોન બતાવી છે. આ શેલ કંપનીઓના કર્તાહર્તાથી પૂછપરછ કરવામાં આવી તો તેમને સોગંદનામા દ્વારા સ્વીકાર્યું કે તેઓએ સોનુ સૂદને બોગસ એન્ટ્રી આપી હતી. આવકવેરા વિભાગના દાવા અનુસાર, અત્યાર સુધી 20 કરોડ રૂપિયાથી વધારેની ટેક્સ ચોરી પકડાઈ છે.\nટ્રસ્ટના નામે 18.94 કરોડ રૂપિયા ભેગા કર્યા\nતપાસમાં એ પણ સામે આવ્યું છે કે, સોનુ સૂદે ચેરિટી ટ્રસ્ટ2જુલાઈ 2020ના રોજ બનાવ્યું હતું અને આ ટ્રસ્ટમાં 18 કરોડ 94 લાખ રૂપિયા આવ્યા હતા. તેમાંથી 1 કરોડ 90 લાખ રૂપિયા ધાર્મિક કામમાં ખર્ચ કરવામાં આવ્યા. જ્યારે 17 કરોડ રૂપિયા હજી પણ આ ટ્રસ્ટના ખાતામાં છે. આવકવેરા વિભાગના અનુસાર, આ ખાતાના દસ્તાવેજોની તપાસ દરમિયાન જાણવા મળ્યું કે સોનુ સૂદના ચેરિટી ટ્રસ્ટને વિદેશમાંથી પણ2કરોડ 1 લાખ રૂપિયા મળ્યા છે.\nઈલેક્ટ્રોનિક ડિવાઈસમાં વધુ પુરાવા મળી શકે છે\nઆવકવેરા વિભાગના અનુસાર, દરોડા દરમિયાન જે દસ્તાવેજ તથા અન્ય ઈલેક્ટ્રોનિક ડિવાઈસ મળ્યા છે, તેની તપાસ ચાલુ છે. જો તેમાંથી કંઈક પુરાવા મળે છે તો અભિનેતાની મુશ્કેલી વધી શકે છે.\nAAPના એક પ્રોજેક્ટમાં બ્રાન્ડ એમ્બેસેડર છે સોનુ\n27 ઓગસ્ટના રોજ દિલ્હી સરકારે સોનુ સૂદને સ્કૂલના વિદ્યાર્થીઓ સાથે સંબંધિત પ્રોગ્રામનો બ્રાન્ડ-એમ્બેસેડર બનાવ્યો છે. આ દરમિયાન તે આમ આદમી પાર્ટીમાં સામેલ થશે એવી અટકળો પણ ચાલી રહી હતી. જોકે, સોનુએ કહ્યું હતું કે દિલ્હીના મુખ્યમંત્રી અરવિંદ કેજરીવાલ સાથે આ અંગે કોઈ વાત થઈ નથી. સોશિયલ મીડિયા પર એવી ચર્ચા ચાલી રહી છે કે AAP પાર્ટીની સાથે જોડાવાને કારણે સૂદને ટાર્ગેટ કરવામાં આવ્યો છે.\nસોનુ સૂદ પદ્મશ્રી અવોર્ડ લેવા માગતો હતો?


તારક મેહતા કે ઉલ્ટા ચશ્મા માં દયા બેનની થવાની છે એન્ટ્રી, મળ્યા સંકેત - Gyan Gujarati\nતારક મેહતા કે ઉલ્ટા ચશ્મા માં દયા બેનની થવાની છે એન્ટ્રી, મળ્યા સંકેત\nપ્રખ્યાત ટીવી શો ‘તારક મહેતા કા ઉલ્ટા ચશ્મા’ લોકોનો પ્રિય શો છે, પરંતુ ઘણા સમયથી શો માં વધુ પસંદ કરવામાં આવતી દયા બેન એટલે કે દિશા વાકાણી આ શોથી દૂર છે, જેમની રાહ આજે પણ તેમના ફૈન્સ જોઇ રહ્યા છે. દયા બેન આખા ત્રણ વર્ષથી શોથી દૂર છે.\nતેણે સપ્ટેમ્બર 2017 માં મેટરનિટી રજા લીધી, જોકે તે પછી તે ક્યારેય શોમાં પાછી ફરી નથી. જોકે દયા બેનના પરત આવવાના ઘણા અહેવાલો હતા, પરંતુ કોઈ સમાચાર સાચા પડ્યા નથી. તમને જણાવી દઈએ કે દયા બેન અંગેના સંકેતો જોઈને લાગે છે કે દયા ટૂંક સમયમાં શોમાં જોવા મળશે. હા, અમે એ નથી કહી રહ્યા, પરંતુ તેમને પોતાને શો પર લાવવા અંગે સતત સંકેતો આપવામાં આવી રહ્યા છે.\nતમને જણાવી દઈએ કે શોમાં દિશા વાકાણીના પરત આવવાની રાહ જોનારા ચાહકો જ નહીં, પરંતુ શોના નિર્માતાઓ અને સહ-સ્ટાર પણ ઘણા સમયથી રાહ જોઇ રહ્યા હતા. તે લોકો ફરીથી તેમની સાથે કામ કરવા માટે પણ ઉત્સુક છે કારણ કે આપણે બધા જાણીએ છીએ કે દિશા વાકાણી જ્યારે શોમાં રહેતી હતી, ત્યારે શોની અલગ જાણ હતી, સાથે જ શોને ટીઆરપી પણ ખૂબ સારી મળી હતી. હવે જોવાનું એ રહેશે કે શોમાં આપવામાં આવતા સંકેતો ક્યારે વાસ્તવિકતામાં ફેરવાઈ જાય છે અને ક્યારે સ્ક્રીન પર દયા બેનને ફરીથી જોવાની તક મળે છે.\nજો કે દિશા વાકાણી (Disha Vakani)3વર્ષથી શોથી દૂર છે તેમના વિશે એક મીડિયા અહેવાલ પણ છે કે તે બાળકના જન્મ પછી તેના પરિવારને સમય આપવા માંગે છે. તે જ સમયે, કેટલાક અહેવાલોમાં એવું પણ કહેવામાં આવ્યું હતું કે આ મામલો શો પર મળતી ફી સાથે સંબંધિત છે.\nતમને જણાવી દઈએ કે દયાબેનના ગયા પછી ઘણા જૂના સહ-કલાકારોએ પણ રોશનસિંહ સોઢી એટલે કે ગુરુચરણ સિંહ, અંજલિ મહેતા એટલે કે નેહા મહેતા જેવા શો સાથે સંબંધો તોડી નાખ્યા છે. આ બંને કલાકારો પણ ઘણા સમયથી આ શો સાથે સંકળાયેલા હતા, પરંતુ હવે તે પણ આ શોથી બહાર થઈ ગયા છે. જોકે, આ શો છોડવાનું કારણ શું છે તે જાણી શકાયું નથી.\nઆજકાલ ચાલી રહેલા શોની સ્ટોરી વિશે વાત કરવામાં આવે તો, જે આજકાલ લોકોને બતાવવામાં આવી રહી છે. હા હા અમે પત્રકાર પોપટલાલના લગ્ન વિશે વાત કરી રહ્યા છીએ. દર વખતે પોપટલાલના લગ્ન અંગે અટકળો લગાવવામાં આવતી હતી, પરંતુ બિચારા પોપટભાઇના લગ્ન થતા થતા રહી જતા હતા. આ વખતે પોપટલાલનાં લગ્ન થયાં, જેના કારણે આ દિવસોમાં શોમાં લગ્નનું વાતાવરણ યથાવત્ છે અને દરેક લગ્નની ખુશીમાં ઝુમતા જોવા મળે છે.


GMDC ખાતે CM આનંદી બહેન સહિત 17 હજાર લોકોએ કર્યા યોગ | CM Anandi ben patel do yoga at GMDC including 17 thousand people - Sambhaav News\nઅમદાવાદઃ બીજા આંતરરાષ્ટ્રીય યોગ દિવસે અમદાવાદના GMDC ગ્રાઉન્ડ ખાતે ગુજરાતના મુખ્યમંત્રી આનંદી બહેન પટેલ સહિત 17 હજાર લોકોએ યોગ કર્યા. GMDC ગ્રાઉન્ડમાં સોમવારે યોગનું રિહર્સલ કરવામાં આવ્યું હતું. વિશ્વયોગ દિવસ અંતર્ગત જીએમડીસી ખાતે રાજ્યકક્ષાના યોગ દિવસ કાર્યક્રમનું આયોજન કરવામાં આવ્યું છે. જેમાં મુખ્યમંત્રી આનંદીબેન પટેલ સહિત 17 હજાર લોકોએ યોગ કર્યા. સ્કૂલના 8500 બાળકોએ યોગ કરી અનોખો રેકોર્ડ કર્યો છે.\nયોગ કાર્યક્રમમાં ભાગ લેનાર સભ્યોને લાવવા લઇ જવા એએમટીએસ, એસટી મળી અંદાજે એક હજાર બસોની સેવાનો લાભ લેવામાં આવ્યો છે. આ સિવાય રિવરફ્રન્ટ, નિકોલ સહિત શહેરની સ્કૂલો, કોલેજો, બગીચાઓ સહિતના અનેક સ્થળોએ વિશ્વ યોગ દિવસ અંતર્ગત યોગ શિબિરનું આયોજન કરવામાં આવ્યું હતું. GMDC ખાતે કાર્યક્રમની શરૂઆત 6.30 વાગે કરવામાં આવી હતી. અહીં સવારે 5.30 વાગ્યાનો રિપોર્ટિંગ ટાઇમ રાખવામાં આવ્યો હતો. નિકોલ અને રિવરફ્રન્ટ તેમજ ઔડા-મ્યુનિસિપલ ઉદ્યાનો, ખાનગી પ્લોટ તેમજ સોસાયટીમાં પણ યોગના કાર્યક્રમ યોજાયા હતા. આ કાર્યક્રમમાં આઠ હજાર બાળકો સાંકળ રચશે. જ્યારે વિવિધ સ્કૂલોના એક હજાર બાળકો પંચતત્વની થીમ પર પ્રથમવાર નૃત્ય કરશે.\nયોદ દિવસની ઉજવણી નિમિત્તે આજે સવારે 6થી 10 સુધી6રૂટ પર બીઆરટીએસ બંધ રાખવામાં આવી છે. આરટીઓથી શરૂ થતા6રૂટમાં મણિનગર, સરક્યૂલર-એન્ટિ સરક્યૂલર, કોમર્સ છ રસ્તા-ઝુંડાલ, હાટકેશ્વર અને સોલા ભાગવત-મણિનગર રૂટનો બંધ રાખવામાં આવ્યાં છે. જ્યારે કેશવબાગથી એ. ઇ. સી ચાર રસ્તા સુધી, ગુરૂકુલથી હેલ્મેટ ચાર રસ્તા સુધીનો માર્ગ અને પાંજરાપોળથી વસ્ત્રાપુર સુધીનો માર્ગ પણ બંધ રાખવામાં આવ્યો છે.


પોતાના દિકરા સાથે આલીશાન જીવન જીવે છે શ્વેતા તિવારી, અંદર થી ખુબ જ શાનદાર છે તેનું ઘર, જુઓ તસ્વીરો - Adhuri Lagani\nપોતાની એક્ટિંગથી વધારે પોતાની પર્સનલ લાઈફને લઈને જાણીતી અભિનેત્રી શ્વેતા તિવારી ભલે પોતાના પતિ થી દુર રહેતી હોય, પરંતુ તે આજે પોતાના દીકરાને કોઈ વસ્તુ પર મોહતાજ નથી થવા દેતી. જણાવી દઈએ કે શ્વેતા નાના પડદા પર ઘણા શોમાં નજર આવી ચુકી છે. એટલું જ નહીં તેમણે બિગ બોસમાં પણ પોતાની એક્ટિંગ બતાવેલી છે. છેલ્લા થોડા સમયથી તે પોતાના પતિને લઈને ખુબ જ વધારે ચર્ચામાં રહી હતી.\nશ્વેતા તિવારી સોશિયલ મીડિયા પર ખુબ જ વધારે એક્ટિવ રહે છે. એજ કારણ છે કે તેની સાથે જોડાયેલી દરેક નાની-નાની વાત ઝડપથી સોશિયલ મીડિયા પર વાયરલ થતી રહે છે. આ દરમિયાન તેમની તેમના દીકરા સાથે તસ્વીરો પણ વાયરલ થઇ છે. એટલું જ નહીં તેણે પોતાના ઘરની સુંદર તસ્વીરો પણ શેર કરતી રહે છે. કારણ કે તેમણે આ ઘરને પોતાની રીતે ડિઝાઇન કરાવ્યું છે. તો ચાલો આજે શ્વેતા તિવારીનાં ઘરની અમુક તસ્વીરો તમને બતાવીએ.\nખુબ જ ઓછું એવું જોવામાં આવે છે કે જ્યારે શ્વેતા તિવારી પોતાની સાથે જોડાયેલી કોઇ વાતને લઇને સોશિયલ મીડિયા પર ચર્ચામાં ન રહી હોય. તે હંમેશાં પોતાની સાથે જોડાયેલી તસ્વીરોને શેર કરતી રહે છે.\nશ્વેતા તિવારી પોતે એટલી સુંદર રહેવાનું પસંદ કરે છે, એટલું સુંદર તેમણે પોતાના ઘરને પણ બનાવ્યું છે. જણાવી દઈએ કે તેને નેચર સાથે ખુબ જ વધારે પ્રેમ છે. એટલા માટે તેણે ઘરમાં પણ સારા સારા પ્લાન્ટ લગાવ્યા છે. જે ઘરની સુંદરતાને વધારી દે છે.\nઅભિનેત્રીની વાત કરીએ તો તે ખુબ જ વધારે ઉંમર વાળી થઈ ચુકી છે, પરંતુ તેમ છતાં પણ તેમણે પોતાના શરીરને એકદમ મેન્ટેન કરીને રાખ્યું છે. એજ કારણ છે કે તે એક બાળકની માં હોવા છતાં પણ ખુબ જ સુંદર દેખાઈ છે. શ્વેતાએ પોતાના ઘરની સજાવટમાં જરા પણ ઉણપ નથી રાખી. એજ કારણ છે કે તેમનું નાનું ઘર સુંદરતામાં બોલીવુડનાં સેલિબ્રિટી જેવુ જોવા મળે છે.\nતેમણે પોતાના ઘરમાં ઘણાં પ્રકારની સુંદર પેઇન્ટિંગ પણ લગાવી છે. એટલું જ નહીં ઘરનું ઇન્ટિરિયર પણ ઘણું શાનદાર કરવામાં આવ્યું છે. એજ કારણ છે કે ઘરને અંદરથી જોવા પર આલિશાન અને સુંદર જોવા મળે છે. શ્વેતા પોતાના ઘરની તસ્વીરો પોતાના બાળક સાથે શેર કરતી રહે છે.\nઅભિનેત્રીએ પોતાની કારકિર્દીમાં ઘણા મોટા ટીવી શોમાં નજર આવી ચુકી છે. આ દરમિયાન તે નામ અને પૈસા બંને જ કમાઈ છે અને તેમણે પોતાની દોલત નો મોટો ભાગ પ્રોપર્ટી ખરીદવામાં પણ ખર્ચ કર્યો છે. તે એકલી હોવા છતાં પણ આજે આલીશાન જીવન જીવે છે. હાલમાં શ્વેતા તિવારી ખતરો કે ખીલાડીમાં પોતાના સ્ટંટ બતાવી રહી છે અને જલ્દી જ તે નવા પ્રોજેક્ટ સાથે નજર આવશે.


onion crisis in india - Sadhana Weekly - Gujarati Magazine Sadhana Weekly - Gujarati Magazine - onion crisis in india\nગરીબોની કસ્તુરી ૨૦૦ રૂપિયે કિલો થઈ ગઈ છે ત્યારે આવો દેશના અથર્કારણથી લઈ રાજકારણ સુધી ડુગળીની ધમાલને જાણીએ...\nઆપણા દેશમાં ડુંગળી હવે મોંઘવારીનું પ્રતીક બની ગઈ છે. રાજકારણમાં ડુંગળી નવું ગ્લિસરીન છે, જે સૌને રડાવે છે. ન્યૂઝ ચેનલ્સથી લઈને રાજકીય પક્ષો સુધી સૌએ ડુંગળીને રડવા સાથે જોડી દીધી છે. લાગે છે કે ડુંગળીનું કામ આજે માત્ર રડાવવાનું જ છે. ડુંગળીના ભાવ વધે એટલે દરેક ભારતીયને સરકાર પર દાઝ ચડે છે. ન્યૂઝ ચેનલ્સવાળાને ન્યૂઝ મળે છે ને રાજકીય પક્ષોને લાગે છે કે ડુંગળી સરકાર બદલી શકે છે. એટલે બધા કામે લાગી જાય છે. આજે જ્યારે ડુંગળીના ભાવ ફરી વધી ગયા છે ત્યારે આવો, ગરીબોની કસ્તૂરી, કાંદો, પ્યાજ, પલાંડું, સુકંદક, તીક્ષ્ણકંદ, કૃષ્ણાવળી જેવાં વિવિધ નામથી ઓળખાતા આ કંદમૂળના રાજકારણને સમજીએ....\n#\tશું ડુંગળીનો વધતો ભાવ ખરેખર ગરીબોને રડાવી રહ્યો છે ?\n#\tશું ડુંગળીનો વધતો ભાવ સરકાર ઉથલાવી શકે છે ?\n#\tડુંગળીનો વધતો જતો ભાવ સરકારની નાકામી છે કે વચેટીઆઓનો ખેલ છે ?\n#\tકે પછી ન્યૂઝ ચેનલ્સવાળાઓએ પ્રચાર કરી કરી ડુંગળીને લોકોનું મોંઘવારીનું પ્રતીક બનાવી દીધી છે ?\n#\tડુંગળીના વધતો ભાવ, શું વિચક્ષણ અર્થશાસ્ત્રીઓ નિયંત્રણમાં લાવશે ?\nડુંગળીમાં એવું શું છે કે તેનો ભાવ વધવાથી કોઈ નેતા તેનો વિરોધ કરવા ડુંગળીનો હાર પહેરી સંસદમાં પહોંચી જાય છે ? શા માટે કોઈ વેપારી મોબાઈલ સાથે કિલો ડુંગળી ફ્રી આપી ન્યૂઝ ચેનલ્સ પર છવાઈ જાય છે ? આવા અનેક પ્રશ્ર્નો આજે આપણા મનમાં ઊભા થતા જ હશે. આવા પ્રશ્ર્નો સાથે કેટલાંક ઉદાહરણો પર ડુંગળી સાથે સંકળાયેલા છે. આવો, કેટલાંક ઉદાહરણો જોઈએ અને પછી ડુંગળીના ગણિતને સમજીએ.\n1980ની ચૂંટણી એટલે ‘‘ઓનિયન ઇલેક્શન’’\n1975ની કટોકટી બાદ ઇન્દિરા ગાંધીની ચૂંટણીમાં હાર થઈ હતી. આ હાર બાદ 1980માં ચૂંટણી જીતવા ઇન્દિરાએ ડુંગળીનો સહારો લીધો હતો. તે વખતે ડુંગળીને મહત્ત્વનો મુદ્દો બનાવી તેનો ખૂબ પ્રચાર કરવામાં આવ્યો હતો. પ્રચાર પણ કેવો ? વાંચો...\n#\tલોકદળના નેતા સંસદમાં ડુંગળીનો હાર પહેરીને આવ્યા હતા.\n#\tકોંગ્રેસના સાંસદોએ સંસદમાં ડુંગળીને હાથમાં લઈ ભાવવધારા માટે જનતા પાર્ટીની સરકારનો વિરોધ કર્યો હતો.\n#\tઆ જ સમયે સાંસદોએ સંસદમાં સભાપતિના ડેસ્ક પર વિરોધ કરવા ડુંગળીઓ મૂકી હતી, મહત્ત્વની વાત એ છે કે તે વખતે સભાપતિ એ ડુંગળી પોતાના ઘરે લઈ ગયા હતા.\n#\tએવું કહેવાય છે કે તે વખતે સરકારના એક સાંસદે કહ્યું હતું કે ડુંગળીના ભાવ ક્યાં વધ્યા છે ? તે તો બે રૂપિયે કિલો મળે છે, ત્યારે એક સાંસદે ઊભા થઈને તે સાંસદના હાથમાં 100 રૂપિયા મૂકી દીધા હતા અને કહ્યું હતું કે 50 કિલો ડુંગળી લાવી આપો.\nતે વખતે આવા અનેક કિસ્સાઓ બન્યા હતા માટે જ તે ચૂંટણીને તે સમયે પત્રકારોએ ‘‘ઓનિયન ઇલેક્શન’’ એવું નામ આપ્યું હતું. ડુંગળીના આવા પ્રચારનું પરિણામ તો જુવો. જનતા પાર્ટીને હરાવી ઇન્દિરાએ પોતાની સરકાર બનાવી હતી. એવું કહી શકાય કે કટોકટીમાં ઇન્દિરાની જે ખરાબ છબી લોકો સમક્ષ ઊપસી હતી તે ખરાબ છબી ડુંગળીએ સુધારી આપી.\n1998, ડુંગળી અને રાજકારણ\nતે વખતે કેન્દ્રમાં વાજપેયીજીની સરકાર હતી. દિલ્હીમાં સુષમા સ્વરાજ મુખ્યમંત્રી હતાં. તે સમયે પણ ડુંગળીનો ભાવ વધી જવાથી કોંગ્રેસે ડુંગળીના વધેલા ભાવને મુદ્દો બનાવી તેનો પ્રચાર કર્યો. પ્રચાર કામ કરી ગયો. કોંગ્રેસ દિલ્હીમાં જીતી ગઈ. મહત્ત્વની વાત એ છે કે 1998 પછી દિલ્હીમાં ભાજપની ફરીથી ક્યારેય સરકાર બની નથી.\n#\tતે જ વખતે રાજસ્થાનમાં પણ ભાજપના ભૈરોસિંહ શેખાવતની સરકાર હતી. તેમણે પણ ડુંગળીના ભાવવધારાના મુદ્દે પોતાની સત્તા ગુમાવવી પડી હતી. પરાજય બાદ હારનો સ્વીકાર કરતાં શેખાવતજીએ કહ્યું હતું કે પ્યાજને હમેં રુલા દિયા !\n#\tઅત્રે ઉલ્લેખનીય છે કે તે વખતે ભાજપે ડુંગળીના ભાવધારાના મુદ્દે દિલ્હી, રાજસ્થાન અને મધ્યપ્રદેશમા સત્તા ગુમાવવી પડી હતી. આથી વાજપેયીજીએ લાંબા ગાળા માટે ભાવ ન વધે એ હેતુથી નાસિકમાં ડુંગળી કેન્દ્ર અને સાચવણી કેન્દ્ર કરોડોના ખર્ચે ઊભું કર્યું હતું. પણ પછી કેન્દ્રમાં ભાજપ્ની સરકાર રહી નહીં. શરદ પવાર કૃષિમંત્રી બન્યા. તૈયાર થયેલા ડુંગળી કેન્દ્ર અને સાચવણી કેન્દ્ર પર તેમણે ધ્યાન દીધું નહીં. 2006માં નાસિકમાં ડુંગળીનો મબલખ પાક થયો. પરિણામે ખેડૂતોને સસ્તા ભાવે ડુંગળી વેચવાનો વારો આવ્યો. કૃષિમંત્રી શરદ પવારે સમયસર ટેકાનો ભાવ પણ જાહેર ન કર્યો. ખેડૂતોને જરા પણ મદદ ન મળી. આથી ઉશ્કેરાયેલા નાસિકના ખેડૂતોએ તે સમયે પવારની એક જાહેર સભામાં ડુંગળીનો મારો ચલાવ્યો હતો. પવારને સભા છોડીને ભાગવું પડ્યું હતું.\nડુંગળી અને આંકડાબાજી\nડુંગળીને અર્થશાસ્ત્રની ભાષામાં પણ સમજીએ. વિશ્ર્વમાં ડુંગળીનું ઉત્પાદન કરતા દેશોમાં ભારતનો ક્રમ બીજો છે. પહેલા નંબર પર ચીન આવે છે. ખાદ્ય સુરક્ષા વિભાગ (2010)ના આંકડાને જો સાચા માનીએ તો ભારતમાં દર વર્ષે 121 લાખ ટન ડુંગળીનું ઉત્પાદન થાય છે, જેમાંથી ભારતની જરૂરિયાત માત્ર 40 લાખ ટન ડુંગળીની જ છે બાકીની લગભગ 80 લાખ ટન ડુંગળી નિકાસ કરવામાં આવે છે. મહારાષ્ટ્ર, મધ્યપ્રદેશ, કર્ણાટક, ગુજરાત, રાજસ્થાન બિહાર આ બધાં જ રાજ્યોમાં ડુંગળીનો પાક લેવાય છે. ડુંગળીના ઉત્પાદનમાં સૌથી વધુ યોગદાન મહારાષ્ટ્રનું છે. ભારતના કુલ ઉત્પાદનના 30 ટકા જેટલું ઉત્પાદન મહારાષ્ટ્રમાં થાય છે.\nભાવ વધવાનાં કારણો...\nઅર્થશાસ્ત્રનો સીધોસાદો નિયમ છે. કોઈ પણ વસ્તુની માંગ વધારે હોય અને તેનો જથ્થો, પુરવઠો કે ઉત્પાદન તેની માગ કરતાં ઓછું હોય તો જે તે વસ્તુનો ભાવ વધી જાય. ઘણીવાર માંગના પ્રમાણમાં ઉત્પાદન ખૂબ વધુ હોય છતાં તે વસ્તુનો ભાવ આસમાને હોય છે. તમે કહેશો આવું કેમ ? અર્થશાસ્ત્રનો નિયમ અહીં ખોટો પડ્યો કહેવાય. સાચી વાત, પણ આ બધું થાય છે વચેટિયાઓ, કમિશનખોરો, સંગ્રહખોરો અને વેપારીઓના કારણે. હવે તો ખેડૂતો પણ આ માટે થોડા અંશે જવાબદાર છે. આ વચેટિયાઓ કરે છે શું ? આપણે ડુંગળીના ઉદાહરણથી જ સમજીએ.\nડુંગળીનું ઉત્પાદન જ્યારે વિપુલ માત્રામાં થાય ત્યારે આ વચેટિયાઓ, એજન્ટો, ખેડૂતો પાસેથી સસ્તા ભાવે (5-6 રૂપિયે કિલો) ડુંગળી ખરીદી લે છે. પછી તે ડુંગળીને ગોડાઉનમાં ભરી રાખી બજારમાં ડુંગળીની અછત ઊભી કરે છે. ને પછી ભાવ વધે એટલે 5-6- રૂપિયાવાળી ડુંગળી 60-70 રૂપિયામાં વેચી મબલખ રૂપિયા કમાય છે. આવું માત્ર ડુંગળીમાં જ થતું નથી. ફળ, શાકભાજી બધાંમાં થાય છે. હવે તો ખેડૂતો પણ ભાવ વધારવાની રાહ જોઈ પોતાનો તૈયાર પાક સાચવી રાખતા હોય છે. જો કે આ વચેટિયાઓ (સંગ્રહખોરો)નો આ ખેલ ગેરકાનૂની ગણાય છે. આ ખેલને તમે કાળાબજારી કહી શકો. આ ખેલને અટકાવવો જોઈએ. છતાં એવું કહેવાય છે કે આજની તારીખમાં પણ આ સંગ્રહખોરોએ કરોડો રૂપિયાનો માલ પોતાના ગોડાઉનોમાં છુપાવી રાખ્યો છે?!\nડુંગળી રડાવી શકે પણ તેના નામનો કકળાટ થઈ શકે ? આને કકળાટ ન કહેવાય તો બીજું શું કહેવાય ? મીડિયા પણ ડુંગળીનો ભાવ વધે ત્યારે જ કકળાટ કરે છે. થોડા વર્ષ પહેલાં જ્યારે ડુંગળીના ભાવ તળિયે બેસી ગયા હતા ત્યારે ગુજરાતના મહુવાના તથા મહારાષ્ટ્રમાં નાસિકના ખેડૂતોએ કંટાળીને ડુંગળીઓને રોડની બન્ને બાજુ ફેંકી દીધી હતી. આ સમયે ડુંગળીના ભાવને લઈને આવો કોઈ હોબાળો મચ્યો ન હતો અને હોબાળો શા માટે મચે ? નુકસાન તો ખેડૂતોને થયું હતું !\nબીજો કકળાટ હોટેલોવાળાએ કર્યો છે. એક છાપાના અહેવાલ પ્રમાણે કેટલીક હોટેલોએ તો ડુંગળીની વાનગી બનાવવાની જ ઘટાડી દીધી છે. ભજિયાં અને દાળવડાંના દુકાનદારો હવે છૂટથી ડુંગળી આપતા નથી. ડુંગળીની જગ્યાએ કોબીજ પધરાવી દે છે. જો કે એક વાત ધ્યાને ધરવા જેવી છે કે માત્ર ડુંગળી જ નહીં તમામ શાકભાજી, ફળ ફળાદિ આજે મોંઘાં થઈ ગયાં છે.\nગળી એક એવી વસ્તુ છે જેના થકી આમ આદમી મોંઘવારીને સમજી શકે છે\nશું આ માટે સરકારે યોગ્ય નીતિ ઘડવાની જરૂર નથી ? ખેડૂતોને કનડતા વચેટિયાઓને કાબૂમાં રાખવા કેમ કોઈ નીતિ ઘડાતી નથી ? ડુંગળીથી સત્તા પરિવર્તન થાય છે એટલે બધા ડુંગળીના ભાવને લઈને રાજકારણ રમે છે, અરે 20-25 કિલો ડુંગળી પણ સસ્તા ભાવે વેચે છે પણ ભાવ ઘટાડવાનો કારગત ઉપાય કોઈ દેખાડતું નથી. પ્લાનિંગ કમિશનના એક અઘિકારીએ એક સુંદર વાત કરી હતી. તેમનું કહેવું છે કે ડુંગળી એક એવી વસ્તુ છે જેના થકી આમ આદમી મોંઘવારીને સમજી શકે છે. પોતે ડુંગળી ખરીદી શકે છે કે કેમ તે પરથી તે પોતાની હેસિયત નક્કી કરે છે. માટે જ્યારે ડુંગળીના ભાવ વધે છે ત્યારે તેની અસર બધે જ વર્તાય છે.\nડુંગળી સાચે જ રડાવે છે\nઆપ સહુને યાદ હશે કે બરાબર આજથી 15 વર્ષ અગાઉ દિલ્હી વિધાનસભાની ચૂંટણી આડે બે મહિના કરતાં પણ ઓછો સમય બાકી હતો... તે વખતે આજની જેમ જ ડુંગળીના ભાવ દેશમાં - ખાસ કરી દિલ્હી વિસ્તારમાં આસમાને પહોંચ્યા હતા. દિલ્હી વિધાનસભામાં 1993માં બહુમતી હાંસલ કરી ભાજપાએ મદનલાલ ખુરાનાને મુખ્યમંત્રી બનાવેલા. ત્યાર પછી સાહિબસિંહ વર્મા મુખ્યમંત્રી બન્યા. ભાજપા હાઈકમાન્ડે છેલ્લા મહિનાઓમાં ચૂંટણીવ્યૂહને ધ્યાનમાં રાખી, સાહિબસિંહ વર્માને સ્થાને શ્રીમતી સુષમા સ્વરાજને મુખ્યમંત્રી બનાવીને 1998ની દિલ્હી વિધાનસભા ચૂંટણી માટે સુષમાજીને નેતાપદે આગળ કર્યાં. હજુ થોડા મહિનાઓ પહેલાં જ યોજાએલી લોકસભા ચૂંટણીઓમાં ભાજપા - એનડીએને બહુમતી મળતાં શ્રી અટલજી પ્રધાનમંત્રી બનેલા. આવા અનુકૂળ રાજકીય માહોલમાં સહુ રાજકીય નિરીક્ષકો માનતા હતા કે, દિલ્હી વિધાનસભા ચૂંટણીમાં ભાજપા ફરી એક વખત બહુમતી હાંસલ કરશે. પરંતુ એ જ અરસામાં નાસિક - મહારાષ્ટ્રમાંથી ડુંગળીની સપ્લાય ભેદી રીતે અટકાવી દેવામાં આવી. સુગર કિંગ અને ડુંગળીડોન શ્રી શરદ પવાર રાજકીય આટાપાટામાં મામા શકુનિને ટક્કર મારે તેવા છે. બરાબર દિલ્હી વિધાનસભાની ચૂંટણી ટાણે જ આ રીતે દિલ્હી અને રાજધાની ક્ષેત્ર આસપાસના વિસ્તારોમાંથી ડુંગળીને અદ્શ્ય કરી દેવામાં આવી. તેથી ડુંગળીના પુરવઠામાં આવેલ જબ્બર ઘટાડાને લીધે ડુંગળીના ભાવ આસમાને પહોંચ્યા.\nઆ કૃત્રિમ તંગીનો ગેરલાભ ઉઠાવી, કોંગ્રેસ પાર્ટીએ એક માત્ર અસહ્ય બનેલો ડુંગળીના ભાવવધારાને એક મુદ્દાનો રાજકીય અપપ્રચાર જારી રાખીને ભાજપાને નાકે દમ લાવી દીધેલ. પરિણામે નવેંબર 1998માં ભાજપાને ચૂંટણીમાં હાર મળી અને કોંગ્રેસનાં શ્રીમતી શીલા દીક્ષિત મુખ્યમંત્રી બન્યાં. ત્યાર પછી છેલ્લાં પંદર વર્ષ સુધી શીલા દીક્ષિત મુખ્યમંત્રી પદે ચીટકી રહ્યાં છે.\nઅહીં ડુંગળી હસાવે પણ છે\nડુંગળીના વધી રહેલા ભાવવધારાને પણ કેટલાક મજાકિયા લોકોએ હાસ્યનું સાધન બનાવી દઈ જોક્સ અને હિન્દી સિનેમાના સંવાદ રૂપે સોસિયલ નેટવર્કિંગ સાઇટસ પર ફરતા કરી દીધા છે. જોઈએ આવા જ કેટલાક સંવાદ અને જોક્સ :\nપતિ\t:\tઅરે સાંભળે છે, જો મારી મા આવી છે.\nપત્ની\t:\tહે રામ ! આ ડોસી ફરી ટપકી, કોણ જાણે શું લેવા આવી હશે ?\nપતિ\t:\tપણ સાંભળ તો ખરી, એ બે કિલો ડુંગળી પણ લાવી છે.\nપત્ની\t:\tશું તમે પણ, મા છે, તેના દીકરાના ઘેર નહિ આવે તો ક્યાં જશે ?\nમા (દીકરીને)\t:\tજો સાંભળ, છોકરો સારો છે અને પરિવાર પણ અમીર લાગે છે. સંબંધ હાથમાંથી જવો ના જોઈએ.\nદીકરી\t:\tઅરે પણ તને કેવી રીતે ખબર પડી કે એ લોકો ખૂબ જ અમીર છે ?\nમા\t:\tઅરે... એ લોકો જ્યારે વાત કરે છે ને ત્યારે એમના મોંમાંથી ડુંગળીની વાસ આવે છે.\nપ્રશ્ર્ન\t:\tજૈનો કેમ પૈસાદાર હોય છે ?\nજવાબ\t:\tકારણ કે તેઓ ડુંગળી ખાતા નથી.\nડુંગળી વિશેના કેટલાક ફિલ્મી સંવાદો\n#\tયે ઢાઈ કિલો પ્યાજ જબ આદમી લેતા હૈ ના, તબ આદમી ઊઠતા નહિ, ઊઠ જાતા હે.\n#\tમેરે પાસ બંગ્લા હૈ, ગાડી હૈ, બેંક બેલેન્સ હૈ, રૂપિયા-પૈસા હૈ, તુમ્હારે પાસ ક્યા હૈ...?\nમેરે પાસ પ્યાજ હૈ...\n#\tમૈં આજ ભી ફેંકે હુએ પૈસે નહીં ઉઠાતા... અગર પ્યાજ હો તો અલગ બાત હૈ...\n#\t11 રાજ્યોં કી સરકારે મુઝે ઢૂંઢ રહી હૈ, પર પ્યાજ કો ખરીદના મુશ્કિલ હી નહીં... નામુમકિન હૈ...\n#\tએક કિલો પ્યાજ કી કિંમત તુમ ક્યા જાનો દેવબાબુ...\n#\tયે પ્યાજ મુઝે દે દે ઠાકુર...\n#\tતુમ્હેં ચારો તરફસે પુલિસને ઘેર લિયા હૈ, અપ્ની સારી પ્યાજ કાનૂન કે હવાલે કર દો...\nonion high priceonion prices onion entertainment political issue onion hitesh sondagar


Posted on 10:26 am April 13, 2020 Author Charu ShahComments Off on મુંબઇની મહિલાએ 3.5 વર્ષનાં બાળક માટે PM પાસે માંગી મદદ, રેલ્વે દ્વારા 20 લીટર ઉંટણીનું દૂધ મુંબઇ પહોંચાડ્યું !!\nહાલ સમગ્ર દેશમાં લોકડાઉન ચાલી રહ્યું છે. દેશમાં અમુક વાર જીવન જરૂરિયાતની વસ્તુના પણ ફાંફા પડવા લાગ્યા છે. ત્યારે ભારતીય રેલવેની એક પ્રસંશનીય કામગીરી સામે આવી છે.\nભારતીય રેલવે દ્વારા 20 લીટર ઊંટણીનું દૂધ મુંબઈ પહોચાડ્યું છે. મુંબઈમાં એક મહિલાનો સાડા ત્રણ વર્ષનો દીકરો ઓટિસ્ટિકથી પીડાઈ છે. જેના કારણે તે મહિલાના દીકરાને ગાય,ભેંસ અને બકરીના દૂધની એલર્જી હોય તેને ઊંટણીના દૂધનો જથ્થો પૂરો પાડ્યો હતો.\nહાલ લોકડાઉન હોય ઊંટણીનું દૂધના મળતું હોય મહિલાએ પોતાના બાળક માટે પીએમ મોદીને ટ્વીટ કર્યું હતું. જે બાદ મહિલાના ઘરે 20 લિટર ઉંટણીનું દૂધ પહોંચ્યું હતું. આઇપીએસ અરૂણ બોથરાએ આ અંગે ટ્વિટ કર્યુ ત્યારે આખી વાત સામે આવી છે.\nબોથરાએ ટ્વિટર કરીને લખ્યું હતું કે, મુંબઇનાં એક બાળક માટે 20 લીટર દૂધ ટ્રેનથી મુંબઇ પહોંચ્યું હતું. આ પરિવારે આ દૂધને અન્ય જરૂરિયાતમંદ પરિવારોને પણ આપ્યું હતું. આ માટે તેમણે ઉત્તર પશ્ચિમ રેલવે સીપીટીએમના તરૂણ જૈનને અભિનંદન પાઠવ્યા હતાં.\nબાળકની માતા રેણુ કુમારીએ એક ટ્વિટ વડાપ્રધાન મોદીને ટેગ કરી પોતાના બાળકની મુશ્કેલી દર્શાવી હતી. આ અંગે દેશના અનેક લોકોએ બાળકને ઉંટણીનું દૂધ પહોંચાડવા અનેક સૂચનો આપ્યા હતાં.\nઆ વાતની જાણ ઉત્તર પશ્રિમ રેલવેના ચીફ પેસેન્જર ટ્રાફિક મેનેજર તરૂણ જૈનને થઇ તો તેમણે આ બાળકને મદદ કરવાનું નક્કી કર્યુ હતું. આ માટે તેમણે અજમેરના સિનિયર ડીસીએમ સાથે વાત કરતા કાર્ગો ટ્રેનને રાજસ્થાનના ફાલનામાં રોકવામાં આવી ત્યાંથી 20 લિટર ઉંટણીનું દૂધ લેવામાં આવ્યું હતું. આ ટ્રેન લુધિયાણાથી બાન્દ્રા જઇ રહી હતી.\nભારતના આ 10 મોટા રહસ્યો આજે પણ કોઈ ઉકેલી શક્યું નથી, વૈજ્ઞાનિકે પણ ચક્કર ખાઈ ગયા, તમે પણ વાંચો\n6:05 pm June 24, 2021 Niraj Patel Comments Off on રાશિફળ 25 જૂન : આજના શુક્રવારના પાવન દિવસે5રાશિના જાતકોને મળવાનો છે ધનલાભ, ચમકી ઉઠશે આજે તેમનું કિસ્મત\n12:57 pm December 18, 2019 Rachita Vidhata Comments Off on સાઈ માંજરેકર પહેલા સલમાન ખાને આ6અભિનેત્રીઓને કરી ચુક્યા છે લોન્ચ, કોઈ છે હિટ તો કોઈ છે ફ્લોપ


Gujarati News » Health » Desi khand benefits know the health benefits\nHealth Tips : ડાયટમાં સામેલ કરો દેશી ખાંડ, જાણો અનેક ફાયદા\nશેરડીનો રસ મિક્સ કરીને દેશી ખાંડ બનાવવામાં આવે છે. તેમાં ઘણા પ્રકારના પોષક તત્વો હોય છે. તમે તેનો ઉપયોગ ખાંડ (Sugar)ને બદલે કરી શકો છો. ચાલો જાણીએ તેના ફાયદાઓ વિશે.\nPublish Date - 8:06 pm, Sun, 1 August 21 Edited By: Nirupa Duva Follow us -\ndesi khand benefits know the health benefits\nHealth Tips : આપણે બધા આપણા દિવસની શરૂઆત ચા અથવા કોફીથી કરીએ છીએ. જેમાં ખાંડ (Sugar)નો ઉપયોગ મીઠાશ લાવવા માટે થાય છે. એટલું જ નહીં, કોઈપણ શુભ કાર્યથી લઈને તહેવારમાં ઘરમાં મીઠાઈ બનાવવામાં આવે છે. ખાંડ આપણા સ્વાસ્થ્ય (Health)માટે હાનિકારક છે.\nતમે કોઈપણ વાનગી (recipe)ને મીઠી બનાવવા માટે દેશી ખાંડ (desi khand)નો ઉપયોગ કરી શકો છો. પહેલાના સમયમાં લોકો ખાંડને બદલે દેશી ખાંડનો ઉપયોગ કરતા હતા. પરંતુ હવે મોટાભાગના લોકો ખાંડનો ઉપયોગ કરે છે. ચાલો જાણીએ દેશી ખાંડ શું છે અને તેના ફાયદાઓ વિશે.\nદેશી ખાંડ શું છે\nદેશી ખાંડ સ્વાસ્થ્ય (Health)માટે ખૂબ જ ફાયદાકારક છે. દેશી ખાંડમાં ખાંડ કરતાં ઓછી મીઠાશ હોય છે. પરંતુ તે મિનરલ્સ, કેલ્શિયમ, આયર્ન, ફાઇબર, મેગ્નેશિયમ અને વિટામિન્સથી ભરપુર હોય છે. દેશી ખાંડ શેરડી (Sugarcane)ના રસમાંથી બનાવવામાં આવે છે.\nતેમાં કોઈ પણ પ્રકારનું કેમિકલ હોતું નથી. દેશી ખાંડ બનાવવા માટે શેરડીના રસને લગભગ3દિવસ સુધી સતત હલાવવામાં આવે છે. ત્યારબાદ તેને હાઇ સ્પીડ મશીનમાં ફેરવવામાં આવે છે. ત્યારબાદ તેને પાણી અને દૂધ (Milk)થી સાફ કરવામાં આવે છે. આ રીતે બ્રાઉન કલરનો પાવડર તૈયાર કરવામાં આવે છે.\nદેશી ખાંડ ફાયદાકારક છે\nઘણી વખત ડાયાબિટીસ (Diabetes)ના દર્દીઓને મીઠી વસ્તુઓ ખાવાનું મન થાય છે. તેમના માટે મીઠી વસ્તુઓ નુકસાનકારક (Harmful)હોય છે. ખાંડના કારણે શુગર લેવલ વધુ અને ઓછું થતું રહેતું હોય છે. જેનાથી અનેક બીમારીઓ થવાનો ભય રેહતો હોય છે.તેથી ખાંડને બદલે દેશી ખાંડનો ઉપયોગ કરવો વધુ સારું છે.\nખંડમાં કેલ્શિયમ ભરપૂર હોય છે જે હાડકાં અને દાંતને મજબૂત બનાવવામાં મદદ કરે છે. તેના સેવનથી સાંધાના દુખાવામાં રાહત મળે છે અને હાડકાં મજબૂત રહે છે.\nદેશી ખાંડ (desi khand)માં ભરપૂર માત્રામાં ફાઇબર હોય છે જે સ્વાસ્થ્ય માટે ખૂબ ફાયદાકારક છે. તે કબજિયાત અને અપચો દૂર કરવામાં મદદ કરે છે. દેશી ખાંડ પેટ સંબંધિત સમસ્યાઓથી છુટકારો મેળવવામાં મદદ કરે છે.\nદેશી ખાંડ (desi khand)આયર્નથી ભરપૂર હોય છે. તેનું સેવન કરવાથી એનિમિયાની ઉણપની સમસ્યા દૂર થાય છે. શરીરમાં લોહીનો અભાવ પૂરો કરવામાં ખાંડ મદદરૂપ થાય છે.\nઆ પણ વાંચો : Beauty Tips : અળસીના બી માત્ર સ્વાસ્થ્ય માટે જ નહીં પણ ત્વચા માટે પણ ફાયદાકારક છે, જાણો કેવી રીતે?\nDesi Khand benefits\ndiabetics sugar option


A cousin threatened and raped Parineeta of Gangad village | ગાંગડ ગામની પરીણિતા પર પિતરાઈ ભાઈએ ધમકી આપી બળાત્કાર ગુજાર્યો - Divya Bhaskar\nA Cousin Threatened And Raped Parineeta Of Gangad Village\nફરિયાદ:ગાંગડ ગામની પરીણિતા પર પિતરાઈ ભાઈએ ધમકી આપી બળાત્કાર ગુજાર્યો\nપીડિત પરીણિતાએ બગોદરા પોલીસમાં ફરિયાદ નોંધાવી\nપૂર્વ પ્રેમીએ ફોન કરીને શારીરિક સંબંધ નહીં બાંધે તો બદનામ કરવાની અને છોકરાઓનું અપહરણ કરાવાની અને પતિને મારી નખાવવાની ધમકી આપી બળાત્કાર કર્યો હતો\nલગ્ન પહેલાં સગા મોટા બાપાના દીકરા સાથે પ્રેમસંબંધ રાખવાનું ગાંગડ ગામની પરીણિતાને ભારે પડ્યું હતું. પિતરાઈ ભાઈ લગ્ન પછી પણ બદનામ કરવાની અને મારી નાખવાની ધમકી આપી વારંવાર બળાત્કાર ગુજારતો હોવાથી ત્રસ્ત પરીણિતાએ બાવળા પોલીસ મથકે ફરિયાદ નોંધાવી છે. ફરિયાદ અનુસાર લગ્ન પહેલાં તેને સાકોદરા રહેતા પિતરાઈ ભાઈ સાથે પ્રેમસંબંધ હતો. વર્ષ 2009માં ગાંગડ ગામમાં તેનાં લગ્ન થતાં તેણે તમામ સંબંધો પૂર્ણ કરી દીધાં હતાં. ત્યાર પછી તે પતિ સાથે પિયરમાં આવતી હોવાથી તેનો ભાઈ તેના પતિના મોબાઇલ ઉપર ફોન કરતો હોવાથી તે ફરીથી તેના સંપર્કમાં આવી હતી. અવારનવાર તે પ્રેમસંબંધ બાંધવા કહેતો હતો.\n2 મહિના પહેલાં ઑફિસના કામે તાલુકા પંચાયત જઈ રહેલી પરીણિતાને તેના પૂર્વ પ્રેમીએ ફોન કરીને શારીરિક સંબંધ નહીં બાંધે તો બદનામ કરવાની અને છોકરાઓનું અપહરણ કરાવવાની અને પતિને મારી નખાવવાની ધમકી આપીને રૂપાલ ચોકડી પાસેના ગેસ્ટ હાઉસમાં લઈ જઈ બળાત્કાર કર્યો હતો. તેણે પરીણિતાની સાસરીમાં પણ બળાત્કાર ગુજાર્યો હતો. તે અવારનવાર રૂપિયાની માગણી કરતો હતો જેથી તે પગારમાંથી આપતી હતી. અઢી વર્ષ પહેલાં અમિતે રૂપિયાની માગણી કરી હતી. અને નહીં આપે તો બદનામ કરી દઈશ તેવી ધમકી આપતાં તેણે સોનાનું બાજુબંધ અને સોનાનો માંગટીકો બૅન્કમાં મૂકી રૂ. 45000ની ગોલ્ડ લોન લઈ તેને આપ્યા હતાં.\nતે ફોન કરીને મેસેજ અને ફોન કરી સંબંધ બાંધવાનું કહેતો હતો. મારા પતિના મોબાઇલ ઉપર પણ ફોન કરીને અમારા પ્રેમ સંબંધની વાત કરતો હતો. જેથી મારા પતિ સાથે પણ મારે મનદુ:ખ થયું હતું. જેથી મેં આ બાબતની જાણ મારા જેઠાણીને કરી હતી. છતાં તેના વર્તનમાં કોઈ ફેર પડયો નહોતો આખરે કંટાળી ફરિયાદ નોંધાવી હતી.


મનમોહનને વડાપ્રધાન બનાવવા પાર્ટીની સૌથી મોટી ભૂલ: મણિશંકર અય્યર | Congress will lose 2014 polls: needs revamp : Mani Shankar Aiyar - Gujarati Oneindia\n| Updated: Monday, February 9, 2015, 17:33 [IST]\nનવી દિલ્હી, 11 ડિસેમ્બર: ચાર રાજ્યોની વિધાનસભા ચૂંટણીમાં મળેલી હારથી કોંગ્રેસની અંદર પણ ખળભળાટ મચી ગયો છે. હાર બાદ પાર્ટીમાં માથુ પછાડવા જેવી હાલત છે. દિલ્હીથી લઇને નવી દિલ્હી સુધી કોંગ્રેસ નેતા પાર્ટીના શ્રેષ્ઠ નેતૃત્વ પર સવાલ ઉઠી રહ્યા છે. દિલ્હીમાં શીલા દીક્ષિત પાર્ટી સંગઠનના નિશાના પર છે, તો નવી દિલ્હીમાં કોંગ્રેસના વરિષ્ઠ નેતા મણિશંકર અય્યરે મનમોહનને વડાપ્રધાન બનાવવાને પાર્ટીની સૌથી મોટી ભૂલ ગણાવી દીધી છે. તેમણે સાથે સાથે એ પણ કહ્યું કે 2014માં કોંગ્રેસની હાર શક્ય છે.\nઅય્યરે વડાપ્રધાન મનમોહન સિંહ પર સીધો હુમલો કરતા જણાવ્યું કે 2009માં તેમને વડાપ્રધાન બનાવવાનો નિર્ણય રિઝર્વ રાખી લેવા જેવો હતો. તેમણે જણાવ્યું કે તેઓ મનમોહન સિંહને વડાપ્રધાન બનાવવા પર પહેલા પણ સવાલ ઉઠાવી ચૂક્યા હતા, પરંતુ કોંગ્રેસના કોઇ નેતાએ તેમની વાત પર ધ્યાન આપ્યું જ નહીં.\nઅય્યરે પાર્ટીના સાંગઠનીક માળખાના પૂનર્ગઠનની માંગ કરતા જણાવ્યું કે કોંગ્રેસને વિપક્ષમાં બેસીને આત્મમંથન કરવું જોઇએ. અય્યરે જણાવ્યું કે તેમનો અર્થ ટોપ લીડરશીપને બદલવાનો નથી. એટલે કે મનમોહન સિંહને ચિદમ્બરમથી રિપ્લેસ કરી દેવામાં આવે. આવું કરવાનો મારો ઉદ્દેશ્ય પાર્ટીમાં નવા પ્રાણ ફૂંકવાનો છે. જેનો વાયદો 1985માં રાજીવ ગાંધીએ કર્યો હતો. અય્યરે ચેતાવણી આપી છે કે જો કોંગ્રેસે તેમની વાત ગંભીરતાથી નહીં લીધી, તો તે મોટી મુશ્કેલીમાં ફંસાઇ શકે છે.\nઅય્યરે જણાવ્યું કે 2014માં કોંગ્રેસ પાર્ટીની હાર શક્ય છે, પરંતુ તેમણે દાવો કર્યો છે કે ટૂંક સમયમાં દેશમાં ફરીથી સામાન્ય ચૂંટણી કરાવવી પડશે. કારણ કે કોઇ પણ પાર્ટી સંપૂર્ણ પાંચ વર્ષ સરકાર ચલાવી શકે તેમ નથી. અય્યરે જણાવ્યું કે કોંગ્રેસ પાર્ટીએ ખુદને પંચાયતોથી દૂર કરી લીધી, માટે આધાર ગુમાવી દીધો છે. અને આ તેનું પરિણામ છે.\nજોકે અય્યરે સરકાર અને સંગઠનની વચ્ચે મતભેદના સમાચારોનું ખંડન કરી દીધું છે. તેમણે જણાવ્યું કે પાર્ટી અને સરકારમાં કોઇ ગેપ નથી. સોનિયા ગાંધી અને મનમોહન સિંહની વચ્ચે સારુ તાલમેલ છે. મોટા મુદ્દાઓ પર બંને સતત એક-બીજાના સંપર્કમાં રહે છે. બીજી તરફ મણિશંકર અય્યરના નિવેદન પર કોંગ્રેસે નારાજગી વ્યક્ત કરી છે. પાર્ટીએ જણાવ્યું કે અય્યર જે મુદ્દાઓને સાર્વજનિક રીતે કહી રહ્યા છે, તેને પાર્ટી ફોરમ પર કહેવા જોઇએ.\ncongress assembly election 2013 mani shankar aiyar manmohan singh કોંગ્રેસ વિધાનસભા ચૂંટણી 2013 મણિશંકર અય્યર મનમોહન સિંહ\nCongress will lose 2014 polls: needs revamp said Mani Shankar Aiyar.


Maharashtra: Fire at Gandhidham Puri Express train under control, all safe\nમહારાષ્ટ્ર: ગાંધીધામ પુરી એક્સપ્રેસ ટ્રેનમાં લાગેલી આગ પર કાબૂ, તમામ સુરક્ષિત\nગાંધીધામ પુરી એક્સપ્રેસ ટ્રેનમાં અચાનક લાગી હતી આગ\nWritten By newsonline | Ahmedabad | Published: 2022-01-29 14:40:23\nમહારાષ્ટ્ર: ગાંધીધામ પુરી એક્સપ્રેસ ટ્રેનમાં (Gandhidham Puri Express) આગ (Fire) લાગી હતી. મહારાષ્ટ્રના નંદુરબાર (Nandurbar) સ્ટેશન પાસે ટ્રેનમાં આગ લાગી હતી જ્યારે ટ્રેન નંદુરબાર સ્ટેશને પહોંચવાની હતી ત્યારે ટ્રેનમાં આગ લાગી હતી. ટ્રેન પેન્ટ્રી કારમાં આગ લાગી હતી. દરમિયાન તાત્કાલિક ફાયર બ્રિગેડને જાણ કરવામાં આવી હતી.\nફાયર બ્રિગેડની ટીમ ઘટના સ્થળે પહોંચી આગ ઓલવવાની કામગીરી હાથ ધરી હતી. રેલ્વે મંત્રાલય દ્વારા આપવામાં આવેલી માહિતી અનુસાર, આગ પર કાબૂ મેળવી લેવામાં આવ્યો છે અને તમામ મુસાફરોને સુરક્ષિત રીતે બચાવી લેવામાં આવ્યા છે. આગનું કારણ હજુ સ્પષ્ટ થયું નથી.\nટ્રેન સ્ટેશને પહોંચે તે પહેલા જ થોડે દૂર અચાનક આગ લાગી હતી. પેન્ટ્રી કારને બાકીના કોચથી અલગ કરવામાં આવી હતી.અચાનક લાગેલી આગના કારણે મુસાફરોમાં ગભરાટ ફેલાયો હતો. આગના કારણે મુસાફરો પોતાની સુરક્ષા માટે દોડવા લાગ્યા હતા. કેટલાક મુસાફરો બૂમો પાડવા લાગ્યા હતા. ઝડપથી ફાટી નીકળતી આગ અને ધુમાડાના કારણે મુસાફરોને શ્વાસ લેવામાં તકલીફ થવા લાગી હતી. સ્ટેશન નજીક હોવાને કારણે ટ્રેનની સ્પીડ ઓછી હતી. જેના કારણે મોટરમેને તરત જ કાર રોકી હતી.\nતમામ મુસાફરોને સુરક્ષિત બહાર કાઢવામાં આવ્યા હતા\nગાંધીધામ પુરી એક્સપ્રેસ ટ્રેનમાં આગ લાગતાની સાથે જ ફાયરની ચાર ગાડીઓ ઘટના સ્થળે પહોંચી હતી અને આગ પર કાબૂ મેળવ્યો હતો. પ્રાપ્ત માહિતી અનુસાર, આ આગ પેન્ટ્રી કાર અને એસી બોગીમાં લાગી હતી.આગ લાગવાનું કારણ હજુ સ્પષ્ટ થયું નથી. પરંતુ ટ્રેન સ્ટેશન નજીક પહોંચી હતી કે ટ્રેનમાં આગ લાગી હતી.


દોબારા દોબારા - અલતાફ પટેલ\nલોગ કહેતે હે ઈદ આઈ હૈ,\nતુમ આ જાઓ તો યકીં આ જાએ... મહેબુબ\nએ વાત સાચી જ છે કે પ્રિયજન સાથે ન હોય તો રાતે આકાશમાં ચાંદ-તારાઓની અનુપસ્થિતિથી વાતાવરણ અંધકારમય, ઉદાસીન લાગે છે એવી જ મનોદશા ઉદ્ભવે એ સ્વાભાવિક છે. ભલે લોકો ઈદના આનંદમાં ગરકાવ હોય પણ કોઈકની ગેરહાજરી જરી પણ હૃદયને સાંત્વન કે શાંતિ અર્પી શકતી નથી. એમનું આગમન એટલે જ ઈદનું શુભાગમન. એ સિવાય એમને વિશ્વાસ (યકીં) જ નથી આવતો કે ઈદ છે.\nજો ખો ગયે હે હમસે અંધેરી રાતોંમે,\nઉસ્કો ઢુંઢકે લાઓ કે ઈદ આઈ હે...\nશાયરને પ્રિયજન વગર આખું નગર સૂનું, બોઝીલ ભાસે છે. એ એટલા તો બેબાકળા, બેચેન બની ગયા છે કે સૌ કોઈને કરગરે છે. અંધારી રાતોમાં ચિરાગ બનીને રહેતા વ્હાલા સાથીઓની ખોટથી એમના આનંદમાં એવી ઓટ આવી ગઈ છે કે તેમને કાંઈ રુચતું કે સૂઝતું નથી.\nહમને તો તુમ્હે દેખા નહીં ક્યા ઈદ મનાએં,\nજીસ્ને તુમ્હે દેખા ઉસે ઈદમુબારક...\nપ્રિયજનો સાથે હોય ત્યારે તો ઈદ મનાવવાની મજા કાંઈ અનેરી જ હોવાની અને ન હોય તો એ મજા સજાથી કમ નથી. લાચાર શાયર એમના દિદાર જેમણે જેમણે કર્યા એ ભાગ્યશાળીઓને ઈદ મુબારક પાઠવી મનને વાળવા પ્રયત્ન કરે છે. કેટલાક હળવો મિજાજ ધરાવતા દિવાનાઓ ઈદની લિજ્જત એમ કહેતા માણે છે કે ઃ-\nયે ઈદકે પકવાન કા કુછ ઐસા અસર હે,\nમહેબુબ કી ઝુલ્ફેં ભી લગતી હે સેવૈયાં...\nશકીલ બદાયુની કહે છે ઃ ઈદ મીલ જાકે દિલકા મીટે ગમ,\nઅગલે બરસ હમ હો ન હો હમ, કુછ ભરોસા નહી જીંદગી કા.\nખુશીની ક્ષણો જીવનમાં ક્યારેક ક્યારેક અનોખું રૃપ ધારણ કરીને સમગ્ર રણ જેવા શુષ્ક વાતાવરણમાં તાજગી ને અનોખો પ્રકાશ પાથરી દે છે. ક્ષણભંગુર જીવનને અંગુર જેવા ખાટા-મીઠા પ્રસંગોને નિરાશાથી નહીં પણ જે હોય તેમનાથી, તેટલાથી સંતોષ માની ખેલદિલીથી માણી લેવામાં આવે તો તેનાથી વિશેષ આનંદ શું હોઈ શકે?\nઈદ મુબારક હો યેહી સબ કહેતે હે,\nમહોબ્બત કા ઈસે મતલબ કહેતે હે\nદુશ્મની તર્ક કરદી બહોત ખુબ અલતાફ\nઈસીકો તો યકીનન મઝહબ કહેતે હે...


વડા પ્રધાન મોદી અને યોગી આદિત્યનાથને મસૂદ અઝહરની ધમકી\nજૈશ એ મોહમ્મદ દ્વારા જારી કરાયેલા અૉડિયોમાં મોદી અને યોગી ઉપર દવા અથવા કેમિકલ હુમલો કરવાનો ઉલ્લેખ\nનવી દિલ્હી, તા. 15 : પાકિસ્તાનના આતંકી સંગઠન જૈશ એ મહોમ્મદ દ્વારા જારી કરવામાં આવેલી નવી ઓડીયો ટેપમાં વડાપ્રધાન નરેન્દ્ર મોદી અને ઉત્તર પ્રદેશના મુખ્યમંત્રી યોગી આદિત્યનાથને ધમકી આપવામાં આવી છે. આ ટેપ જારી થયા બાદ સુરક્ષા એજન્સીઓ સતર્ક બની છે. તેમાં પણ ઉત્તર પ્રદેશ વિધાનસભામાં વિસ્ફોટકો મળ્યાના એક દિવસ બાદ આ ટેપ બહાર આવતા યોગી આદિત્યનાથની સુરક્ષામાં વધારો કરવામાં આવી રહ્યો છે. આ ઉપરાંત જૈશની આ ઓડીયો ટેપ અંગે એનઆઈએ અને યુપી એટીએસ દ્વારા તપાસ કરવામાં આવી રહી છે.\nજૈશ એ મહોમ્મદના સરગના મસૂદ અઝહરે આ ટેપમાં વડાપ્રધાન નરેન્દ્ર મોદી અને યોગી આદિત્યનાથ ઉપર વિસ્ફોટકને બદલે કેમીકલ અથવા દવા વડે હુમલો કરવાનો ઉલ્લેખ કર્યો છે. ધમકી ભર્યો આ ઓડીયો કાશ્મીરમાંથી જારી કરવામાં આવ્યો છે. બીજી તરફ ઉત્તર પ્રદેશ એટીએસ આ ટેપને નકલી ગણાવી રહી છે. બે અઠવાડિયાની અંદર મોદી અને યોગીને આ બીજી ધમકી મળી છે. 2001માં સંસદ ઉપર થયેલા હુમલાનો માસ્ટર માઈન્ડ આ ઓડીયો વડે સ્પષ્ટ કરી રહ્યો છે કે, જૈશ બંદૂક અને વિસ્ફોટકો જેવા હથિયારોને બદલે કેમીકલ અને દવાઓના ઉપયોગ કરવાનું વધુ પસંદ કરી રહ્યું છે. યુપી વિધાનસભામાં પણ મળલુ વિસ્ફોટક પીઈટીએન (પેન્ટેરિથ્રીટોલ ટેટ્રાનેરેટ્રેટ ) છે. સામાન્ય રીતે પીઈટીએનનો ઉપયોગ દવાઓમાં થાય છે.


કોરોના રસી માટે 35 હજાર કરોડ રૂપિયાની જાહેરાત, આરોગ્ય ક્ષેત્રમાં 37 ટકાનો વધારો કરવામાં આવ્યો – 365 Day News\nનવી દિલ્હી, તા.2ફેબ્રુઆરી 2021, સોમવાર\nUnion Budget 2021 Live Update\n940 Total Views – જિલ્લા ચૂંટણી પંચ દ્વારા 26 ગામોની પ્રાથમિક મતદાર યાદી જાહેર કરવામાં આવી આણંદ : આગામી ડિસેમ્બર-૨૦૨૧ દરમ્યાન આણંદ તાલુકાની ૪૪ ગ્રામ પંચાયતોની સામાન્ય ચૂંટણી યોજાનાર હોઈ જિલ્લા ચૂંટણી તંત્ર દ્વારા હાથ ધરાયેલ કામગીરીને લઈ ૨૬ ગામોની પ્રાથમિક મતદાર યાદી પ્રસિધ્ધ કરવામાં આવી છે. આ અંગે વધુમાં તંત્ર પાસેથી મળતી માહિતી મુજબ જાહેર […]\n925 Total Views પીઆઈબી ફેક્ટ ચેક ટીમે વાયરલ થઈ રહેલા લેટરને બોગસ ગણાવ્યો છે. પીઆઈબી ફેક્ટ ચેકે જણાવ્યું કે, કેન્દ્રીય ગૃહ મંત્રી અમિત શાહે યૂપીના સીએમને આવો કોઈ પત્ર લખ્યો નથી. નવી દિલ્હીઃ સોશિયલ મીડિયા પર અવાર નવાર કોઈને કોઈ ખબર વાયરલ થતી હોય છે. જેમાંની ઘણી ભ્રામક પણ હોય છે. આવી જ એક ખબરમાં કેન્દ્રીય […]\n1,255 Total Views – અદાણી જૂથના અધ્યક્ષ ગૌતમ અદાણીએ પોતે જ ટ્વીટ કરીને શિપમેન્ટની જાણકારી આપી નવી દિલ્હી, તા. 26 એપ્રિલ, 2021, સોમવાર કોરોનાની નવી લહેરે ભારતને સૌથી વધારે પ્રભાવિત કર્યું છે અને ભારતમાં દરરોજ સંક્રમણના કેસમાં ઝડપથી વધારો થઈ રહ્યો છે. મહામારીના આ સમય દરમિયાન લિક્વિડ ઓક્સિજનની તંગીએ દેશની સ્વાસ્થ્ય વ્યવસ્થાને સૌથી વધુ નુકસાન પહોંચાડ્યું […]


વૈશ્વિક અર્થતંત્રની સ્થિતિ સુધારવામાં5વર્ષનો સમય લાગશે: વર્લ્ડ બેંક | It will take5years to improve the state of the global economy: World Bank - Gujarati Oneindia\n| Published: Thursday, September 17, 2020, 19:56 [IST]\nચીનના વુહાનથી શરૂ થયેલા કોરોના વાયરસ બે-ત્રણ મહિનામાં સમગ્ર વિશ્વમાં ફેલાયો હતો. આને કારણે, ઘણા દેશોએ ફેબ્રુઆરી અને મે વચ્ચે કડક લોકડાઉન લાગુ કર્યું હતું. જેના કારણે વૈશ્વિક અર્થવ્યવસ્થા પર પણ તેની ખૂબ જ ખરાબ અસર પડી હતી. ધીરે ધીરે, મોટાભાગના દેશો અનલlockક દ્વારા અર્થવ્યવસ્થાને પાટા પર લાવવાનો પ્રયાસ કરી રહ્યા છે, પરંતુ આ દરમિયાન વિશ્વ બેંકે એક ચિંતાજનક સમાચાર આપ્યા છે.\nસ્પેનની રાજધાની મેડ્રિડમાં ગુરુવારે વર્લ્ડ બેંકના ચીફ ઇકોનોમિસ્ટ કાર્મેન રેનહાર્ટે એક પ્રેસ કોન્ફરન્સ કરી હતી. આ દરમિયાન તેમણે કોરોના અને વૈશ્વિક અર્થતંત્ર વિશે વિસ્તૃત વર્ણન કર્યું. તેમના મતે, જો બધા દેશો લોકડાઉનની જોગવાઈઓને દૂર કરે તો પણ પહેલાની જેમ પાછા આવવામાં પાંચ વર્ષનો સમય લાગી શકે છે. આ ઉપરાંત, કેટલાક દેશોમાં મંદી લાંબી ચાલશે. તેમના મતે, આ મંદીની અસરો સમૃદ્ધ દેશોના ગરીબ પર વધુ હશે, કારણ કે ત્યાં અસમાનતા વધશે.\nરેઇનહર્ટ અનુસાર, કોરોના ગરીબ દેશો માટે વધુ મુશ્કેલીઓ લાવી છે. ત્યાંના સમૃદ્ધ દેશો કરતાં પરિસ્થિતિ વધુ પડકારજનક હશે. આ ઉપરાંત, 20 વર્ષમાં આ પહેલીવાર હશે જ્યારે વૈશ્વિક ગરીબી દર વધશે. એક નજરમાં, વર્લ્ડ બેંકનો આ અહેવાલ ખૂબ જ ચિંતાજનક છે, કારણ કે વર્તમાન સમયમાં કરોડો લોકો કોરોનાને કારણે નોકરી ગુમાવી ચૂક્યા છે.\nએપ્રિલ-ઓક્ટોબર દરમિયાન નિકાસમાં 54 ટકાનો વધારો!\neconomy government coronavirus અર્થવ્યવસ્થા વિશ્વ બેંક વર્લ્ડ બેંક સરકાર\nIt will take5years to improve the state of the global economy: World Bank\nStory first published: Thursday, September 17, 2020, 19:56 [IST]


SYDNEY, AUSTRALIA - JANUARY 07: Indian Cricket Captain Virat Kohli and his wife Anushka Sharma after winning the series and the Border–Gavaskar Trophy during day five of the Fourth Test match in the series between Australia and India at Sydney Cricket Ground on January 07, 2019 in Sydney, Australia. (Photo by Mark Evans/Getty Images)\nઅનુષ્કા શર્માએ નવા વર્ષની શરૂઆતમાં તેના ચાહકોને ખુશખબર આપી છે. ટૂંક સમયમાં જ તમે તેને ઝુલન ગોસ્વામીના રોલમાં સ્ક્રીન પર જોઈ શકશો. ઝુલનની બાયોપિક ચકદા એક્સપ્રેસનું શૂટિંગ ટૂંક સમયમાં શરૂ થઈ ગયું છે. જો અનુષ્કા લાંબા સમયથી ફિલ્મોથી દૂર છે તો આ ફિલ્મ તેના ચાહકો માટે વિઝ્યુઅલ ટ્રીટ બની રહેશે. અનુષ્કાને ક્રિકેટર તરીકે જોવાનું પણ રોમાંચક હશે. લગભગ 1 મિનિટના આ ટીઝરમાં મહિલા ક્રિકેટ ટીમની શરૂઆતની મુશ્કેલીઓની ઝલક આપવામાં આવી છે. બીજી તરફ, અનુષ્કા બંગાળી એક્સેન્ટમાં ઝુલન ગોસ્વામીની જેમ બોલતી જોવા મળે છે. તેણે એક ઈમોશનલ નોટ પણ લખી છે અને સમજાવ્યું છે કે આ ફિલ્મ તેના માટે કેમ ખાસ છે.\nઅનુષ્કાએ નોટમાં લખ્યું છે કે, આ ફિલ્મ મારા માટે ખરેખર સારી છે કારણ કે તે જબરદસ્ત બલિદાનની વાર્તા છે. ચકડા એક્સપ્રેસ ભૂતપૂર્વ ભારતીય કેપ્ટન ઝાલન ગોસ્વામીના જીવન પર આધારિત છે અને તે મહિલા ક્રિકેટની દુનિયામાં આંખ ખોલનાર બની રહેશે. જે સમયે ઝુલને ક્રિકેટર બનવાનું અને દુનિયાની સામે દેશનું સન્માન લાવવાનું નક્કી કર્યું ત્યારે મહિલાઓ માટે સ્પોર્ટ્સ વિશે વિચારવું પણ મુશ્કેલ હતું. આ ફિલ્મ તેના જીવનમાં અને મહિલા ક્રિકેટમાં આકાર લેનારી ઘણી ઘટનાઓને ફરીથી વર્ણવે છે.\nઅનુષ્કાએ એક લાંબી નોંધ સાથે લખ્યું છે કે ભારતમાં મહિલા ક્રિકેટ ક્રાંતિ લાવવા માટે આપણે બધાએ ઝુલન અને તેના સાથી ખેલાડીઓને સલામ કરવી જોઈએ. એક મહિલા તરીકે, ઝુલનની વાર્તા સાંભળીને મને ગર્વ છે અને તેની વાર્તાને દર્શકો અને ક્રિકેટ પ્રેમીઓ સુધી પહોંચાડવી એ સન્માનની વાત છે. ભારતીય ક્રિકેટના ઈતિહાસમાં ઝુલનની વાર્તાની ખરેખર ઉપેક્ષા કરવામાં આવી છે અને આ ફિલ્મ તેની ભાવનાની ઉજવણી છે.


india vs australia 4th test: kl rahul named in 13 man squad for sydney test – News18 Gujarati\nસિડની ટેસ્ટ માટે ટીમની જાહેરાત, રોહિતના સ્થાને રમશે કે એલ રાહુલ!\nસિડની ટેસ્ટ માટે ટીમ ઈન્ડિયાની જાહેરાત (ફોટો સાભાર- બીસીસીઆઈ)\nરોહિત શર્મા સિડની ટેસ્ટથી બહાર છે અને તેના સ્થાને ટીમ મેનેજમેન્ટે કે એલ રાહુલની પસંદગી કરી છે\nLast Updated : January 02, 2019, 12:46 IST\nન્યૂઝ18 ગુજરાતી: ભારતે ઓસ્ટ્રેલિયાની વિરુદ્ધ સિડનીમાં રમાનારી ચોથી અને છેલ્લી ટેસ્ટ માટે પોતાની ટીમની જાહેરાત કરી દીધી છે. ટીમ ઈન્ડિયાએ 13 સભ્યની ટીમની જાહેરાત કરી છે, જેમાં કે એલ રાહુલ પણ સામેલ છે. મૂળે, રોહિત શર્મા સિડની ટેસ્ટથી બહાર છે અને તેના સ્થાને ટીમ મેનેજમેન્ટે કે એલ રાહુલની પસંદગી કરી છે. કે એલ રાહુલ ખૂબ જ ખરાબ ફોર્મમાં છે અને મેલબોર્ન ટેસ્ટમાં તેને પડતો મૂકવામાં આવ્યો હતો પરંતુ એવું લાગી રહ્યું છે કે વિરાટ કોહલી તેને વધુ એક તક આપવાના મૂડમાં છે.\nઆશ્ચર્યની વાત એ પણ છે કે ટીમ ઈન્ડિયાએ 13 સભ્યની ટીમમાં આર અશ્વિનને પણ તક આપી છે, જ્યારે તે ફિટ નથી. સિડનીમાં આજે તેનો ફિટનેસ ટેસ્ટ થયો હતો, જેમાં તે નિષ્ફળ થયો હતો. જોકે, બીસીસીઆઈ હજુ પણ એવું કહી રહી છે કે અશ્વિનના રમવા પણ નિર્ણય મેચ પહેલા જ લેવાશે. સિડનીમાં સ્પિનર્સને મદદ મળી શકે છે એવામાં 13 સભ્યોની ટીમમાં કુલદીપ યાદવ પણ સામેલ છે. આમ તો તેનું રમવું મુશ્કેલ છે કારણ કે ટીમમાંથી રોહિત શર્માના રૂપે એક બેટ્સમેન બહાર ગયો છે અને રાહુલને ટીમમાં પસંદ કરવાનો અર્થ છે કે ટીમ ઈન્ડિયા મેનેજમેન્ટ રોહિતને બદલે બેટ્સમેન જ પસંદ કરશે.\nભારતની 13 સભ્યોની ટીમ\nવિરાટ કોહલી, અજિંક્ય રહાણે, મયંક અગ્રવાલ, કે એલ રાહુલ, ચેતેશ્વર પૂજારા, હનુમા વિહારી, રવીન્દ્ર જાડેજા, કુલદીપ યાદવ, મોહમ્મદ શમી, જસપ્રીત બુમરાહ, ઉમેશ યાદવ અને આર અશ્વિન\nFirst published: January 02, 2019, 10:02 IST\nKL RahulSydney Testક્રિકેટરોહિત શર્માવિરાટ કોહલી


ઈશા ગુપ્તાએ સાડીમાં શેર કર્યા ફોટા, બોલ્ડ બ્લાઉઝે ખેંચ્યુ સહુનુ ધ્યાન, જુઓ Pics | Esha Gupta share pics in in white floral Saree withabold blouse - Gujarati Oneindia\n17 min ago દહેજમાં ઉદ્યોગો માટે સ્થપાયો ડીસેલીનેશન પ્લાન્ટ, હવે દરિયાના પાણીને શુદ્ધ કરીને ઉપયોગમાં લેવાશે\n38 min ago શ્રમ, કૌશલ્ય વિકાસ અને રોજગાર વિભાગ તેમજ જર્મની વચ્ચે MOU પર હસ્તાક્ષર\n51 min ago રાજ્યની ત્રણ મહાનગરપાલિકાઓને સ્વર્ણિમ જયંતિ મુખ્યમંત્રી શહેરી વિકાસ યોજના હેઠળ રુ.5.62 કરોડની ફાળવણી\n| Published: Tuesday, April 19, 2022, 11:05 [IST]\nમુંબઈઃ અભિનેત્રી અને મૉડલ ઈશા ગુપ્તા ભલે ફિલ્મોમાં બહુ સક્રિય ના હોય પરંતુ પોતાના ફોટા અને નિવેદનોને લઈને તે સમાચારોમાં છવાયેલી રહે છે. ઈશા પોતાના બોલ્ડ ડ્રેસને લઈને ઘણીવાર ધ્યાન ખેંચે છે. આ વખતે તેણે સાડીમાં ફોટોશૂટ કરાવ્યુ છે. સાડીમાં પણ ઈશા ઘણા બોલ્ડ અંદાજમાં જોવા મળી રહી છે. આ ફોટોશૂટના અમુક ફોટા તેણે સોશિયલ મીડિયા પર શેર કર્યા છે. તેના ફોટા શેર કરતા જ વાયરલ થઈ ગયા છે. સાડી સાથે-સાથે તેનો બ્લાઉઝ પણ સોશિયલ મીડિયા યુઝર્સનુ ધ્યાન ખેંચી રહ્યો છે. આનુ કારણ તેનો બ્લાઉઝ ઘણો રીવિલિંગ છે.\nસામે આવ્યા ઈશાના ફોટા\nઈશાએ પોતાના આ લેટેસ્ટ ફોટોશૂટના અમુક ફોટા 'સાડી' કેપ્શન સાથે ઈન્સ્ટા પર શેર કર્યા છે. ઈશા ગુપ્તાએ આ ફોટામાં ફ્લોરલ વ્હાઈટ સાડી પહેરી છે. અભિનેત્રીએ આ સાડી સાથે ઘણા રિવીલિંગ બ્લાઉઝ પહેર્યા છે જેના પર યુઝર્સનુ ધ્યાન જઈ રહ્યુ છે. ઘણા યુઝર્સે તેના બ્લાઉઝ પર કમેન્ટ કરી છે. વળી, ઘણા યુઝર્સ તેના સાડી લુકની પ્રશંસા કરી રહ્યા છે.\nસ્પેનિશ યુવક સાથે અફેરમાં છે ઈશા\nઈશા ગુપ્તા ઘણા સમયથી સ્પેનિશ યુવક મેનુઅલ કેંપોસ ગુલર સાથે રિલેશનમાં છે. થોડા સમય પહેલા જ્યારે ઈશા કોરોના પૉઝિટિવ થઈ ત્યારે કેંપોસ સાથે મેડ્રિડમાં તેણે આઈસોલેશનમાં પોતાનો સમય વીતાવ્યો હતો.\nઘણી ફિલ્મોમાં કરી ચૂકી છે કામ\nઈશા ગુપ્તાએ પોતાનુ બૉલિવુડ ડેબ્યુ જન્નત2સાથે કર્યુ હતુ. જન્નત 2માં ઈમરાન હાશમી સાથે ડેબ્યુ કરનારી ઈશા ગુપ્તાને બેસ્ટ ડેબ્યુનુ નૉમિનેશન મળ્યુ હતુ. ત્યારબાદ રાઝ-3ડી અને બાદશાહોમાં પણ ઈશા ગુપ્તા જોવા મળી. જો કે, તે ફિલ્મોમાં વધુ સફળ નથી રહી. ઈશા મૉડલિંગમાં પણ પોતાની ઓળખ ધરાવે છે.\nesha gupta bollywood photo pics saree bold hot ઈશા ગુપ્તા બૉલિવુડ ફોટો સાડી બોલ્ડ હૉટ\nEsha Gupta share pics in in white floral Saree withabold blouse\nStory first published: Tuesday, April 19, 2022, 11:05 [IST]


Aryan Khan will have to get up at6a.m., not even getting home food; Prisoners have to spend the night in bed | આર્યન ખાનને સવારે6વાગ્યે ઊઠવું પડશે, ઘરનું ખાવાનું પણ નહીં મળે; કેદીઓની પથારી પર કાઢવી પડશે રાત - Divya Bhaskar\nAryan Khan Will Have To Get Up At6A.m., Not Even Getting Home Food; Prisoners Have To Spend The Night In Bed\nઆર્થર રોડ જેલમાં બાદશાહનો પુત્ર:આર્યન ખાનને સવારે6વાગ્યે ઊઠવું પડશે, ઘરનું ખાવાનું પણ નહીં મળે; કેદીઓની પથારી પર કાઢવી પડશે રાત\nબોલિવૂડના બાદશાહ, એટલે કે શાહરુખ ખાનના પુત્ર આર્યન ખાનની જામીન અરજીને ફગાવી દેવાઈ છે. એ બાદ તેને હવે આર્થર રોડ જેલના સળિયા પાછળ ત્યાં સુધી રહેવું પડશે, જ્યાં સુધી તેને જામીન નહીં મળે.\nનવા નિયમ મુજબ, આર્યન અને અન્ય5આરોપીને એકસાથે બેરેક નંબર-1માં બનેલા સ્પેશિયલ ક્વોરન્ટીન સેન્ટરમાં રાખવામાં આવ્યા છે. આ બેરેક જેલના ફર્સ્ટ ફ્લોર પર છે. જોકે જેલમાં એવી જોગવાઈ છે કે જ્યાં સુધી સજા ન મળે ત્યાં સુધી આર્યન ઈચ્છે તો પોતાના પર્સનલ કપડાં પહેરી શકે છે.\nઆર્યનને ખાવી પડશે જેલની રોટી\nજેલનાં સૂત્રોના જણાવ્યા મુજબ, આર્યનને કોઈ સ્પેશિયલ ટ્રીટમેન્ટ નહીં આપવામાં આવે, તેને પણ અન્ય કેદીઓની જેમ જ સૂવા માટે પથારી, ચાદર અને તકિયો આપવામાં આવશે. નિયમ મુજબ આર્યનને માત્ર જેલનું જ ખાવાનું મળશે. જોકે કોર્ટના આદેશ પછી તેને ઘરનું ખાવાનું પણ આપવામાં આવી શકે છે, પરંતુ આ મામલામાં આર્યનના વકીલે કોર્ટમાં કોઈ અપીલ કરી નથી.\nઆર્યન માટે સવારે6વાગ્યે ઊઠવાનો સમય નક્કી કરાયો છે.7વાગ્યે સવારે તેને બ્રેકફાસ્ટ આપવામાં આવશે. શક્ય છે કે તે શીરો કે પૌંઆ હોય શકે છે. સવારે 11 વાગ્યે તેને લંચ આપવામાં આવશે. જેલના નિયમ મુજબ ડિનરમાં રોટલી, શાક અને દાળ-ભાત આપવામાં આવશે.\nજેલર પાસેથી ફરવાની મંજૂરી લેવી પડશે\nલંચ પછી કેદીઓને જેલમાં ફરવાની મંજૂરી હોય છે, પરંતુ આર્યનના કેસમાં ક્વોરન્ટીન પિરિયડમાંથી બહાર આવ્યા બાદ તેમજ તેની સુરક્ષાને જોતાં જેલર જ તેને ફરવાની મંજૂરી આપશે. જો આર્યન કેન્ટીનમાંથી ખરીદવા માગે છે તો તેને અલગથી પૈસા આપવા પડશે. ખાસ વાત એ છે કે આ પૈસા પરિવારના લોકો તેને મની ઓર્ડરથી મોકલી શકે છે. કેદીઓને રાતનું ખાવાનું6વાગ્યાથી 8 વાગ્યા વચ્ચે આપવામાં આવે છે. આર્યનને પણ આ ટાઈમે જ ખાવાનું આપવામાં આવશે.\n5 દિવસ સુધી ક્વોરન્ટીન રહેવું પડશે\nશરૂઆતના પાંચ દિવસ સુધી આર્યને ક્વોરન્ટીન રહેવું પડશે. આ દરમિયાન જો આર્યન કે અન્ય કોઈનામાં કોવિડનાં લક્ષણ જોવા મળે છે તો તેમનો RT-PCR ટેસ્ટ કરવામાં આવશે. જોકે આર્યન સહિત ક્રૂઝથી પકડાયેલા અન્ય તમામ આરોપીઓના કોવિડ રિપોર્ટ નેગેટિવ આવ્યા છે. આર્યને વેક્સિનના બંને ડોઝ પણ લઈ લીધા છે, તેથી તેને માત્ર5દિવસ સુધી જેલમાં ક્વોરન્ટીન રહેવું પડશે.\nઅનેક હાઇ પ્રોફાઈલ લોકો આ જેલમાં હતા બંધ\nઆ જેલમાં શરાબના વેપારી વિજય માલ્યાને રાખવાની વાત ચાલી રહી છે. 2008માં મુંબઈ હુમલાનો દોષી અજમલ કસાબને રાખવા માટે અહીં ખાસ બેરેક બનાવવામાં આવી હતી. આ સેલમાં જબિઉદ્દીન અંસારીને પણ રાખવામાં આવ્યો હતો, તે પણ 2008ના મુંબઈ હુમલામાં સામેલ આતંકી હતો. આર્થર રોડ જેલમાં દાઉદ ઈબ્રાહિમનો ભાઈ ઈકબાલ કાસકર, મુસ્તફા દોસા, યાસિન ભટકલ, પીટર મુખર્જી અને બોલિવૂડ એક્ટર સંજય દત્ત પણ રહી ચુક્યો છે.\nએક બ્રિટિશ ઓફિસરના નામથી પડ્યું આ જેલનું નામ\nવર્ષ 1926માં બનેલી આ જેલનું નામ બ્રિટિશકાળમાં મુંબઈના તત્કાલીન ગવર્નર સર જ્યોર્જ આર્થરના નામે રાખવામાં આવ્યું છે. વર્ષ 1994માં તેને અપગ્રેડ કરીને સેન્ટ્રલ જેલ બનાવવામાં આવી, પરંતુ ત્યારથી આ જેલ તેના જૂના નામથી જ ઓળખાય છે. કાગળોમાં પણ આ નામ જ જોવા મળે છે.\n6 એકરમાં ફેલાયેલી આ જેલમાં છે 20 બેરેક\nપહેલાં આ જેલ લગભગ2એકરમાં ફેલાયેલી હતી, પરંતુ બાદમાં એનો વિસ્તાર થયો અને હવે આ જેલ6એકરમાં ફેલાયેલી છે. અહીં 20 બેરેક છે અને એમાં અનેક સેલ્સ છે. આમ તો જેલમાં કેદીઓની ક્ષમતા 804ની છે, પરંતુ હંમેશાં આ ઓવર ક્રાઉડેડ જ રહે છે. અહીં ઘણી વખત લગભગ 3000 કેદી પણ થઈ જાય છે.\nઆર્યનને ના મળ્યા જામીન: મેજિસ્ટ્રેટ કોર્ટે કહ્યું, અમને જામીનની અરજી પર સુનાવણીનો અધિકાર નથી, સેશન્સ કોર્ટ જાવ; મમ્મી ગૌરી ખાનના બર્થડે પર જેલમાં જ રહેશે\nક્રૂઝથી જેલ સુધીની સફર તસવીરોમાં: મખમલની પથારીમાં સૂતા આર્યને NCB લૉકઅપમાં છ રાત પસાર કરી, હવે આર્થર રોડ જેલમાં રહેશે


શાકભાજી માં કોઈ કેમિકલ કલર છે કે નહિ, આ રીતે ચકાશો » Rasoiniduniya\nશાકભાજી માં કોઈ કેમિકલ કલર છે કે નહિ, આ રીતે ચકાશો\nલીલા શાકભાજી ખાવા એ ખૂબ જ સારું માનવામાં આવે છે અને ઘણા સંશોધનો માને છે કે લીલા શાકભાજી તમારા માટે ફાયદાકારક પણ છે, પરંતુ કઈ શાકભાજી સારી છે અને કઈ શાકભાજી સારી નથી તે કોણ નક્કી કરશે? ના અમે અહીંયા તમારા પોષણ ચાર્ટ વિશે વાત નથી કરવાના, પણ અમે એ વાત કરી રહ્યા છીએ કે તમે બજારમાંથી જે શાકભાજી લાવો છો તેમાં કોઈ ભેળસેળ તો નથી ને?\nઆ જમાનો ભેળસેળવાળા લોકોનો છે અને આ સમયે શાકભાજીમાં ખરાબ રંગનો ઉપયોગ કરવામાં આવે છે જે આરોગ્યને બગાડી શકે છે. શાકભાજીનો રંગ અસલી છે કે નકલી તે નક્કી કરવું ખુબ મુશ્કેલ છે.\nભારત સરકારની ફૂડ સેફ્ટી એન્ડ સ્ટાન્ડર્ડ્સ ઓથોરિટી ઓફ ઇન્ડિયા, તેના ટ્વિટર એકાઉન્ટ પર ખોરાક અને પોષણ સંબંધિત ઘણી મહત્વની હકીકત આપી છે. જેમાં એક સરળ ટિપ આપવામાં આવી છે જે તમારા લીલા શાકભાજીમાં ભેળસેળ છે કે નહિ તે વિશે જણાવશે.\nમેલાચાઇટ ગ્રીન એક પ્રકારનું કેમિકલ છે જેનો ઉપયોગ શાકભાજીને લીલો રંગ આપવા માટે થાય છે. નેશનલ સેન્ટર ફોર બાયોટેકનોલોજી ઈન્ફોર્મેશન નું એક સંશોધન કહે છે કે જો આ પ્રકારના રંગનો વધુ પડતો ઉપયોગ કરવામાં આવે તો તે વિવિધ પ્રકારની સ્વાસ્થ્ય સમસ્યાઓ પેદા કરી શકે છે જેમ કે શ્વાસ, હૃદયના રોગો અને પેશીઓની સમસ્યાઓ સાથે જોડાયેલી સમસ્યાઓ પેદા કરી શકે છે.\nઆનો ઉપયોગ લીલા મરચાં, વટાણા, પાલક, સાગ અને બીજા ખૂબ જ લીલા દેખાતા શાકભાજીમાં થાય છે. તે એક પ્રકારનું ટેક્સટાઇલ ડાઇ હોય છે જેનો ઉપયોગ માછલીના ઉત્પાદનમાં થાય છે. તે ફૂગના એટેકને રોકવા માટે મહત્વપૂર્ણ માનવામાં આવે છે અને દરિયાઈ જીવોમાં બેક્ટેરિયાને પણ ઘટાડી શકે છે, પરંતુ જો શાકભાજીમાં ઉપયોગ કરવામાં આવે તો તે નુકસાનકારક બની શકે છે.\nશાકભાજીમાં નકલી લીલો રંગ હોય તો કેવી રીતે ઓળખી શકાય ? જો શાકભાજીમાં લીલા રંગની ડાઇનો ઉપયોગ કરવામાં આવે છે, તો તમારે એક નેનો ટેસ્ટ કરવો પડશે જે તમે કોઈપણ લીલા શાકભાજી સાથે કરી શકો છો.\nશાકભાજીઓને ટેસ્ટ કરવા માટે સૌથી પહેલા કપાસનું રૂ લઈને તેના પર થોડું રસોઈ તેલ અથવા લિક્વિડ પેરાફિન લગાવો. આ પછી તેને શાકભાજી પર ઘસો, તમારે તેને ઓછામાં ઓછી 1 મિનિટ સુધી ઘસવું પડશે. આમ કરવાથી તમે જોઈ શકશો કે રૂ પર રંગ લાગવા લાગ્યો હશે.\nજો શાકભાજી પર કોઈપણ પ્રકારનું કેમિકલ કલર લગાવવામાં આવેલો હશે તો તે રૂ પર દેખાવા લાગશે અને જો તે લગાવેલો નહિ હોય તો રૂ પર કલર બેસસે નહિ એટલે રૂ સાફ જ રહેશે. રૂ પર કોઈપણ પ્રકારનું તેલ ન લગાવો કારણ કે તે પછી તમે તે શાકભાજીને ખાઈ શકશો નહીં.\nતમે આ ટિપ્સનો ઉપયોગ તમે બીજા રંગના શાકભાજી પર પણ કરી શકો છો. આમ કરવાથી, તમે જાણશો કે તમારી પાસે ભેળસેળવાળો ખોરાક છે કે નહીં. અમે તમારી સાથે આવી ઘણી બધી ટિપ્સ પહેલા પણ શેર કરી છે અને આગળ પણ આ રીતે જ કરતા રહીશું.\n← મગ લાવે પગ, આ કહેવત એમ જ નથી પડી, પોષક તત્વોથી ભરપૂર આ મગ કોલેસ્ટરોલ, એનિમિયામાં છે ફાયદાકારક\nગુજરાતની ખાવાની આ ફેમસ વસ્તુઓ તમને ખબર છે તો તમે પાક્કા ગુજરાતી છો, જાણો ક્યાં શું મળે છે →\nOctober 23, 2021 રસોઇ ની દુનિયા\nતમારા ઘરે આવતી હળદર નકલી તો નથી ને, આવી રીતે ચેક કરીને જાણી શકો છો\nમેળવણ કર્યા પછી પણ દહીં જામતું નથી અને તે કોઈ કામમાં આવતું નથી તો આ રીત નો ઉપયોગ કરીને દહીં જમાવી શકો છો\nAugust 24, 2021 રસોઇ ની દુનિયા


The speed of trains between Ahmedabad-Mumbai will be increased from 80-110 km per hour to 130-160 km, saving 1 hour for passengers. | અમદાવાદ-મુંબઈ વચ્ચે ટ્રેનોની સ્પીડ પ્રતિ કલાક 80-110થી વધારીને 130થી 160 કિમી કરાશે, પેસેન્જરોનો 1 કલાક બચશે - Divya Bhaskar\nThe Speed Of Trains Between Ahmedabad Mumbai Will Be Increased From 80 110 Km Per Hour To 130 160 Km, Saving 1 Hour For Passengers.\nગતિનું વર્ષ:અમદાવાદ-મુંબઈ વચ્ચે ટ્રેનોની સ્પીડ પ્રતિ કલાક 80-110થી વધારીને 130થી 160 કિમી કરાશે, પેસેન્જરોનો 1 કલાક બચશે\nઅમદાવાદ5 મહિનો પહેલાલેખક: ઓમકારસિંહ ઠાકુર\nપ્રારંભમાં શતાબ્દી, રાજધાની, સંપર્ક ક્રાંતિ એક્સપ્રેસ જેવી ટ્રેનોની ઝડપ વધારવાનો રેલવેનો નિર્ણય\nદેશમાં હાઈ સ્પીડ ટ્રેન પ્રોજેક્ટ શરૂ કર્યા બાદ રેલવેએ અમદાવાદ - મુંબઈ સહિત કેટલાક રૂટ પર સેમી હાઈસ્પીડ ટ્રેનો દોડાવવાની કવાયત હાથ ધરી છે. હાલમાં 80થી 110 કિલોમીટરની ઝડપે દોડતી ટ્રેનોની સ્પીડ વધારી 130થી 160 કિલોમીટર કરાશે. ટ્રેનોની સ્પીડ વધતાં પેસેન્જરોનો મુસાફરીનો સમય ઓછો થશે. અમદાવાદથી મુંબઈ પહોંચવામાં પેસેન્જરોનો અડધાથી એક કલાક સુધીનો સમય બચશે. રેલવે-ટ્રેક મજબૂત કરવાની સાથે રૂટ પર આવતા તમામ રેલવે-ક્રોસિંગ બંધ કરી ઓવરબ્રિજ કે અંડરબ્રિજ તૈયાર કરશે.\nશહેરી વિસ્તારોમાં ટ્રેક પર પશુઓ ન પહોંચી જાય એ માટે ટ્રેકની બન્ને બાજુએ બાઉન્ડરી વોલ અથવા ફેન્સિંગ કરવામાં આવશે. એક રેલવે અધિકારીએ જણાવ્યું હતું કે પ્રથમ તબક્કામાં અમદાવાદ - મુંબઈ ઉપરાંત મુંબઈ-દિલ્હી અને દિલ્હી - કોલકાતા રૂટ પર દોડતી ટ્રેનોની સ્પીડ વધારી 130થી 160 કિલોમીટરની કરાશે. લૉકડાઉન દરમિયાન ટ્રેક સુધારણા કાર્યક્રમનો ઝડપી અમલ કરાયો છે. તમામ કામગીરી 2024 સુધીમાં પૂર્ણ કરી દેવામાં આવશે. પ્રથમ તબક્કામાં આ રૂટ પર દોડતી શતાબ્દી એક્સપ્રેસ, રાજધાની એક્સપ્રેસ, સંપર્ક ક્રાંતિ એક્સપ્રેસ જેવી ટ્રેનોની ઝડપ વધારવામાં આવશે.\nઅમદાવાદ-મુંબઈ રૂટ પર 100થી વધુ ક્રોસિંગ બંધ થશે\nટ્રેનોની સ્પીડ વધારતાં પહેલાં તમામ રેલવે-ક્રોસિંગ બંધ કરાશે, જેમાં વધુ ટ્રાફિક ધરાવતા ક્રોસિંગની જગ્યાએ ઓવરબ્રિજ, ઓછા ટ્રાફિકની જગ્યાએ અંડરબ્રિજ તૈયાર કરવાની સાથે કેટલાક ક્રોસિંગની જગ્યાએ અંડરપાસ પણ તૈયાર કરાશે. અમદાવાદ મુંબઈ રૂટ પર અમદાવાદથી વડોદરા વચ્ચે 50થી વધુ રેલવે-ક્રોસિંગ બંધ કરવાની સાથે મુંબઈ સુધીના રૂટ પર 100થી વધુ ક્રોસિંગ બંધ કરાશે.\nશહેરી વિસ્તારોમાં ટ્રેકની બંને બાજુ બાઉન્ડરી વોલ\nરેલવે શહેરી વિસ્તારોની સાથે રહેણાક વિસ્તારમાં ટ્રેકની બન્ને બાજુએ બાઉન્ડરી વોલ તૈયાર કરાશે. તેની સાથે જ કેટલીક જગ્ગાએ કાંટાવાળી ફેન્સિંગ પણ લગાવી શકાય છે. જેથી રખડતાં પશુઓ કે અન્ય લોકો ટ્રેક સુધી ન પહોંચી શકે. એ જ રીતે રેલવે સ્ટેશનની આસપાસના વિસ્તારોમાં ટ્રેકની બન્ને બાજુએ દબાણ કરી ઝૂંપડપટ્ટી બનાવી લેતા લોકોને પણ અટકાવી શકાય.\nરૂટ પર આવતા વળાંક ઓછા કરવામાં આવશે\nટ્રેક સ્ટ્રક્ચરને વધુ મજબૂત કરવા ટ્રેકમાં લગાવેલાં સ્લીપર નીચે વધુ કોન્ક્રીટ નખાશે. હાલમાં ટ્રેક પર જ્યાં જ્યાં કર્વ (વળાંક) છે તેની તપાસ કરવાની સાથે જ્યાં જરૂર જણાશે ત્યાં કર્વ ઓછા કરાશે. હાલની સિગ્નલ સિસ્ટમને અપગ્રેડ કરી ઓટોમેટિક સિગ્નલ સિસ્ટમ લગાવવામાં આવી રહી છે.


નલિયા કાંડ: પીડિતાના પતિના સ્ફોટક નિવેદનથી ઉઠ્યા સવાલ, શું કહ્યું? જાણો– News18 Gujarati\nનલિયા કાંડ: પીડિતાના પતિના સ્ફોટક નિવેદનથી ઉઠ્યા સવાલ, શું કહ્યું? જાણો\nUpdated: February 11, 2017, 3:50 PM IST\nભાજપની આબરૂની સરેઆમ ફજેતી કરનારા નલિયાકાંડમાં વધુ એક ચોંકાવનારો ખુલાસો સામે આવ્યો છે. અત્યાર સુધી જેના નામને લઇને મોટું રહસ્ય સર્જાયું હતું એ ભાભીને લઇને આજે પીડિતાના પતિએ સ્ફોટક નિવેદન કરતાં આ મામલે અનેક સવાલો ઉઠવા પામ્યા છે. સમગ્ર પ્રકરણને દબાવી દેવા કે પછી ભીનું સંકેલી લેવા માટે મોટા માથાઓએ મોટો દાવ માર્યો હોવાનું ચર્ચાઇ રહ્યું છે.\nભૂજ #ભાજપની આબરૂની સરેઆમ ફજેતી કરનારા નલિયાકાંડમાં વધુ એક ચોંકાવનારો ખુલાસો સામે આવ્યો છે. અત્યાર સુધી જેના નામને લઇને મોટું રહસ્ય સર્જાયું હતું એ ભાભીને લઇને આજે પીડિતાના પતિએ સ્ફોટક નિવેદન કરતાં આ મામલે અનેક સવાલો ઉઠવા પામ્યા છે. સમગ્ર પ્રકરણને દબાવી દેવા કે પછી ભીનું સંકેલી લેવા માટે મોટા માથાઓએ મોટો દાવ માર્યો હોવાનું ચર્ચાઇ રહ્યું છે.\n65 નરાધમો કરતા હતા શોષણ\nભાજપના પદાધિકારીઓ દ્વારા શોષણ કરવાના બહુચર્ચિત નલિયા સેક્સ કાંડમાં પીડિતાના પતિએ આજે મીડિયા સમક્ષ ઘણા ચોંકાવનારા ખુલાસા કર્યા હતા. આ લોકોના ત્રાસથી પીડિતાએ આત્મહત્યા કરવાનું પણ પગલું ભર્યું હતું તો આ રેકેટમાં 35થી 40 યુવતીઓ ફસાઇ હોવાનું પણ કહ્યું હતું.\nશાંતિલાલ કરતો હતો પરેશાન\nપીડિતાના પતિએ મીડિયા સમક્ષ કહ્યું કે, મારી પત્નિના કહેવા મુજબ શાંતિલાલ સોલંકીએ નોકરી અપાવવાના નામે મારી સાથે દુષ્કર્મ આચર્યું હતું અને વીડિયો વાયરલ કરવાની ધમકી આપતો હતો.\nભાભી નિર્દોષ, સારા વ્યક્તિ\nપીડિતાના પતિએ કહ્યું કે, ભાભી બહુ સારા છે. એમણે તો આવુ થતું હોવા અંગે જાણકારી આપી હતી. મીડિયાએ આ અંગે વધુ સવાલ કરતાં પીડિતાના પતિએ કંઇ કહેવાનો ઇન્કાર કર્યો હતો. જેને લઇને અનેક સવાલો ઉઠવા પામ્યા છે.


જિમ્નેસ્ટિક્સ ગેમના નિયમો - CBITKOLAR\nજિમ્નેસ્ટિક્સ ગેમના નિયમો\nNo Comments on જિમ્નેસ્ટિક્સ ગેમના નિયમોPosted in રમતગમત By cbitkolarPosted on May 2, 2022 May 2, 2022\nપુરુષો માટે રમતના પાંચ તબક્કા છે-\nમહિલાઓ માટે ચાર તબક્કા નક્કી કરવામાં આવ્યા છે\nજિમ્નેસ્ટિક્સ ગેમ ઇક્વિપમેન્ટ\nજિમ્નેસ્ટિક્સ પ્લેગ્રાઉન્ડ જિમ્નેસ્ટિક્સ પ્લેગ્રાઉન્ડ\nજિમ્નેસ્ટિક્સ ગેમમાં ટીમની સંખ્યા\nજિમ્નેસ્ટિક્સ રમતના નિર્ધારિત પોશાક\nજિમ્નેસ્ટિક્સના નિયમો રમત\nજિમ્નેસ્ટિક્સ સ્પોર્ટ્સનો રાષ્ટ્રીય પુરસ્કાર વિજેતા જિમ્નેસ્ટિક્સ રમતોનો રાષ્ટ્રીય પુરસ્કાર વિજેતા\nજિમ્નેસ્ટિક્સને રમતગમતની માતા કહેવામાં આવે છે. આ રમતના અભ્યાસથી ખેલાડીના શરીરમાં લવચીકતા, ફિટનેસ, ચપળતા અને ક્ષમતા વધે છે.\nઓલિમ્પિક રમતોમાં જિમ્નેસ્ટિક્સ સ્પર્ધાઓ સૌથી આકર્ષક છે. આ સ્પર્ધામાં કલા અને કૌશલ્ય, પ્રતિભા અને ટેકનોલોજીનો અદ્ભુત સમન્વય જોવા મળે છે.\nજિમ્નેસ્ટિક્સનો વિકાસ પ્રાચીન ગ્રીસમાં શરૂ થયો. જિમ્નાસ્ટિક્સ એ બે શબ્દોથી બનેલું છે – જિમ્ના એટલે કલા અને ટીકા, જેનો અર્થ નગ્ન છે, તેનો સંપૂર્ણ અર્થ નગ્ન થઈને કળા બતાવવાનો છે.\nપ્રાચીન ગ્રીસમાં આ રમત માત્ર પુરૂષો માટે જ હતી, પરંતુ આજના યુગમાં પુરૂષો કરતા મહિલાઓ વધુ ઉત્સાહથી ભાગ લઈ રહી છે. મહિલાઓનું શરીર પુરૂષો કરતા વધુ લચીલું હોય છે, તેથી મહિલાઓ આ ગેમ માટે વધુ યોગ્ય છે.\n1. ફ્લોર કસરત\n2. વોલ્ટ પામેલ હોર્સ\n3. સમાંતર બાર\n4. આડી પટ્ટી અને\n5. રીંગ |\n1. બીમ સંતુલન,\n2. ફ્લોર કસરત\n3. વૉલ્ટિંગ ઘોડો,\n4. અસમાન બાર.\nએવું માનવામાં આવે છે કે આધુનિક જિમ્નેસ્ટિક્સ સ્પર્ધાઓમાં કરવામાં આવતી મોટાભાગની કસરતોની શોધ જર્મનીના શ્રી જ્હોન દ્વારા કરવામાં આવી હતી. એટલા માટે શરૂઆતમાં રમત પર સંપૂર્ણપણે જર્મનોનું વર્ચસ્વ હતું.\n1986માં એન્થેસમાં યોજાયેલી પ્રથમ ઓલિમ્પિક ગેમ્સમાં જિમ્નેસ્ટિક્સમાં જર્મનીને સૌથી વધુ સફળતા મળી હતી. આ પછી યુરોપિયન વર્ચસ્વની પ્રક્રિયા શરૂ થઈ.\nએક રેકોર્ડ તરીકે કહી શકાય કે માત્ર 1904માં સેન્ટલુઈમાં ઓલિમ્પિક ગેમ્સમાં યજમાન અમેરિકાને ટીમનો ખિતાબ મળ્યો હતો, નહીં તો યુરોપિયન દેશો, ખાસ કરીને ઈટાલી વિજયી હોત. યજમાન જર્મનીએ 1936માં બર્લિન ગેમ્સમાં પુરૂષો અને મહિલા બંને ટાઇટલ મેળવ્યા હતા.\nસોવિયેત સંઘે 1952માં હેલસિંકી ઓલિમ્પિકમાંથી ઓલિમ્પિક ગેમ્સમાં પ્રવેશતાની સાથે જ જિમ્નેસ્ટિક્સમાં તેની શ્રેષ્ઠતા સાબિત કરી હતી. રોમ ઓલિમ્પિકમાં યુરોપને એશિયામાંથી જાપાનના રૂપમાં મજબૂત પડકારનો સામનો કરવો પડ્યો હતો. જાપાન ચાર ઓલિમ્પિક ગેમ્સમાં પુરૂષોની ટીમ ઈવેન્ટનું વિજેતા બન્યું.\nજિમ્નેસ્ટિક્સમાં ખેલાડીએ વિવિધ સાધનોનો ઉપયોગ કરીને પોતાનું સંતુલન, કૌશલ્ય અને ટેકનિક દર્શાવવાની હોય છે. જિમ્નેસ્ટિક્સ ફેડરેશન ઑફ ઈન્ડિયાના જણાવ્યા મુજબ, છોકરાઓ અને છોકરીઓની મેચો નીચેના સાધનો પર યોજવામાં આવે છે. આ સ્પર્ધાઓ ફરજિયાત અને વૈકલ્પિક બંને જૂથોમાં છોકરાઓ અને છોકરીઓ માટે છે.\nછોકરાઓ માટે છોકરીઓ માટે\n1. સમાંતર બાર 1. બીમ બેલેન્સ\n2. વૉલ્ટિંગ હોર્સ 2. ગ્રાઉન્ડ જિમ્નેસ્ટિક્સ\n3. ગ્રાઉન્ડ જિમ્નેસ્ટિક્સ 3. અન-ઇવન-બાર\n4. આડી પટ્ટી 4. વૉલ્ટિંગ હોર્સ\n5. રોમન રીંગ\n6. પોમલ્ડ હોર્સ\nતેના ક્ષેત્રનું ક્ષેત્રફળ ખાસ નક્કી નથી, પરંતુ સામાન્ય રીતે તેના માટે 60 મીટર લાંબો અને 30 મીટર પહોળો વિસ્તાર આપવામાં આવે છે. આ વિસ્તારમાં સાધનોના સંગ્રહ, ગોદડાં અને તાલીમ માટેની જગ્યા પણ સામેલ છે.\nટીમ સ્પર્ધામાં, દરેક ટીમમાં7ખેલાડીઓ હોય છે. સાતમો ખેલાડી અવેજી તરીકે રમે છે. તે કોઈપણ રમતમાં ભાગ લઈ શકે છે.\nવિવિધ કસરત સ્પર્ધાઓ જેમ કે F.I.G. ઓલિમ્પિક રમતો, આંતરરાષ્ટ્રીય અને પ્રાદેશિક સ્પર્ધાઓ વગેરેમાં નિર્ણાયકોની સંખ્યા5હોવી જોઈએ, જેમાંથી એક ઉચ્ચ ન્યાયાધીશ હોવો જોઈએ. સ્પર્ધાઓમાં ભાગ લેતા સંગઠનોમાંથી ઉચ્ચ ન્યાયાધીશોની પસંદગી ન કરવી જોઈએ.\nઉચ્ચ ન્યાયાધીશ જૂથના નેતા, સ્પર્ધાઓ અને અન્ય ન્યાયાધીશોને ધ્વજવંદન કરીને સ્પર્ધા શરૂ કરવા માટે સંકેત આપશે અને જો વિદ્યુત સંસાધનોનો ઉપયોગ કરવામાં આવી રહ્યો હોય તો લીલી બત્તી દર્શાવશે અને સ્પર્ધા સમાપ્ત કરવા માટે લાલ ધ્વજ અથવા લાલ બત્તીનો સંકેત આપશે.\nજ્યારે સંકેત આપવામાં આવે છે, ત્યારે સ્પર્ધક ઉચ્ચ અને અન્ય ન્યાયાધીશોને સંકેત આપવા માટે તેનો જમણો હાથ ઊંચો કરશે કે તે રમત શરૂ કરવા માટે તૈયાર છે. ઉચ્ચ ન્યાયાધીશ અન્ય ન્યાયાધીશો દ્વારા આપવામાં આવેલા ગુણનું મૂલ્યાંકન કરશે. જો તે તેમનાથી સંતુષ્ટ ન હોય, તો તે સલાહ લેશે.\n1. સ્પર્ધાઓમાં દરેક સ્પર્ધામાં શર્ટ કે જર્સી પહેરવી જરૂરી છે.\n2. પ્રથમ સ્પર્ધા માટે, દરેક સ્પર્ધકે સમાન ડ્રેસ પહેરવાનો રહેશે. જો કોઈ રાષ્ટ્રમાં માત્ર એક જ સ્પર્ધક હોય, તો તેણે તમામ સ્પર્ધાઓમાં તેનું પાલન કરવું જોઈએ.\n3. બધા સ્પર્ધકોએ ગ્રાઉન્ડ એક્સરસાઇઝ માટે શોર્ટ્સ અને જિમ્નેસ્ટિક શૂઝ અથવા સફેદ પેન્ટ અને જિમ્નેસ્ટિક શૂઝ પહેરવા જોઈએ.\n4. બધા સ્પર્ધકોએ રિંગ, કાઠી, કાઠી અને સમાંતર લાકડીઓ પર કરવામાં આવતી કસરત દરમિયાન સફેદ પેન્ટ અને જિમ્નેસ્ટિક શૂઝ પહેરવા આવશ્યક છે.\n1. જજ સાથે સ્પર્ધકના સંબંધ રાખવાને ગેરકાનૂની માનવામાં આવે છે.\n2. સ્પર્ધામાં ટીમના ખેલાડીઓ એક જ રંગનો ડ્રેસ પહેરે છે.\n3. રમતની શરૂઆત પહેલા કોઈપણ ખેલાડીને બદલી શકાય છે.\n4. રમતના મેદાન પરનો કોઈપણ ખેલાડી કાંડાબંધ અથવા ચામડાની પકડનો ઉપયોગ કરી શકે છે.\n5. રમત દરમિયાન અકસ્માત થવાની સંભાવના છે. અકસ્માતમાં મદદ કરવા માટે સહાયક તેની સાથે હોઈ શકે છે, પરંતુ રમતગમતના સંદર્ભમાં તે કોઈ મદદ કરી શકે નહીં.\n6. એક ટીમને વોર્મ અપ કરવા માટે 150 સેકન્ડનો સમય આપવામાં આવે છે.\n7. કોઈપણ સ્પર્ધક ઉચ્ચ ન્યાયાધીશની પરવાનગી વિના તેની બેઠક છોડી શકશે નહીં. આમ કરવાથી સ્પર્ધામાંથી બહાર થઈ શકે છે.\nરાષ્ટ્રીય પુરસ્કાર વિજેતા\nશ્યામ લાલ 1961\nમન્ટુ દેવનાથ 1975\nસુનીતા શર્મા 1985\nકૃપાલી પટેલ 1989\nકલ્પના દેવનાથ 2000\nજિમ્નેસ્ટિક્સ નિયમો સંબંધિત શોધો\nજિમ્નેસ્ટિક્સ એક્સરસાઇઝના પ્રકાર જિમ્નેસ્ટિક્સ એક્સરસાઇઝના પ્રકાર\nજિમ્નેસ્ટિક્સ વ્યાખ્યા જિમ્નેસ્ટિક્સ વ્યાખ્યા\nજિમ્નેસ્ટિક્સ કેવી રીતે શીખવું\nકલાત્મક જિમ્નેસ્ટિક્સ કલાત્મક જિમ્નેસ્ટિક્સ\nજિમ્નેસ્ટિક્સ ઇક્વિપમેન્ટ જિમ્નેસ્ટિક્સ ઇક્વિપમેન્ટ\nલૉન ટેનિસ અને તેના નિયમો\nજુડો ખેલ રમવાના નિયમો


Inspirational Story Kerala coolie Sreenath K crack UPSC exam from free railway station wi fi – News18 Gujarati\nકેરળના કુલીએ રેલવે સ્ટેશનના ફ્રી વાઇફાઇનો ઉપયોગથી પાસ કરી UPSCની પરીક્ષા, વાંચો Positive Story\nImage credit- UPSC Pathshala\nInspirational Story: શ્રીનાથ રેલ્વે સ્ટેશન પર ફ્રી વાઈફાઈની મદદથી ઓનલાઈન લેક્ચર સાંભળતો હતો.\nLast Updated : January 09, 2022, 09:09 IST\nPositive Story: આજના કરિયર ઓરિએન્ટેડ વિશ્વમાં દરેક વ્યક્તિ એક સ્વપ્ન સાકાર કરવા માટે આગળ વધી રહી છે. આવું જ એક સપનું કેરળના કુલી (Kerala coolie Sreenath K ) શ્રીનાથ કે. (shreenath k.) જોઈ રહ્યો હતો. જેણે સિવિલ સર્વન્ટ બનવાનું પોતાનું સપનું પૂરું કર્યું છે. તેણે માત્ર પોતાનું સપનું જ પૂરું નહીં પરંતુ KPSC, UPSC, UPPSC, RPSC, BPSC જેવી સિવિલ સર્વિસ પરીક્ષામાં બેસવા જઈ રહેલા ઘણા ઉમેદવારો માટે પ્રેરણાસ્ત્રોત પણ બન્યા છે. તેમની સફળતાની ગાથા (Inspirational Story) નોંધપાત્ર છે, કારણ કે તેમણે આ પરીક્ષા કોઈપણ પુસ્તક અને ખાનગી શિક્ષક વિના પાસ કરી છે. આવો જાણીએ તેની રસપ્રદ કહાની.\nદીકરીને પોતાના જેવું જીવન આપવા માંગતો ન હતો\nશ્રીનાથ મુન્નારનો વતની છે, જે પહેલા કેરળના એર્નાકુલમ રેલ્વે જંકશન પર કુલી તરીકે કામ કરતો હતો. તે એક મધ્યમ વર્ગીય પરિવારનો છે અને તેના પરિવારમાં તે એક માત્ર કમાણી કરે છે. 2018 માં, જ્યારે તે 27 વર્ષનો હતો, ત્યારે તેને સમજાયું કે, કુલીની આવક તેના પરિવાર માટે પૂરતી નથી. તે સમયે તેને એક વર્ષની પુત્રી હતી. શ્રીનાથ ઈચ્છે છે કે, તેણે બાળપણ અને યુવાનીમાં જે મુશ્કેલીઓ જોઈ છે તે તેની દીકરી ન જુએ. આવી સ્થિતિમાં, તેણે પુત્રીને સારું બાળપણ આપવાનું નક્કી કર્યું. રોજની 400-500ની કમાણી કરવા માટે તેણે સવારની સાથે નાઇટ શિફ્ટમાં કામ કરવાનું શરૂ કર્યું, પરંતુ તેમ છતાં તેનો ખર્ચ પૂરો થતો ન હતો.\nકોચિંગ સેન્ટરની ફી તેને પરવડે તેમ ન હતી\nશ્રીનાથ હંમેશા પોતાના પરિવાર વિશે વિચારતો હતા અને કોઈપણ રીતે પરિવારનું ભવિષ્ય સુધારવા માંગતો હતો. એક દિવસ તેણે કેરળ પબ્લિક સર્વિસ કમિશન (KPSC)ની પરીક્ષા આપવાનું વિચાર્યું, પરંતુ તે જાણતો હતો કે તે કોચિંગ સેન્ટરની ફી ચૂકવી શકશે નહીં. આ પછી તેણે KPSCની તૈયારી કરવાની બીજી રીત શોધી કાઢી.\nરેલ્વે સ્ટેશન પર ફ્રી વાઈફાઈની મદદથી ઓનલાઈન લેક્ચર સાંભળતો\nતે સમયે તેની પાસે તેનો મોબાઈલ હતો. તેને ખબર હતી કે, જાન્યુઆરી 2016માં સરકારે મુંબઈ સેન્ટ્રલ રેલ્વે સ્ટેશનમાં ફ્રી વાઈફાઈ સેવા પૂરી પાડી છે, ત્યારબાદ તે મુંબઈ સેન્ટ્રલ આવ્યો અને KPSC સિવિલ સર્વિસીસની તૈયારી કરવા લાગ્યો. શ્રીનાથ પાસે જેટલા પૈસા હતા તે તેણે પુસ્તકો પાછળ નહીં પરંતુ ઈયરફોન, મેમરી કાર્ડ, સિમ કાર્ડ અને સ્માર્ટફોન પાછળ ખર્ચ્યા. હવે તે શ્રીનાથ રેલ્વે સ્ટેશન પર ફ્રી વાઈફાઈની મદદથી ઓનલાઈન લેક્ચર સાંભળતો હતો.\n2018માં KPSC લેખિત પરીક્ષા પાસ કરી હતી\nશ્રીનાથે આ ટેકનિકનો ઉપયોગ કરીને વર્ષ 2018માં કેરળ પબ્લિક સર્વિસ એક્ઝામિનેશન (KPSC) લેખિત પરીક્ષા પાસ કરી. શરૂઆતથી જ, શ્રીનાથ એવી નોકરીની ઈચ્છા રાખતો હતો જે તેને તેના ગામ અને પરિવારની પરિસ્થિતિ બદલવામાં મદદ કરે અને વાજબી માસિક આવક મેળવી શકે. નોંધનીય છે કે, તે હાલમાં સરકારના જમીન મહેસૂલ વિભાગ હેઠળ ગ્રામ્ય ક્ષેત્ર સહાયક તરીકે કામ કરે છે.\nઆ પણ વાંચો - teacher requirements: પંચમહાલ, દાહોદ, મહિસાગર જિલ્લાના ઉમેદવારો માટે પ્રવાસી શિક્ષકની ભરતી\n'ફ્રી વાઇફાઇથી મારું જીવન બદલાયું'\nતેણે મીડિયા સાથેની વાતચીતમાં કહ્યું હતું કે, "હું ત્રણ વખત પરીક્ષામાં હાજર થયો છું અને આ પહેલીવાર છે જ્યારે મેં સ્ટેશન પર વાઇ-ફાઇનો ઉપયોગ કર્યો છે. હું ઇયરફોનની મદદથી લેક્ચર સાંભળું છું અને મારા મગજમાં રહેલા પ્રશ્નોનું નિરાકરણ લાવુ છું. આ રીતે હું અભ્યાસ કરુ છું. કામ કરતી વખતે. જ્યારે મને ખાલી સમય મળે છે ત્યારે હું રાત્રે અભ્યાસ કરું છું" તેણે કહ્યું હતું કે, "સ્ટેશન પર ફ્રી વાઇફાઇ સેવાએ તેના માટે આવી તકો ખોલી છે".\nઆ પણ વાંચો - CAT 2021 Results : અમદાવાદના ચિરાગે રીસર્ચ છોડીને આપી CAT, પ્રથમ ટ્રાયલમાં 100 પર્સન્ટાઇલ મેળવ્યા\nતે કુલીની મુશ્કેલ નોકરી પણ આ અભ્યાસ દરમિયાન છોડી શકે તેમ ન હતો. કારણ કે, આ નોકરી તેના પરિવારનું ગુજરાન ચલાવતી હતી. શ્રીનાથનું જીવન એવા ઘણા લોકો માટે ઉદાહરણ છે જેમને સમાન તકો નથી મળતી પરંતુ તેઓ પોતાના જીવનમાં કાંઇક બનાવવા માંગે છે.\nFirst published: January 09, 2022, 09:05 IST\nTags: Good story, Inspirational, Positive story, કેરલ, ભારત


ક્રેડિટ કાર્ડના કામ માટે આવતા એજન્‍ટને ઓટીપી કે પાસવર્ડ આપતા ચેતજો નહીં તો એકાઉન્‍ટ સા. થઇ જશે અને દેવાદાર બની જશોઃ અમદાવાદના રૂરલ સાયબર ક્રાઇમે મિલન ચોક્‍સીને ઝડપી લીધો\nઅમદાવાદ: જો આપને ક્રેડિટ કાર્ડ બંધ કરાવવાનું હોય તો ક્રેડિટ કાર્ડના કામ માટે આવતા એજન્ટને ઓટીપી કે પાસવર્ડ આપતા ચેતજો. નહીં તો , એકાઉન્ટ થઈ જશે સાફ અને બની જશો મોટા દેવાદાર. આવા જ એક આરોપીની અમદાવાદ રૂરલ સાઇબર ક્રાઇમે ધરપકડ કરી પાંચે ગુનાનો ભેદ ઉકેલ્યો છે. જો કે ક્રેડિટ કાર્ડ લેતા પહેલા લોકોએ પુરતુ વેરિફિકેશન કરવું પડે તે ખુબ જ જરૂરી છે.\nપોલીસ કસ્ટડીમાં રહેલા આરોપીને ધ્યાનથી જુઓ આરોપીનું નામ છે મિલન ચોકસી. અમદાવાદના શાહીબાગ વિસ્તારમાં રહેતો મિલન ચોકસી ક્રેડિટ કાર્ડ ડિપાર્ટમેન્ટમાં કામ કરતો હતો. પરંતુ કોરોના કાળમાં નોકરીમાંથી હાથ ગુમાવી બેઠેલા મિલન ચોકસી એ લોકોને છેતરવાનું શરૂ કરી દીધું. જે ગ્રાહકોને મિલન ક્રેડિટ કાર્ડ વેચાતા હતા તેઓને વપરાશ ન હોવાથી બંધ કરાવવા માટેની જાણ કરતા જ મિલન ને પોતાની અલગ જ મોડેસ ઓપરેન્ડીથી છેતરપિંડી કરવાનું શરૂ કરી દીધું. આરોપી મિલન વ્યાસ પૂછપરછમાં સામે આવ્યું કે, પોતે જે સિટી બેન્કના ક્રેડિટ કાર્ડ ડિપાર્ટમેંટમાં નોકરી કરતો હતો. જે લોકોને ક્રેડિટ કાર્ડ આપ્યા હતા. તેમનો ઉપયોગ ન હોવાથી એજન્ટ તરીકે બંધ કરાવવા માટે મિલનને ફોન આવતા.\nજેથી મિલન ગ્રાહક ના ઘરે જઈ ક્રેડિટ કાર્ડ બંધ કરાવવા માટેની ઓનલાઇન પ્રોસેસ કરવી પડશે છે તેવું કહીને મોબાઇલ અને ઇ-મેલ આઇડી ચેન્જ કરી નાખતો. જેથી તમામ હકીકત અને અપડેટ ની જાણ પોતાને થાય અને આ જ મોડેસ ઓપરેન્ડીથી એક પછી એક પાંચેક ગ્રાહકોને તેને ભોગ બનાવ્યા હતા. આરોપી આ તમામ રૂપિયા પોતાના અંગત ઉપયોગ માટે વાપરતો. ફરિયાદીને પોતાના ઘરે જ્યારે ક્રેડિટકાર્ડ ના લાખો રૂપિયા ભરવા માટે બિલ આવ્યા ત્યારે પોલીસનો સંપર્ક કરવામાં આવતા તમામ કૌભાંડનો પર્દાફાશ થયો. પોલીસે આરોપીને ટેકનીકલ એનાલીસીસ ના આધારિત ઝડપી પાડી વધુ પૂછપરછ શરૂ કરી છે.


25% increase in demand for farm houses around Ahmedabad city | અમદાવાદ શહેરની આસપાસનાં ફાર્મ હાઉસની ડિમાન્ડમાં 25% વધારો - Divya Bhaskar\n25% Increase In Demand For Farm Houses Around Ahmedabad City\nકોરોના ઈફેક્ટ:અમદાવાદ શહેરની આસપાસનાં ફાર્મ હાઉસની ડિમાન્ડમાં 25% વધારો\nલોકોની ડિમાન્ડને પગલે આર્કિટેક્ટ નવા પ્લાનમાં ઉમેરી રહ્યા છે વર્કફ્રોમ માટેની સ્પેસ\nકોરોના મહામારીના કારણે ઈન્ફ્રાસ્ટ્રકચર , ઈન્ટિરિયર, આર્કિટેકચર અને રિયલ એસ્ટેટ બિઝનેસમાં ચેન્જ જોવા મળ્યો છે. એક તરફ ડેવલપર્સે રેસિડેન્શિયલ અને ઓફિસ માટે ઓફર આપી છે તો બીજી તરફ તેના ઇન્ફ્રાસ્ટ્રક્ચર અને આર્કિટેકચરમાં ચેન્જ જોવા મળ્યા છે. આ સમયમાં 20થી 30 કિમીના અંતરે હોય તેવા ફાર્મ હાઉસની ડિમાન્ડ વધી છે. અમદાવાદ રિયલ્ટોર્સ એસોસિએશનના પ્રમુખ નિષિત શાહે કહ્યું કે, ‘વિકેન્ડ સ્પેન્ડ કરવા માટે લોકો શહેરની આસપાસની જગ્યા લે છે. તેમાં શિલજ, રાંચરડા વધારે પસંદ કરે છે. આ ઉપરાંત વર્ક ફ્રોમ હોમ સ્પેસ પણ માંગે છે.’ સિટી ભાસ્કરનો આ અંગેનો સંપૂર્ણ અહેવાલ.\nબેકયાર્ડમાં ટેબલ ખુરશી મુકી સ્ટુડન્ટ્સને ટ્રેનિંગ આપું છું\nIAS કોચિંગ ક્લાસિસના ટ્રેનર મોહિની ખાચરે જણાવ્યું કે, બંગલાના બેકયાર્ડમાં ટ્રેનિંગ ક્લાસિસની શરૂઆત લોકડાઉન પછી કરી હતી. હવે IAS ટ્રેનિંગ માટે વર્ચ્યુઅલી ક્લાસિસ આપી રહ્યા છીએ. બેકયાર્ડમાં ટેબલ અને ચાર ખુરશી મુકી લેપટોપથી સ્ટુડન્ટ્સને ટ્રેનિંગ આપું છું. કોરોનાના કારણે કોચિંગ ક્લાસિસ બંધ હોવાથી સોશિયલ ડિસ્ટન્સ જાળવી શકાય છે.\nમેં મારા લાઇબ્રેરી સેકશનને ઓફિસ સ્પેસમાં કન્વર્ટ કરી\nઇસ્ટ ઇન્ડિયા એલિવેટરના મેઘઆદિત્યસિંહ ખાચરે કહ્યું કે, લોકડાઉનમાં મેં મારા ઘરની લાઇબ્રેરી સેકશનને ઓફિસ સ્પેસમાં કન્વર્ટ કરી છે. આ સાથે એલિવેટર્સ ઇન્ડસ્ટ્રીમાં ઘણા ફેરફાર આવ્યા છે. જેમાં પ્યોરીફિકેશન સર્વિસીસ આપવામાં આવી છે. આ એલિવેટર્સમાં 99% જર્મ્સ અને કોવિડ-19 બેક્ટેરિયાને મારી શકાય તેવું પ્યોરીફિકેશન ફેન લગાવવામાં આવ્યું છે.\nગેસ્ટરૂમને અમે વર્ક સ્પેસમાં કન્વર્ટ કર્યો\nવર્ક ફ્રોમ હોમના કારણે અમે ગેસ્ટરૂમને વર્ક સ્પેસમાં કન્વર્ટ કરી દીધો છે. જેમાં આરામથી ઓફિસના કામ કરી શકીએ છીએ. મારી વાઇફ ફૂડ ક્રિએટર છે અને મારો ઈમ્પોર્ટ-એક્સપોર્ટનો બિઝનેસ છે જેથી અમે નવા ઘરમાં પ્લાન ચેન્જ કરી વેટિંગ સ્પેસને વર્ક સ્પેસમાં ફેરવી દીધો છે. - તેજસ અને જાનકી દેસાઇ, ક્લાઇન્ટ\nવર્ક ફ્રોમ હોમ સ્પેસ સ્કિમમાં જોવા મળશે\nશિવાલીક શારદા હાર્મનીમાં 3BHK એપાર્ટમેન્ટની સાથે વર્ક ફ્રોમ સ્પેસ આપવામાં આવે છે. વર્તમાન કોરોનાકાળના આ સમયમાં લોકોની ડિમાન્ડ પણ હતી. આ સ્પેસ 60થી 70 સ્કવેર ફૂટની છે. આ સ્પેસના કારણે બજેટમાં કે રેસિડન્શિયલ એરિયામાં કોઈ ખાસ ફરક નહીં પડે. જેની ડિઝાઈન હજી તૈયાર થઈ રહી છે. - ચિત્રક શાહ, શિવાલીક ગ્રૂપ\nઈન્ફ્રાસ્ટ્રકચરમાં પ્લાનિંગ ચેન્જ કર્યા\nકોરોના મહામારીના કારણે મોટાભાગના લોકો ઓફિસ હોમ પ્રિફર કરે છે. કેમ કે આ સેફ્ટી મેટર છે. આ કામને પ્રોફેશનલ ટચ આપવા માટે લોકડાઉન પહેલા ચાલતી સાઈટમાં અનલોક પછી ડિઝાઈન બદલાવી વેઈટિંગ એરિયાને અમે ઓફિસમાં કન્વર્ટ કરી છે. આ પ્રકારના ચેન્જિસ માટે અમારી પાસે કેટલાક જૂના કલાઇન્ટ્સના કોલ્સ પણ આવી રહ્યા છે. - કુલીન પટેલ, આર્કિટેક્ચર\nઘર, ઓફિસ પાસે લેવાનું વિચારે છે\nઅગાઉ 10 ટકા જેટલી ફાર્મ હાઉસની ઈન્કવાયરી આવતી હતી. જ્યારે હવે તેની ડિમાન્ડ 25 ટકા વધી છે. લોકો ફાર્મ હાઉસ પર એક વિકને બદલે એક-બે મહિના રોકાય છે અને ત્યાંથી કામ કરે છે. જ્યારે એક કન્સલટન્ટ તરીકે લોકો નવા ઘર લેતા પહેલા ગાર્ડન સ્પેસ અને ખુલ્લી જગ્યા હોય તેમજ ઓફિસથી નજીક હોય તેની પસંદ કરે છે. - આનંદ ચોક્સી, MD, ધ રિયલ એસ્ટેટ કનેક્ટ\nલોકો વર્ક ફ્રોમ હોમ સ્પેસને ચેન્જ કરે છે\nહાલ લોકો પોતાના ઘરમાં એક ખૂણાને સંપૂર્ણ વર્ક સ્પેસમાં બદલી લેતા હોય છે. આ સ્પેસમાં લોકો એક ટેબલ સાથે લેપટોપ ચાર્જિંગ સ્ટેન્ડ અને ખુરશી મુકી વર્કિંગ સ્પેસ ક્રિએટ કરી શકે છે. 100 ટકા લોકો આ સ્પેસને હવે તેમનાં રોજિંદા જીવનમાં અપનાવી રહ્યા છે. મારા ઘરે મેં સ્ટુડિયો તૈયાર કર્યો છે. - કંદર્પ શાહ, પ્રિન્સિપલ આર્કિટેક્ટ, ત્વષ્ટા


સપ્ટેમ્બર મહિનામાં ફરવાનું પ્લાનિંગ કરતાં લોકો માટે આ રહ્યા ૭ જબરદસ્ત વેકેશન સ્પોટ, સ્વર્ગ જેવો આનંદ આવશે - Adhuri Lagani\nસપ્ટેમ્બર મહિનામાં ફરવાનું પ્લાનિંગ કરતાં લોકો માટે આ રહ્યા ૭ જબરદસ્ત વેકેશન સ્પોટ, સ્વર્ગ જેવો આનંદ આવશે\nફરવાના શોખીન લોકોને હંમેશા જોઈએ છે કે તેમની પાસે એક પછી એક ટ્રીપ પ્લાન હોય. એવા લોકોને ઘર પર બેસવાનું જરા પણ પસંદ નથી હોતું. જો તમે પણ તે લોકોમાં આવો છો જેને ફરવાનું ખુબ પસંદ છે અથવા તો કંટાળો દુર કરવા માટે ફરવાનું પ્લાનિંગ કરી રહ્યા છો તો હવે તમે સમાન પેક કરવાની તૈયારી કરી લો. કારણ કે અમે સપ્ટેમ્બરમાં ફરવા વાળી એવી સુંદર અને શાનદાર જગ્યાઓને લઈને આવ્યા છે, જે વરસાદની ઋતુ પછી ખુબ જ સુંદર લાગે છે. તમે પણ જાણો છો તે જગ્યા વિશે.\nકલિમ્પોંગ, પશ્ચિમ બંગાળ\nપશ્ચિમ બંગાળમાં હિમાલય ની તળેટીમાં વસેલું એક અનોખું હિલ સ્ટેશન કલિમ્પોંગ પુર્વી ભારતનું એક લોકપ્રિય પર્યટન સ્થળ છે. કલિમ્પોંગ સપ્ટેમ્બરમાં ફરવા માટે સૌથી સારી જગ્યા માંથી એક છે. તેનો લીલોછમ નજારો, મોટા-મોટા ચા નાં બાગ ખુબ જ સુંદર દ્રશ્ય રજુ કરે છે. લેપચા સંગ્રહાલય, મેક ફાર્લન ચર્ચ, ડો. ગ્રેહામ હોમ, દેઓલો હિલ, મોરન હાઉસ, ડપ્રિંન મઠ અને સોંગા ગુંબા અહીંના પ્રમુખ આકર્ષણ છે. તો તમારે અહીં જરૂર જવું જોઈએ.\nજીરો, અરુણાચલ પ્રદેશ\nઅરુણાચલ પ્રદેશમાં જીરો શહેરનું શાંત વાતાવરણ, ઠંડી હવા અને સુંદર પહાડોની મનમોહક પૃષ્ઠભુમિમાં, તમને સપ્ટેમ્બર મહિનામાં ફરવા માટે જરૂર જવું જોઈએ. જીરો અરુણાચલ પ્રદેશનું એક વિચિત્ર જુનું શહેર છે. જે આપા તાની જનજાતિનું ઘર છે અને પોતાની દેવદાર ની પહાડીઓ, જીરો મહોત્સવ અને ભાતનાં ખેતરો માટે પ્રસિદ્ધ છે. તૈલી વૈલી વન્યજીવન અભયારણ્ય, કિલે પાખો, મેઘના ગુફા મંદિર, સિદ્ધેશ્વર નાથ મંદિર, હાપોલી, પાઈન ગ્રોવ અને ટીપી આર્કેડ રિસર્ચ ફાર્મ અહીંનાં પ્રમુખ આકર્ષણ છે.\nગુજરાતમાં રહેલા દમણ અને દીવ એક ખુબ જ સુંદર દ્વીપ છે. જ્યાં તમે તમારા સ્ટ્રેસને દુર કરવા માટે થોડો સમય પસાર કરી શકો છો. અહીંના સમુદ્ર તટ પર વધારે ભીડ જોવા નથી મળતી. સાથે જ અહીંના ખાણોની દ્વીપની વાસ્તુકલા માં તમે ગુજરાતી અને પુર્તગાલી સંસ્કૃતિ ની ઝલક પણ જોઈ શકો છો. નૈદ ગુફા, દીવ સંગ્રહાલય, આઈ એન એસ કુકરી મેમોરિયલ, જમપા ગેટ વે, પાની કોટા કિલ્લા, દીવ કિલ્લા, ગંગેશ્વર મંદિર અને અસિસી નાં સેન્ટ ફ્રાન્સિસ ચર્ચ અહીંના પ્રમુખ આકર્ષણ છે.\nત્રણ સુંદર નીલગીરી હિલ સ્ટેશનમાંથી એક કુન્નુર પશ્ચિમી ઘાટનું બીજું સૌથી મોટું હિલ સ્ટેશન છે. અહીં ૧૯૩૦ મીટરની ઊંચાઈ પર અને ઉટીથી માત્ર ૧૯ કિલોમીટરનાં અંતર પર સ્થિત છે. સુંદર દ્રશ્ય, કિલ્લા અને પાર્ક, પહાડી જે અદભુત દ્રશ્ય પ્રસ્તુત કરે છે અને આ હિલ સ્ટેશનની શાંતિ તેને ભારતમાં સપ્ટેમ્બરમાં ફરવા માટે આદર્શ સ્થાનમાંથી એક બનાવે છે. કુન્નુર નીલગીરીનાં પહાડ અને કેથરિન વોટરફોલ નાં મનોરમ દ્રશ્ય પણ રજુ કરે છે. કુન્નુર માં તમે ટ્રેકીંગની પણ મજા લઈ શકો છો. લેમ્બસ રોક, સિમ્સ પાર્ક, સેંટ જોર્જ ચર્ચ, ડોલ્ફિન નોજ અને લેડી કેનિગ્સ સીટ અહીંનાં પ્રમુખ આકર્ષણ છે.\nશ્રીનગર, જમ્મુ કાશ્મીર\n“પૃથ્વી પર સ્વર્ગ” નાં રૂપમાં પ્રસિદ્ધ શ્રીનગર જેલમ નદીના તટ પર જમ્મુ અને કાશ્મીરના કેન્દ્રશાસિત પ્રદેશમાં સ્થિત છે. સપ્ટેમ્બરમાં ફરવા વાળા માટે શ્રીનગર ખુબ જ સારી જગ્યા છે. શ્રીનગર ભારતના થોડા સૌથી ઉત્તમ મોગલ યુગનાં બગીચાનું ઘર છે. જેમાં પ્રમુખ આકર્ષણ નિશાંત બાગ, શાલીમાર બાગ અને ચસ્મ-એ-શાહી ગાર્ડન રહેલ છે. શ્રીનગરમાં જોવા માટે ઘણું બધું છે. સાથે જ અહીંનું કાશ્મીરી વ્યંજન આખી દુનિયામાં પ્રસિદ્ધ છે. તો અહીં ફર્યા બાદ સ્થાનીય ભોજનને પણ જરૂર અજમાવો. ગુલમર્ગ, નિશાંત બાગ, જામા મસ્જિદ, પહલગામ અને હઝરતબલ મસ્જિદ અહીંના પ્રમુખ આકર્ષણ છે. શ્રીનગર કાશ્મીરી શોલ, કાશ્મીરી સફરજન અને સુકામેવા માટે પણ પ્રસિદ્ધ છે. જેને લાલ ચોકબજાર થી ખરીદી શકાય છે.\nપોંડિચેરી આધિકારિક રીતે પુદુચેરી રૂપમાં જાણીતું છે. પાંડીચેરી ભારતના સાત કેન્દ્રશાસિત પ્રદેશ માંથી એક છે, જે તામિલનાડુના દક્ષિણી રાજ્યથી ઘેરાયેલું છે. પુર્વ ફ્રાંસીસી ઉપનીવેશ, પોંડિચેરી પોતાના સુંદર કેફે, ફ્રાંસીસી ભોજન, શાંત સમુદ્રતટ માટે પ્રસિદ્ધ છે. સુંદર પીળી ઇમારતો થી લઈને ધુપ વાળા સમુદ્ર તટ સુધી, તમારી યાત્રાને યાદગાર બનાવવા માટે પોંડિચેરીમાં ફરવા માટે ઘણું બધું છે. પેરેડાઈઝ બીચ, અરબિંદો આશ્રમ, એરોવિલે, સી સાઈડ પ્રોમેનેડ અહીંનાં પ્રમુખ આકર્ષણ છે.\nઅમૃતસર વિશેષરૂપથી મોન્સુન પછી ભારતના ઉત્તરી ભાગમાં ફરવા માટે શીર્ષ સ્થાનોમાંથી એક છે. અહીંના પ્રમુખ આકર્ષણ સુવર્ણ મંદિરમાં ભક્તો અને પર્યટકોનું આવવા-જવાનું લાગી રહે છે અને સપ્ટેમ્બરની શરૂઆત થી વરસાદ પછી વાતાવરણ ઠંડુ થયા પછી પર્યટકોની સંખ્યા વધવા લાગે છે. ધાર્મિક સ્થળ સિવાય શહેરમાં થોડા મ્યુઝિયમ અને કિલ્લા પણ રહેલા છે. અહીંનો ઐતિહાસિક જલિયાવાલા બાગ પણ લોકો વચ્ચે ઘણો જાણીતો છે. સુવર્ણ મંદિર, દુર્ગિયના મંદિર, મહારાજા રણજીતસિંહ સંગ્રહાલય, જલિયાવાલા બાગ, ગુરુ કે મહલ, વિભાજન સંગ્રહાલય, અકાલ તખ્ત અને ગોવિંદગઢ કિલ્લો અહીંનાં પ્રમુખ આકર્ષણ છે.\nરાશિફળ ૬ સપ્ટેમ્બર : આ ૫ રાશિઓનું ચમકી જશે ભાગ્ય, મળશે કોઈ મોટી સફળતા


જાણો છઠ્ઠા નોરતે મા કાત્યાયની દેવીની પૂજાનું શું છે માહાત્મ્ય\nHome > ગુજરાત > જાણો છઠ્ઠા નોરતે મા કાત્યાયની દેવીની પૂજાનું શું છે માહાત્મ્ય\nConnect Gujarat26 Sep 2017 3:52 AM GMT\nમાતાજીનાં નવલા નોરતાનો છઠ્ઠો દિવસ અને આ દિવસે મા કાત્યાયનીની પુજા કરવામાં આવે છે. ત્યારે માતાની ઉત્પત્તિ કઈ રીતે થઈ. કઈ રીતે તેઓને રિઝવી ભક્તગણ પોતાના મનવાંછિત ફળોની પ્રાપ્તિ કરી શકે આ અંગે શાસ્ત્રી અસિતભાઈ જાની જણાવે છે કે આસો સુદ છઠ્ઠના દિવસે મા કાત્યાયનીની પુજાનું વિશેષ મહત્ત્વ છે.\nકેવુ છે મા કાત્યાયનીનું સ્વરૂપ :\nશાસ્ત્રોમાં જણાવ્યા અનુસાર કંત નામના પ્રસિધ્ધ મહર્ષિ હતા. તેમના પુત્ર ઋષિ કંત હતા. આજ કાત્ય ગોત્રમાં વિશ્વ પ્રસિધ્ધ મહર્ષિ કાત્યાયનનો જન્મ થયો. તેમણે ભગવતી પરમાત્માની ઉપાસના કરી. કાત્યાયન ઋષિએ ઘણા વર્ષો ભગવતીની કઠિન તપસ્યા કરતા હતા. તેમની ઈચ્છા હતી કે ભગવતી પુત્રી સ્વરૂપે તેમના ઘરે જન્મ ધારણ કરે. જ્યારે મહિષાસુરનો અત્યાચાર પૃથ્વી પર વધી ગયો ત્યારે ભગવાન બ્રહ્મા, વિષ્ણુ અને મહેશ આ ત્રણ દેવતાઓના તેજ થી મહિષાસુરનો વિનાશ કરવામાચે તેજોમય દેવી ઉત્પન્ન થયા. મહર્ષિ કાત્યાયને એજ દેવીની પુજા કરી હતી. તેમજ દેવીએ મહર્ષિ કાત્યાયન ઋષિને ત્યા જન્મ ધારણ કર્યો. આસો મહિનાના વદ પક્ષ ચૌદશ તિથિનાં દિવસે જન્મ ધારણ કરી શુક્લ પક્ષની સાતમ આઠમ અને નૌમ આમ ત્રણ દિવસ કાત્યાયન ઋષિની પુજા ગ્રહણ કરી દશમના દિવસે મહિષાસુરનો વધ કર્યો.\nછઠ્ઠા નોરતે સાધક પોતાનુ મન આજ્ઞા ચક્રમાં સ્થિર કરે છે. જે મહત્વપુર્ણ સ્થાન કહેવામાં આવે છે. જે સાધકનુ મન આજ્ઞા ચક્રમાં સ્થિર થાય છે. તે કાત્યાયની માતાના ચરણોમાં તેમનુ સર્વત્વ અર્પણ કરી દે છે. પોતાનો આત્મા દાન કરવા વાળા ભક્તને સહજ ભાવથી માતા કાત્યાયનીના દર્શન પ્રાપ્ત થાય છે.\nહવે જાણીએ માતાજીના ધ્યાન શ્લોકનુ માહાત્મય :\nओम चंद्र हासोज्ज वलकरा शार्दू लवर वाहना|\nकात्यायनी शुभं दद्या देवी दानव घातिनि||\nમાતાજીનુ સ્વરૂપ અત્યંત તેજોમય છે. ભગવતીની ચાર ભુજાઓ છે. માતાજીના એક હાથ અભય મુદ્રામાં છે. ત્રીજા હાથમાં ચંદ્રકાસ તલવાર ધારણ કરે છે. ચોથા હાથમાં કમલપુષ્પ શોભી રહ્યુ છે. ભગવતી સિંહ ઉપર બિરાજમાન છે. મા કાત્યાયની ઉપાસના તેમજ પુજન થી મનુષ્યને ખુબ જ સરળતાથી ધર્મ, અર્થ, કામ, મોક્ષ ચારેય ફલોની પ્રાપ્તિ થાય છે. બઘા ભક્તો આ લોકમાં ઉત્તમ સુખોને ભોગવે છે. તેમજ અલૌકિક તેજ અને પ્રભાવયુક્ત બને છે.\nજે કન્યાના વિવાહમાં વિલંબ થયો હોય તે કન્યાઓને માતા કાત્યાયની ની પુજા અર્ચના કરવી જોઈએ. આમ, કરવાથી મનોવાંછિત વરની પ્રાપ્તિ થાય છે. ભગવાન કૃષ્ણને પ્રતિરૂપમાં મેળવવા માટે બ્રજની ગોપીઓ આજ કાત્યાયની માતાની પુજા કાલિન્દી, યમુના ઘાટ પર કરી હતી. આ વ્રજ મંડળની અધિષ્ઠાત્રી દેવીના રૂપમાં પ્રતિષ્ઠિત છે. જે કન્યાના વિવાહમાં વિલંબ થતો હોય તેવી કન્યાઓને પતિની પ્રાપ્તિ માટે લગ્નયોગ માટે કાત્યાયની માતાની પુજા કરવી જોઈએ।\nઆ મંત્ર જાપ નવરાત્રીના છઠ્ઠા નોરતે અવશ્ય કરવો જોઈએ :\nकात्यायनी महामाये महायोगिन्यधीश्वरि। नंदगोप सुतम् देवि पतिं मे कुरुते नमः\nનૈવેધ તરીકે શું ભોગ ધરાવવો :\nઆ મંત્રનો જાપ કરવાથી મનવાંછિત પતિની પ્રાપ્તિ થાય છે. તેમજ લગ્નયોગમાં આવનારી તમામ બાધાઓ દુર થાય છે. આ દિવસે જે ભક્ત માતા કાત્યાયનીની પુજા કરી બ્રાહ્મણ પાસે ચંડિપાઠ કરાવી નૈવેધમાં ભગવતીને મધનો ભોગ લગાવી પ્રણામ કરી પ્રસાદ સ્વરૂપે ગ્રહણ કરે છે. તે ભક્તને આકર્ષણ અને વર્ચસ્વ શક્તિ પ્રાપ્ત થાય છે. જે મનુષ્ય માતા કાત્યાયની શુધ્ધ મનથી અને શુધ્ધ ભાવથી આરાધના કરે છે. તેમના બધાજ રોગ, શોક, સંતાપ, ભય દુ:ખ, દારિદ્ર, આધિ, વ્યાધિ અને ઉપાધિ બધાનો નાશ કરે છે. તે ભક્ત પાપોથી મુક્ત થાય છે. તેને પૃથ્વીના બઘા જ સુખો અને ધન વૈભવ પ્રાપ્ત થાય છે.


તાજમહેલ માત્ર આગ્રામાં નહીં પરંતું દુનિયાના એક અન્ય દેશમાં પણ છે\nદુનિયાના સાત અજૂબાઓમાં એક નામ તાજમહેલનું છે. જેને જોવા લોકો દુર-દુરથી આવે છે. પ્રેમની નિશાની ગણાતો તાજમહેલ ભારતના આગ્રામાં સ્થિત છે. પણ શું તમને જાણ છે કે આ તાજમહેલ માત્ર આગ્રામાં નહીં પરંતું દુનિયાના એક અન્ય દેશમાં પણ છે.\nઆ તાજમહેલ ક્યાંય બીજે નહીં પરંતું ભારતના પાડોસી દેશ બાંગ્લાદેશમાં સ્થિત છે. જે મૂળ તાજમહેલની કોપી કહેવામાં આવે છે. જોકે, તેનું નિર્માણ વર્ષો પહેલાં નહીં પરંતું 10 વર્ષ પહેલાં એટલે કે 2008માં શરૂ થયું હતું. ભારતમાં સ્થિત તાજમહેલની જેમ બનાવવા માટે તેને લગભગ5વર્ષનો સમય લાગ્યો હતો.\nતેનું નિર્માણ બાંગ્લાદેશના અમીર ફિલ્મ નિર્માતા અહસાનુલ્લાહ મોનીએ 56 મિલિયન ડોલરમાં કર્યું હતું. જોકે, તેને બનાવવાની પાછળની કહાણી પણ ખૂબ જ રસપ્રદ છે. કહેવાય છે કે અહસાનુલ્લાહ ઇચ્છતાં હતાં કે જે લોકો રૂપિયાની કમીના કારણે મૂળ તાજમહેલને જોવા માટે ભારત જઇ શકતાં નથી તે તેને અહીં જ જોઇ શકે છે.\nજોકે, થોડાં લોકો આ કારણ જાણીને તે હૂબહૂ તાજમહેલની જેમ દેખાવ ધરાવનાર નાયાબ નિશાનીને ગરીબોનો તાજમહેલ પણ કહે છે. તેની સાઇઝ અને ડિઝાઇન ઘણી હદે મૂળ તાજમહેલ સાથે મળે છે. તેને બનાવવા માટે ઇટલીથી આરસપહાણ અને ગ્રેનાઇટ મંગાવ્યાં હતાં.તેની સાથે જ તેમાં હીરાનો ઉપયોગ કરવામાં આવ્યો છે. કહેવાય છે કે આ હીરા બેલ્જિયમથી મંગાવવામાં આવ્યાં હતાં ત્યાં જ ગુંબદને બનાવવામાં 160 કિલો પીત્તળનો ઉપયોગ પણ કરવામાં આવ્યો. પહેલી નજરે જોવામાં આ તાજમહેલ મૂળ તાજમહેલની કોપી જેવો લાગે છે પરંતું તેમાં વાદળી અને ગુલાબી રંગ તેને પ્રેમની નિશાની મૂળ તાજમહેલથી થોડો અલગ જરૂર કરે છે.